Siyaasee kankamah5million dollar libunu, eyee MMPRC ge faisaa eh noon: Yameen | Mihaaru\nފަސް މިލިއަން ޑޮލަރު ލިބުނު، އެއީ އެމްއެމްޕީއާރުސީގެ ފައިސާއެއް ނޫން: ޔާމީން\nކުރީގެ ރައީސް ޔާމީން ޖަލަށް ވަޑައިގަންނަވަން ލޯންޗަށް އަރައިވަޑައިގަންނަވަނީ: ދައުލަތުގެ ފައިސާއެއް ހޯއްދަވާފައި ނުވާނެ ކަމަށް ވިދާޅުވި -- ފޮޓޯ/މިހާރު\n08 ޖުލައި 2020 - 16:23\nމަނީ ލޯންޑްރިންގެ ކުށުގައި ޔާމީން ފަސް އަހަރަށް ޖަލަށްލާން ކްރިމިނަލް ކޯޓުން ހުކުމްކުރީ އެމްއެމްޕީއާރުސީ މެދުވެރިކޮށް ދައުލަތަށް ލިބެންޖެހޭ ފައިސާ އެސްއޯއެފް ކިޔާ އަމިއްލަ ކުންފުންޏެއްގެ އެކައުންޓަކަށް ޖަމާވުމުން، އެ ކުންފުނިން ޔާމީންގެ އެކައުންޓަށް އެއް މިލިއަން ޑޮލަރު ޖަމާކުރި މައްސަލައިގަ އެވެ. އެ ފައިސާ އެ މަނިކުފާނުގެ އެކައުންޓަށް ޖަމާވުމުން އެންޓި ކޮރަޕްޝަން ކޮމިޝަން (އޭސީސީ) އާ އެކު ހެދި އެސްކްރޯ އެކައުންޓެއްގައި އެ ފައިސާ ބަހައްޓަން އެއްބަސްވެވަޑައިގަތެވެ. ނަމަވެސް ފަހުން އެހެން ފައިސާތަކެއް އެސްކްރޯ އެކައުންޓަށް ޖަމާ ކުރައްވައި، އިސްލާމިކް ބޭންކުގެ ޖެނެރަލް އިންވެސްޓްމަންޓް އެކައުންޓަކަށް އެ ފައިސާ ޖަމާކޮށް، އޭގެ އަސްލު އޮޅުވައިލި ކަމަށް ދައުލަތުގެ ދައުވާގައިވެ އެވެ.\nޔާމީންގެ އެކައުންޓަށް ޖަމާވި އެއް މިލިއަން ޑޮލަރަކީ އެ މަނިކުފާނުގެ ފައިސާ ކަމަށް ކްރިމިނަލް ކޯޓުގައި ވެސް ޔާމީން ތަކުރާރުކޮށް ވިދާޅުވެފައި ވެ އެވެ. ނަމަވެސް އެ ފައިސާއާ މެދު ޝައްކު އުފެދޭތީ އެ ހަވާލުކުރަން އޭސީސީން އެންގިކަން ސާބިތުވާ ކަމަށާއި އެގޮތަށް އެންގުމުން ޔާމީން އެހެން ފައިސާތަކެއް އޭސީސީއާ ހަވާލުކުރިކަން ސާބިތުވާތީ އެއީ މަނީ ލޯންޑަރިން މަނާކުރާ ގާނޫނުގައި ބުނާ ގޮތުން މަނީ ލޯންޑަރިން އަށް ވާނެކަން ދައުލަތުން ވެސް ތަކުރާރުކޮށް ބުނެފައިވެ އެވެ.\nއެއީ ސިޔާސީ މަސައްކަތަށް ހޯދި ފައިސާ: ޔާމީން\nކްރިމިނަލް ކޯޓުގެ ހުކުމް ޔާމީންގެ ފަރާތްޕުޅުން ހައި ކޯޓުގައި އިސްތިއުނާފް ކުރުމުން މިއަދު ބޭއްވި އަޑުއެހުމުގައި ޔާމީން ވިދާޅުވީ، ސިޔާސީ މަސައްކަތްތަކަށް އެ މަނިކުފާނު ހޯއްދެވި ފަސް މިލިއަން ޑޮލަރު ހުންނާނެ ކަމަށާއި އެ ފައިސާ ބަލައި ދިޔައީ ކުރީގެ ނައިބު ރައީސް އަހުމަދު އަދީބާއި އޭރުގެ ފިޝަރީޒް މިނިސްޓަރު މުހައްމަދު ޝައިނީ ކަމަށެވެ.\nޔާމީން ވިދާޅުވިގޮތުގައި، ރިޔާސީ ލޯންޗުކޮޅު ގޮއްވައިލި ހާދިސާއާ ހަމައަށް، އެ ފައިސާ ހުރީ އަދީބުގެ ބެއްލެވުމުގެ ދަށުގަ އެވެ. އެހެންވެ، އަދީބަށް އެ މަނިކުފާނު ގުޅުއްވީ އެ ފައިސާ ހޯއްދެވުމަށްކަން އެސްއޯއެފްގެ އެއް ހިއްސާދާރު މުހައްމަދު އައްލާމް ލަތީފްގެ ބަޔާނުން ވެސް އެނގެން އޮންނާނެ ކަމަށް ޔާމީން ވިދާޅުވި އެވެ.\nޔާމީން ވިދާޅުވީ، އެ މަނިކުފާނަށް އެސްއޯއެފުން ފޮނުވީ އެމްއެމްޕީއާރުސީގެ ފައިސާއެއް ނޫން ކަމަށެވެ. އެސްއޯއެފްއަކީ ސައްހަ މުއާމަލާތްތަކެއް އެމްއެމްޕީއާރުސީއާ އެކު ހިިންގި ކުންފުންޏެއްކަން ސިވިލް ކޯޓުގެ ހުކުމަކުން އެނގެން އޮތްއިރު، އެ ކުންފުނިން އެ މަނިކުފާނުގެ އެކައުންޓަށް ޖަމާކުރި އެއް މިލިއަން ޑޮލަރަކީ އެމްއެމްޕީއާރުސީގެ ފައިސާކަން ސާބިތުވާނެ ގޮތެއް ނެތް ކަމަށް ވިދާޅުވި އެވެ.\nމީގެ އިތުރުން ދައުވާގައި ބުނާ ގއ. ވޮޑަމުލާ ކުއްޔަށް ދޫކުރުމުން ލިބުނު އެއް މިލިއަން ޑޮލަރު އެސްއޯއެފްގެ އެކައުންޓަށް ޖަމާވުމުގެ ކުރިން ވެސް އެސްއޯއެފްގެ އެކައުންޓުގައި ނުވަ ލައްކަ އަށް ވުރެ ގިނަ ޑޮލަރު ހުރި ކަމަށާއި އެހެންވެ، އެ ކުންފުނިން ޔާމީންގެ އެކައުންޓަށް ފޮނުވީ ވޮޑަމުލާގެ އެއް މިލިއަން ޑޮލަރު ކަމަށް ބުނެވޭނެ ގޮތެއް ނޯންނާނެ ކަމަށް ވިދާޅުވި އެވެ. އެ ފައިސާ އަކީ ތުހުމަތެއް ކުރެވޭ ފައިސާއެއް ކަމަށް އެހާތަނަށް ވެސް އެއްވެސް އިދާރާއަކުން ކަނޑައަޅާފައި ނެތް ކަން އެ މަނިކުފާނު ފާހަގަކުރެއްވި އެވެ.\nޔާމީން ވިދާޅުވި ގޮތުގައި ވޮޑަމުލާއާ އެ މަނިކުފާނާ ގުޅުވަން މަސައްކަތް ކުރިޔަސް، އެ ރަށް ބަޔަކަށް ދޭން އުޅުނީ އަދީބެވެ. އެއީ އަދީބުގެ ރަހުމަތްތެރިންތަކަކަށް ކަމަށް ޔާމީން ވިދާޅުވި އެވެ. ވޮޑަމުލާ ކިޔާ ރަށެއް އޮތްކަން އެ މަނިކުފާނަށް އެނގިވަޑައިގަތީ އެ މައްސަލައާ ހަމައިން ކަމަށް ވެސް ޔާމީން ވިދާޅުވި އެވެ.\nޔާމީން ވިދާޅުވީ އެ މައްސަލަ ފެންމަތިވުމުން، އެސްކްރޯ އެކައުންޓެއްގައި އެ ފައިސާ ބަހައްޓަން އެއްބަސްވެވަޑައިގަތީ 2018 ގެ ރިިޔާސީ އިންތިޚާބަށް ނުކުމެވަޑައިގަންނަވާއިރު، ދައުލަތުގެ ފައިސާއެއް އެ މަނިކުފާނު ބޭނުން ކުރައްވާ ކަމުގެ ޝައްކެއް ރައްޔިތުން މެދުގައި އުފެދުނު ނުދޭން ކަމަށެވެ. އެކަމަކު އެގޮތަށް އަމަލު ކުރެއްވުމަކީ އެ ފައިސާ އަކީ ތުހުމަތެއް ކުރެވޭ ފައިސާއެއް ކަމަށް އެ މަނިކުފާނު އަމިއްލަފުޅަށް ގަބޫލުފުޅު ކުރެއްވުން ނޫން ކަމަށް ވިދާޅުވި އެވެ.\nއެ މައްސަލައިގައި މިއަދު ކުރިން އޮތީ ދެ ފަރާތުގެ ވާހަކަތަކަށް ފަހު، އަޑުއެހުންތައް އެއްކޮށް ނިންމައިލާ ގޮތަށެވެ. އެކަމަކު ޔާމީނަށް ވަކީލުންނާ ވަކިން ބައްދަލު ކުރެވޭނެ އިންތިޒާމު ހަމަނުޖެހޭތީ، އެ ފުރުސަތު ދެއްވަން ޔާމީން އެދިވަޑައިގަތުމުން ފަނޑިޔާރުން ނިންމެވީ އެ ކަމަށް ފުރުސަތު ދެއްވުމަށް ފަހު، ދެން އޮންނަ ދުވަހެއްގައި އަޑުއެހުންތައް ނިންމައިލުމަށެވެ.\nމިއަދުގެ އަޑުއެހުމުގައި، ޔާމީންގެ ވަކީލުންގެ ޓީމުގައި ހިިމެނިވަޑައިގަންނަވާ ކުރީގެ ނައިބު ރައީސް ޑރ. މުހައްމަދު ޖަމީލް ވެސް ވިދާޅުވީ ޔާމީންގެ އެކައުންޓަށް ޖަމާވީ ވޮޑަމުލާ ދޫކުރުމުން ދައުލަތަށް ލިބެންޖެހޭ ފައިސާކަން ދައުލަތަށް އެއްވެސް ގޮތަކަށް ސާބިތުކޮށް ނުދެވޭ ކަމަށެވެ. ހަމައެކަނި އޮތީ ދައުލަތުން ބުނާ ބުނުމެއް ކަމަށާއި އެއަށް ބާރު ދޭ އެއްވެސް ހެއްކެއް ނެތް ކަމަށް އޭނާ ވިދާޅުވި އެވެ.\nޖަމީލް ވިދާޅުވީ ޔާމީނާ ދެކޮޅަށް ހެކިބަސް ދިން ހެކިވެރިންގެ ހެކިބަހުގައި ވެސް ސުވާލު އުފެދޭ އެތައް ކަމެއް ހުރި ކަމަށެވެ. އެގޮތުން، އޭސީސީގެ ކުރީގެ ނައިބު ރައީސް މުވައްވިޒް ރަޝީދުގެ ހެކިބަހުގައި، އެ ފައިސާ އަކީ ދައުލަތަށް ލިބެންޖެހޭ ފައިސާއެއް ކަމަށް ރައީސް އޮފީހުގައި ބޭއްވި ބައްދަލުވުމެއްގައި ޔާމީން އަރިހުގައި ވިދާޅުވި ކަމަށް ވިދާޅުވިޔަސް އެ ބައްދަލުވުމުގައި ބައިވެރިވެ ވަޑައިގަތް އޭސީސީގެ އޭރުގެ ރައީސް ހަސަން ލުތުފީ އެކަން ދޮގު ކުރައްވައި، ފޭސްބުކްގައި ލިޔުއްވި ކަން ޖަމީލް ފާހަގަކުރެއްވި އެވެ.\nމީގެ އިތުރުން، އެމްއެމްޕީއާރުސީގެ އޭރުގެ މެނޭޖިން ޑިރެކްޓަރު އަބްދުﷲ ޒިޔަތާއި އަދީބުގެ ހެކިބަސް ގަބޫލު ނުކުރެވޭނެ ކަމަށާއި ކުށުގައި ބައިވެރިވެފައި ތިބި ފާސިގުންގެ ހެކިބަސް ގަބޫލު ނުކުރެވޭނެ ކަމަށް ސުޕްރީމް ކޯޓުން ނިންމާފައި އެބައޮތް ކަމަށް ވެސް ޖަމީލް ވިދާޅުވި އެވެ. ޒިޔަތުގެ ބައިވެރިވުން އެކަމުގައި އޮތްކަން އޭސީސީގެ ރިޕޯޓުން ވެސް އެނގޭ ކަމަށް ޖަމީލް ވިދާޅުވި އެވެ.\nޖަމީލް ވިދާޅުވި ގޮތުގައި ކްރިމިނަލް ކޯޓުގައި އެ މައްސަލަ ބެލި ފަސް ފަނޑިޔާރުންގެ ބެންޗުން ވެސް އެކުލަވައިލީ އުސޫލުތަކާ ޚިލާފަށެވެ. އެ މައްސަލަ ބެއްލެވި ބެންޗުގެ ރިޔާސަތު ބެލެހެއްޓެވި ގާޒީ އަލީ ރަޝީދު ހުސައިން އެ މައްސަލައާ ގުޅޭގޮތުން މީޑިއާގައި ވާހަކަ ދެއްކެވި ކަމަށާއި އެކަމުން ގާނޫނާ ޚިލާފަށް އަދި ވަކި ވިސްނުމެއް ގެންގުޅުއްވިކަން ހާމަވި ކަމަށް ވެސް ޖަމީލް ވިދާޅުވި އެވެ.\nރައްދުގައި ދައުލަތުން ބުނީ ވޮޑަމުލާގެ ފައިސާ ހޯދަން ޔާމީން އެކި ބޭފުޅުންނަށް ގުޅުއްވިކަން ހެކިބަހުން އެނގޭ ކަމަށާއި އެ ފައިސާ ލިބުމުން އޭގެ ފަހުން އެ މަނިކުފާނުު އެކަމާ ނުގުޅުއްވާ ކަމަށެވެ. އެސްއޯއެފުން ފޮނުވީ އެ ފައިސާ ކަމަށާއި މަނީ ލޯންޑްރިންގެ ގާނޫނު އޮތްގޮތުން އެއީ ދައުލަތަށް ލިބެންޖެހޭ ފައިސާއެއް ކަމަށް ދުރާލާ ކަނޑައަޅާފައި އޮންނަން ނުޖެހޭނެ ކަމަށާއި އެ ފައިސާއާ މެދު ޝައްކު އުފެދުމުން ފުދޭނެ ކަމަށް ވެސް ދައުލަތުން ބުންޏެވެ.\nދައުުލަތުން ބުނި ގޮތުގައި އޭސީސީގެ ކުރީގެ ނައިބު ރައީސް މުވައްވިޒް ކޯޓުގައި ދެއްވީ ދޮގު ހެކިބަހެއް ކަމަށް ހަސަން ލުތުފީ ކިޔާ މީހަކު ފޭސްބުކްގައި ލިޔުނަސް، އެއީ އޭސީސީގެ ކުރީގެ ރައީސް ލުތުފީކަން ކަށަވަރު ކުރެވޭނެ އެއްވެސް ގޮތެއް ނެތެވެ. އަދި އަދީބާއި ޒިޔަތުގެ ހެކިބަސް ގަބޫލު ނުކުރެވޭނެ ސަބަބެއް ނެތް ކަމަށާއި އެ މީހުންގެ ހެކިބަހަށް ބާރު ދޭ އިތުރު ހެކިތައް އެބަހުރި ކަމަށް ވެސް ދައުލަތުން ބުންޏެވެ.\nއެ މައްސަލަ ތަހުގީގު ކުރުމުގައި ޖިނާއީ އިޖްރާއާތުގެ ގާނޫނުގައި ބުނާ ފަދައިން އޭސީސީ އާއި ފުލުހުންނާ ގުޅިގެެން ޖޮއިންޓް އިންވެސްޓިގޭޝަނެއް ކުރިއަށް ގެންގޮސްފައިނުވާ މައްސަލަ ވެސް ޔާމީންގެ ވަކީލުން ފެންމަތި ކުރެއްވި އެވެ. އޭގެ ރައްދުގައި ދައުލަތުން ބުނިގޮތުގައި، ގާނޫނު އޮތް ގޮތުން މަނީ ލޯންޑްރިންގެ މައްސަލަތައް ބެލުމަށް އޭސީސީގެ އިހްތިސާސެއް ނެތެވެ. އެހެންވެ، ޖޮއިންޓް އިންވެސްޓިގޭޝަނެއް ކުރިއަށް ގެންދަން ނުޖެހޭނެ ކަމަށް ބުންޏެވެ.\nމާފުށީ ޖަލުގެ އިންތިޒާމްތައް ހުރިގޮތުން މިހާރު ލިބިވަޑައިގަންނަވަނީ އެންމެ 10 މިނެޓްގެ ފޯނު ކޯލެއް ކަމަށާއި އެއީ ވަކީލުންނާ ބައްދަލުކުރައްވަން އެކަށީގެންވާ ގޮތެއް ނޫން ކަމަށް ޔާމީން ވިދާޅުވި އެވެ. އެހެންވެ، ވަކީލުންނާ ޖަލުގައި ބައްދަލު ކުރެވޭނެ އިންތިޒާމު ހަމަޖައްސައިދޭން އެދިވަޑައިގަތެވެ.\nދައުުލަތުން ބުނި ގޮތުގައި އޭސީސީގެ ކުރީގެ ނައިބު ރައީސް މުވައްވިޒް ކޯޓުގައި ދެއްވީ ދޮގު ހެކިބަހެއް ކަމަށް ހަސަން ލުތުފީ ކިޔާ މީހަކު ފޭސްބުކްގައި ލިޔުނަސް، އެއީ އޭސީސީގެ ކުރީގެ ރައީސް ލުތުފީކަން ކަށަވަރު ކުރެވޭނެ އެއްވެސް ގޮތެއް ނެތެވެ.\nއެކަމާ ގުޅޭގޮތުން ފަނޑިޔާރުން ސުވާލު ކުރެއްވުމުން ދައުލަތުން ބުނީ ކޮވިޑް-19 ފެތުރެން ފެށުމުން ޖަލުގެ އިންތިޒާމުތަކަށް ބަދަލު ގެނެސްފައިވާތީ އެކަމާ މެދު އެއްޗެއް ބުނެވޭނީ ކަރެކްޝަނަލް ސާވިސް އަށް ކަމަށެވެ. އެހެންވެ، ފަނޑިޔާރުން އެންގެވީ އެކަމުގައި މިހާރު އޮތް އުސޫލެއް ސާފު ކުރުމަށް ފަހު މާދަމާ ކޯޓަށް އެންގުމަށެވެ.\nފަނޑިޔާރުންގެ ބެންޗުގެ ރިޔާސަތު ބަލަހައްޓަވާ ފަނޑިޔާރު ހުސައިން މަޒީދު ވިދާޅުވީ އެ މައްސަލަ އަވަސް ކުރަން އެދިވަޑައިގެންނެވީ ޔާމީންގެ ފަރާތްޕުޅުން ކަމަށެވެ. ކޮވިޑް-19 ގެ ސަބަބުން ކޯޓުގެ އުސޫލުތައް ބަދަލުކުރުނުން އޭނާގެ ސެކްޝަނަށް ކޯޓު ރޫމު ލިބެނީ މަހަކު ހަތަރު ފަހަރު ކަމަށާއި އެހެންވެ، އިތުރު ފުރުސަތެއް ދޭ ނަމަ، އިތުރަށް ލަސްތަކެއް ކުރިމަތިވެދާނެ ކަމަށް ވިދާޅުވި އެވެ.\nފަނޑިޔާރު މަޒީދުގެ އިތުރުން އެ މައްސަލަ ބައްލަވާ ބެންޗުގައި ދެން ތިއްބަވަނީ ފަނޑިޔާރު މުހައްމަދު ނިިޔާޒް އަދި ފަނޑިޔާރު ހުސައިން ޝަހީދެވެ.\nޔާމީންގެ މައްޗަށް މަނީ ލޯންޑްރިންގެ އިތުރު ދެ ދައުވާއެއް ދައުލަތުން ކްރިމިނަލް ކޯޓުގައި މިހާރު ވަނީ އުފުލައިފަ އެވެ.\nއިދިކޮޅު ފަރާތްތައް ހައި ކޯޓް ރައީސް އަބްދުﷲ ޔާމީން އެމްއެމްޕީއާރްސީގެ ކޮރަޕްޝަން މަނީ ލޯންޑްރިން ކޮރަޕްޝަން\nވެރިކަން ގެއްލުނީމާވެސް މީހުން ފައިސާދޭނެތާ ؟ އަދުރޭ ބުނެބަލަ އޭގެ ފަހުން ލިބުނު ވަރު\nބުރައުންގާރލް އިން ދަ ރިންގް\nޢުމުރުދުވަހު ޖަލުގަ ބާއްވަންވީ. އެކުރު ހުރިހަ ވައްކަމަކަށް ހުކުމް ކުރީމަ އޮންނަން ޖެހޭނީ ޢުމުރު ދުވަހު ޖަލުގަ.\nމީތަރައްގީގެ ބާނީއެއްނޫން؟ ތަރައްގީއަށް އައި ނުރައްކާތެރި ރާޅު ބާއްޔެއް1 ދުނިޔެ ފެށުނީއްސުރެ ތަރައްގީވަމުން މިދަނީ ޔާމީނު ދުނިޔޭގަ ހުރިކަން ދުނިޔެއަށް އެނގިގެން ދުނިޔެ ތަފާތުގޮތަކަށް ބުރުތަކެއް ޖަހާތީއެއްނޫން! ޝަރީއަތުން ސާބިތުވަމުން އެދަނީ ވައްކަމުގެ ބާނީއެއްގެ ގޮތުގައި!\nކިތަންމެ ވަރަކަށް ރެކެން މަސައްކަތްކުރިޔަސް ތި ވައްކަމަކުން ރެކިގެން ނުދެވޭނެ އެވަރަށްހެއްކާއި ގަރީނާ އެބަހުރި ދެން މިފައިސާއަކީ ތިމަންނާ ފިލްމުކުޅެގެން ލިބުނު ފައިސާއޭބުނީމާ ފަޑިޔާރުން ހަމަ ގަބޫލުކުރާނެބާ؟ ނުވަތަ ރައްޔިތުން ގަބޫލުކުރާނެބާ؟\nމިދެން އަރަތެއްނުން ކުރިން އެހެންގޮތަކަށް މިހާރު މުޅިން އެހެން އާގޮތަކަށް ބަލަ ކޮއިފުޅާ ތި ފައިސާ މަނީ ލޯންޑްރީގެ ފައިސާއށް ނުވާނެ އެއްގޮތެއްވެސް ދެން ނުހެދޭނެ. ހަމައެކަނި އަލްޖަޒީރާގެ ސްޓީލިން ޕެރެޑައިން ބަލާލިއަށް ހެއްކާއިއެކު ސާބިތުވާނެ.\nހާދަ ގިނަ ކަމެއް އަދީބާއި ހަމައިން ިތޔަނިންމާ ލައްވަނީ ވަރަށް ހައިރާންވޭ!\nމުޅި ދުނިޔެއަށް މަޝްހޫރު އަދުރޭ ވިދާޅުވި ޔާމީނަށް މިހާރު ހިގާވެސް ނޫޅެވޭ ކަމަށް! ކިހިނެއް މިވީ؟\nމަޖުލިސް މެންބަރުންނޭ ކެންޕޭނު ފަންޑިންނާ ބެހޭ ގާނޫނު ކޮބާ. ކެންޕޭނު ފަންޑިން މީ ކޮރަޕްޝަނުގެ ބޮޑު ދޮރާށި ގޮތުގަ ބާއްވަނީ ތޯ، ކޮރަޕްޝަނައް އޮތް ހުއްޖަތެއް ގޮތުގަ ބާއްވަނީތޯ.\nއަޅުގަޑުއައްޑޫއާއި މާލެ ދަތުރުކުރާ ބޯޓަށް ރިސޯޓް ބޯއިއެއް ގެނައިފޮށީގަޑަށް ބޯޓްގެ ކޭޝިަޔަރު ނެގީ7ޑޯލަރު. އަހަރެން ދުރުގައި ބަލަން ހުރެފައި އައިސް ކޭޝިޔަރު ކާރިން އަހައިލައފިން ކަލޭ އޭނައަތުން އެފޮށިގަޑަށް ނެގީ ކިހާވަރެއްހޭ. ހަމަޖެހިލައިފައި ހުރެބެނެފި އެއީ ބޯޓަށް 3ޑޮލަރު އަހައްނަސަޔަކަށް ދިން4ޑޮލަރު. އެހެން ބުނުމާއި އެކު އަހަރެން ބުނެފިން ކަލޭ ގޭގައި އޮއްނަމަ4ޑޮލަރު ކަލެއަށްސަޔަށް ދޭން އެމީހާ ދާނެހޭ.ނުދާނެ.ވީމާ އެއީ ބޯޓަށް ލިބުނު ފައިސާކަމަށް.\n5 މިލިޔަން ޑޮލަރު ލިބުނު ކަމަށް އަމިއްލައަށް އިއުތިރާފްވީއެވެ. ބުއްދި ސަލާމަތުން ހުރި މީހަކު ގަބޫލު ކުރާނެތޯ ގައުމެއްގެ ވެރިއަކަށް ހުރި މީހަކަށް5މިލިޔަން ޑޮލަރު މަންފާއެއް ނުލިބޭނެ ގޮތަކަށް ދޭނެކަމަށް. ކިހިނެތް މީނައަކީ ކުށެއް ނުކުރާ މީހެކޭ ބުނެ މިނިވަން ކުރާނީ. އަދުރޭ އަޅެ ބުނެދީބަލާ!\nއެ ފަސްމިލިއަން ޑޮލަރ ހުންނަން ޖެހޭނީ ޔާމީން ނޫނީ އަދީބުގެ އެކައުންޓް ގަ ތޯ؟ ނޫނީ ޕާރޓީގެ އެކައުންޓްގަތޯ؟ ފަނޑިޔާރު ސުވާލުކޮއްލުން ރަނގަޅު؟


Dhihfushee falhu ehen bayakah kuhyyah dhevigen nuvaane: Haamidh Seytu\nދިއްފުށީފަޅު އެހެން ބަޔަކަށް ކުއްޔަށް ދެވިގެންނުވާނެ: ހާމިދު ސޭޓް\nކ. ދިއްފުށީފަޅަކީ ޓޫރިޒަމް މިނިސްޓްރީއިން 50 އަރަށް ހާމިދު އިސްމާއިލް، ހާމިދު ސޭޓަށް ކުއްޔަށް ދީފައިވާ ތަނެއް ކަމަށާއި، އެތަން ސަރުކާރުން އެހެން ބަޔަކަށް ކުއްޔަށްދެވިގެން ނުވާނެ ކަމަށް އޭނާ މިއަދު ވިދާޅުވެއްޖެ އެވެ.\nއޮގަސްޓް 31 އާއި9ސެޕްޓެމްބަރުގެ ތާރީހުގައި ޓުއަރިޒަމް މިނިސްޓްރީން ގެޒެޓްގައި ޝާއިރުކޮށްފައިވާ އިއުލާނެއްގައި ބުނެފައިވަނީ ކ. ދިއްފުށީ ފަޅުގައި ހިއްކާފައިވާ ސަރަހައްދު ކުއްޔަށް ހިފަން ބޭނުންވާ ފަރާތްތަކުން ބިޑު ހުށަހަޅަން އެދޭކަމަށެވެ.\nއެ އިއުލާނާއި ގުޅިގެން ކަންބޮޑުވުން ފާޅުކޮށް ހާމިދު އިސްމާއިލް ނެރެފައިވާ ބަޔާނެއްގައި ބުނެފައިވަނީ، އެތަނަކީ، ދިވެހި ސަރުކާރާއި، އޭނާއާއެކު ވެފައިވާ އެއްބަސްވުމެއްގެ ދަށުން، 50 އަހަރަށް ކުއްޔަށްދީފައިވާ ތަނެއްކަމަށެވެ. އަދި އެތަން ކުއްޔަށް ހިފުމުގެ ސައްހަ އެއްބަސްވުމެއް އޮތް އިރު، އެ އެއްބަސްވުމާއި ހިލާފަށް ދިވެހި ސަރުކާރުން އެތަން ބިޑަށް ލުމަކީ އެއްވެސް ހާލެއްގައި ބަލައިގަނެވޭނެ ކަމެއް ނޫން ކަމަށް އެ ބަޔާނުގައި ވަނީ ބުނެފައެވެ.\nއެތަނަކީ ސަރުކާރާއެކު ވެފައިވާ އެއްބަސްވުމާއި އެއްގޮތަށް ނަގަންޖެހޭ އެންމެހާ ހުއްދަތަކެއް ނަގައިގެން ބޮޑެތި ހަރަދުތަކެއް ކޮށްގެން ހިއްކަމުންދާ ތަނެއް ކަމަށާއި، މީގެ ކުރިން2ނޮވެމްބަރު 2017 ގައިވެސް، އެ ފަޅު ބިޑަށްލާފައިވާ ކަމަށެވެ.\nއެފަހަރުވެސް އެކަމާއި ގުޅޭ މައުލޫމާތު ސާފުކުރުމަށް ސަރުކާރުގެ ކަމާބެހޭ އިދާރާތަކާއި، މުއާމަލާތްކުރުމަށް މަސައްކަތްތަކެއް ކުރި ނަމަވެސް، ސަރުކާރުގެ އެއްވެސް އިދާރާއަކުން އެކަމުގައި ހާމިދުގެ ފަރާތުން ފޮނުވާފައިވާ އެއްވެސް ސީޓީއަކަށް ޖަވާބެއް ދީފައިނުވާއިރު، އަނެއްކާވެސް އެތަން ބިޑަށްލުމަކީ ކުރެވިގެންވާނެ ކަމެއް ނޫންކަމަށް ހާމިދުގެ ބަޔާނުގައި ވަނީ ބުނެފައެވެ. އަދި އެ ފަޅު ކުއްޔަށް ހިފުމަށްޓަކައި، ސަރުކާރާއެކު ވެފައިވާ އެއްބަސްވުމާ އެއްގޮތަށް ދައްކަންޖެހޭ ހުރިހާ ފައިސާއެއް ދައްކާ އެޑްވާންސް ލީސް ރެންޓްވެސް ދައްކާފައިވާ ކަމަށް ހާމިދުގެ ބަޔާނުގައި ވަނީ ބުނެފަ އެވެ.\nހާމިދު އިސްމާއިލް މިނިސްޓްރީ އޮފް ޓޫރިޒަމް\nޓޫރިޒަމާއި އޭޖީ އޮފީހަށް ޕާމަނަންޓް ސެކެޓަރީން ހޯދަނީ\nނޭޕާލަށް ރާއްޖެގެ ޓޫރިޒަމް މިނިސްޓަރު ތައުޒިޔާ ފޮނުވައިފި


Palestine ge minivan dhaulathakah Modi thaaeedh kuravvaifi | Mihaaru\nއިންޑިއާގެ ބޮޑު ވަޒީރު ފަލަސްތީނަށް ކުރެއްވީ ތާރީޚީ ދަތުރުފުޅެއް ކަމަށް ފަލަސްތނުގެ ލީޑަރުން ވިދާޅުވޭ. --ފޮޓޯ:ރޮއިޓާސް\n10 ފެބުރުއަރީ 2018 - 23:474comments\nހުޅަނގު އައްސޭރީގެ ރާމުﷲ އަށް ވަޑައިގެން ރައީސް މަހްމޫދު އައްބާސްއާ އެކު ބޭއްވި ބައްދަލުވުމަށް ފަހު މޯދީ ވިދާޅުވީ މަޝްވަރާތަކުގެ ތެރޭން އުފެދޭ ފަލަސްތީނުގެ ދައުލަތަކަށް އިންޑިއާ އިން ތާއީދު ކުރާނެ ކަމަށެވެ. މިއީ އިންޑިއާގެ ބޮޑު ވަޒީރަކު ފަލަސްތީނަށް ވަޑައިގެންނެވި ފުރަތަމަ ފަހަރެވެ.\nމޯދީގެ ދަތުރުފުޅުގައި ކުރިން ވަނީ ފަލަސްތީނުގެ ބޮޑު ވަޒީރު ރާމީ ހަމަދުﷲ އާއި ބައްދަލު ކުރައްވާ އަދި ޔާސިރު އަރަފާތު މިއުޒިމަށް ވަޑައިގެންފަ އެވެ. މޯދީ މިއަދު ކުރެއްވި ޓްވީޓެއްގައި ވަނީ ފަލަސްތީނުގެ ރައްޔިތުންނާ އެކު އިންޑިއާ ވާކަމަށް ވިދާޅުވެފަ އެވެ.\nތަޖްރިބާކާރުން ބުނާ ގޮތުގައި މޯދީ ފަލަސްތީނަށް ވަޑައިގެންނެވީ މެދުއިރުމަތީގައި އިންޑިއާގެ ޚާރިޖީ ސިޔާސަތު ބެލެންސް ކުރަން ކަމަށެވެ. ފަލަސްތީނަށް ވަޑައިގަތުމުގެ ކުރިން މޯދީ ވަނީ ޖޯޑަން އަށް ވަޑައިގެން ރަސްގެފާން އަބްދުﷲއާ ބައްދަލު ކުރައްވައިފަ އެވެ. އަދި މޯދީގެ ދަތުރުގައި ޔޫއޭއީ އާއި އޮމާނަށް ވެސް ވަޑައިގަންނަވާނެ އެވެ.\nމޯދީ ފަލަސްތީނަށް ވަޑައިގެންފައި މިވަނީ އިޒްރޭލުގެ ބޮޑު ވަޒީރު ބެންޖަމިން ނަތަންޔާހޫ ދާދި ފަހުން އިންޑިއާ އަށް ހަ ދުވަހުގެ ދަތުރެއް ކުރައްވާފައި ވަނިކޮށެވެ. މޯދީ ވަނީ މިދިޔަ އަހަރުގެ ޖުލައި މަހު އިޒްރޭލަށް ވަޑައިގެންފަ އެވެ.\nއިންޑިއާ އާއި އިޒްރޭލުން ސިޔާސީ ގުޅުން ގާއިމްކޮށްފައި ވަނީ 1992 ވަނަ އަހަރު އެވެ. ނަމަވެސް ހިންދޫގެ ބާރަތިޔާ ޖަނަތާ ޕާޓީ 2014 ވަނަ އަހަރު އިންޑިއާގެ ވެރިކަމަށް އައި ފަހުން އިޒްރޭލާ އެކު ގުޅުން ވަނީ ބަދަހި ކުރަން ފަށައިފަ އެވެ. އެކަމަކު އިޒްރޭލުގެ ވެރިރަށަކީ ގުދުސް ކަމަށް ބަލައިގަތުމަށް އެމެރިކާގެ ރައީސް ޑޮނަލްޑް ޓްރަމްޕް ނިންމެވި ނިންމުމާ ދެކޮޅަށް އދ. ގެ ޖެނެރަލް އެސެމްބްލީގައި ޑިސެމްބަރު މަހު ނެގި ވޯޓުގައި އިންޑިއާ އިން ވޯޓު ދީފައި ވަނީ ޓްރަމްޕުގެ ނިންމެވުމާ ދެކޮޅަށެވެ.\nއިޒްރޭލުން މިހާރު އެންމެ ގިނައިން ހަތިޔާރު ގަންނަ ގައުމަކީ އިންޑިއާ އެވެ. އިޒްރޭލުން ގަންނަ ހަތިޔާރަށް އިންޑިއާ އިން އަހަރަކު އެއް ބިލިއަން ޑޮލަރު ޚަރަދު ކުރެ އެވެ.\nއިތުރު ލިޔުންތައް އިންޑިއާ ފަލަސްތީން މަހްމޫދު އައްބާސް ނަރެންދުރާ މޯދީ


އުތުރު ޕްރޮވިންސްގެ ނ. ވެލިދޫ ބިން ހިއްކުމުގެ އަމަލީ މަސައްކަތް ފަށައިފި – Maldivian Democratic Party\nއުތުރު ޕްރޮވިންސްގެ ނ. ވެލިދޫ ބިން ހިއްކުމުގެ އަމަލީ މަސައްކަތް ފަށައިފި\nއުތުރު ޕްރޮވިންސްގެ އެންމެ އާބާދީ ބޮޑު އެއްރަށް ކަމަށްވާ ނ. ވެލިދޫ ބިން ހިއްކުމުގެ އަމަލީ މަސައްކަތް އާދީއްތަ ދުވަހު ފަށައިފިކަމަށް ވެލިދޫ އޮފީހުން ހާމަކޮށްފިއެވެ.\nވެލިދޫ ބިން ހިއްކުމުގެ އަމަލީ މަސައްކަތް ފެށުމާއި ގުޅިގެން އެރަށުގެ ރައްޔިތުން އެކަމާ އުފާފާޅުކުރުމުގެ ހަރަކާތްތަކެއް އިއްޔެ ރޭ ވެލިދޫގައިވަނީ ހިންގާފައެވެ. އެގޮތުން މިހާރުގެ ސަރުކާރަށް ތާޢީދުކޮށް ވެލިދޫގެ ގިނަ ބަޔަކު ވަނީ ސަރުކާރު ހިންގާ މައި ޕާޓީކަމަށްވާ ދިވެހިރައްޔިތުންގެ ޑިމޮކްރެޓިކް ޕާޓީ (އެމްޑީޕީ) އާ ގުޅިފައެވެ. އަދި އެމްޑީޕީގެ5ވަނަ އަހަރީ ދުވަހުގެ ޙަރަކާތްތައް ވެސް މިމުނާސަބަތާ ގުޅިގެން ވެލިދޫގައި ހިންގާފައިވާ ކަމަށް އެރަށުން މައުލޫމާތު ދެއެވެ.\nވެލިދޫ އޮފީހުން ހާމަކޮށްފައިވާގޮތުގައި، މީހުން ދިރިއުޅުމަށް ބިން ދޫނުކުރާތާ ގިނަ އަހަރު ތަކެއް ވެފައިވާއިރު އެރަށުގައި ދިރި އުޅުމަށް މިހާރުވެސް ބިން ހޯދުމަށް އެތައް ފަރާތަކުން އެދިފައި ވާކަމަށާއި، އެހެންނަމަވެސް އެރަށުން މީހުން ދިރިއުޅުމަށް ބިން ދޫނުކޮށް ހިފެހެއްޓިފައިވަނީ އެދިފައިވާ ފަރާތްތައް ގިނަކަމާއި އެކު ރަށުން އެވަރަށް ބިން ދޫކުރެވެން ނެތުމުންކަމަށެވެ. ނަމަވެސް ނެދަރލޭންޑްސްގެ ބޮސްކާލިސް ކުންފުންޏާ ހަވާލުކޮށްގެން ސަރުކާރުން މިހިންގާ ބިންހިއްކުމުގެ މަސައްކަތް ނިމެންވާއިރަށް އެރަށުގެ ލޭންޑް ޔޫސް ޕްލޭން ތައްޔާރުކޮށް، ގޯތި ދިނުމުގެ މަސައްކަތް ފަށާނޭ ކަމަށް އެރަށު އޮފީހުން މަޢުލޫމާތުދެއެވެ.\nނ. ވެލިދޫގެ އިތުރުން ހއ. ދިއްދޫ، ބ.ތުޅާދޫ އަދި ޅ.ހިންނަވަރުގެ ބިން ހިއްކުމުގެ އަމަލީ މަސައްކަތް ފެށުމުގެ ގޮތުން ބަންޑަރު ޖެހުމުގެ މަސައްކަތް މިހާރުވަނީ ނިމިފައެވެ. އަދި ލަސްތަކެއް ނުވެ މި4ރަށުގެ ބިންހިއްކުމުގެ މަސައްކަތް ނިންމާލެވޭނޭ ކަމަށް ސަރުކާރުން ބުނެއެވެ.\nމާލެއާ 166 ކިލޯމީޓަރު ދުރުގައި އޮންނަ ނޫނު ވެލިދޫއަކީ ދިގުމިނުގައި 1130 މީޓަރު އަދި ފުޅާމިނުގައި 650 މީޓަރު ހުންނަ ރަށެކެވެ. 2009 ގެ ނިޔަލަށް ވެލިދޫގެ އާބާދީއަކީ 2154 އެވެ.


Health emergency iulaan kurumugai gaanoonee imuge therein amalu kurun\nހެލްތު އެމަޖެންސީ އިއުލާނު ކުރުމުގައި ގާނޫނީ އިމުގެ ތެރެއިން އަމަލުކުރުން\nސިއްހީ ކުއްލި ނުރައްކަލުގެ ހާތަލުގެ ދަށުން ޑިރެކްޓާ އޮފް ޕަބްލިކް ހެލްތަށް ބޮޑު ބާރުތަކެއް ލިބޭ --\nލިޔުނީ: އުސްތާޒު އަބްދުﷲ ރަޝީދު\nދިވެހިރާއްޖޭގައި ކުއްލިނުރައްކަލުގެ ހާލަތު ފަހަކަށް އައިސް ދެފަހަރެއްގެ މަތިން އިޢުލާނުކޮށްފައިވާތީ ދިވެހިންނަށް ކުއްލި ނުރައްކަލުގެ ހާލަތަކީ އާކަމަކަށް މިހާރު ނުވާނެއެވެ. ނަމަވެސް ޤާނޫނީ ނަޒަރަކުން އެކަންކަން ބަލާ ދިރާސާކުރާ ފަރާތްތަކުން ކޮންމެ ފަހަރަކުވެސް އިޢުލާނުކުރެވޭ ކުއްލި ނުރައްކަލުގެ ހާލަތާގުޅިގެން ސުވާލު އުފައްދާ އެތައްކަމެއް ހުރެއެވެ. އަދި އެކަންކަމާގުޅިގެން އަމާޒުވާ ފާޑުކިއުންތަކާ ގުޅިގެން ކުއްލިނުރައްކަލުގެ ހާލަތު އިޢުލާނުކުރާ ޤަރާރުތަކަށް ބަދަލުގެނެސް ޤާނޫނީ އިމުގެ ތެރެއަށް އެ ޤަރާރުތައް ފެއްތުމަށް މަސައްކަތް ކުރެވެއެވެ. މިގޮތުން އެންމެބޮޑަށް ދިމާވާ މައްސަލައަކީ ކުއްލިނުރައްކަލުގެ ހާލަތުގައިވެސް ހިފެހެއްޓިގެންނުވާނެ ޙައްޤުތައް ހިފެހެއްޓުމެވެ. ނުވަތަ ޙައްޤުތައް ހިފެހެއްޓުމަށް ޤާނޫނުން މަގުދައްކައިދީފައިވާ ގޮތް ދޫކޮށްލާ ޤާނޫނުގައިވާ އުސޫލުގެ ބޭރަށް ދެވުމެވެ.\nޤާނޫނުއަސާސީގެ އެގާރަވަނަ ބާބުގެ ދަށުން ކުއްލިނުރައްކަލުގެ ހާލަތު އިޢުލާނު ކުރުމުގެ ބާރު ރައީސުލްޖުމްހޫރިއްޔާއަށް ލިބިދީ އެކަމާބެހޭ އުސޫލުތައް އެބާބުގައިވަނީ ބަޔާންކޮށްފައެވެ. ޤާނޫނުއަސާސީގެ 253 ވަނަ މާއްދާގައިވަނީ "ޤުދުރަތީ ކާރިސާއެއް، ނުވަތަ ނުރައްކާތެރި ބަލިމަޑުކަމެއް، ނުވަތަ ހަނގުރާމައެއް، ނުވަތަ ޤައުމީ ސަލާމަތަށް ނުރައްކާވެދާނެ ފަދަކަމެއް ކުރިމަތިވެއްޖެނަމަ، ނުވަތަ ބޭރުގެ ހަމަލާއެއް ކުރިމަތިވެދާނެ ކަމުގެ ބިރު ހީވެއްޖެނަމަ ދިވެހިރާއްޖޭގެ ހުރިހާ ސަރަހައްދެއްގައި ނުވަތަ ކަނޑައެޅޭ ވަކި ސަރަހައްދެއްގައި ނުވަތަ ސަރަހައްދު ތަކެއްގައި ތިރީސް ދުވަހަށްވުރެ ދިގުނޫން މުއްދަތަކަށް ކުއްލިނުރައްކަލުގެ ހާލަތު އިޢުލާނު ކުރުމުގެ ބާރު ރައީސުލްޖުމްހޫރިއްޔާއަށް ލިބިގެންވެއެވެ." މިފަދައިންނެވެ. އަދި ކުއްލިނުރައްކަލުގެ ހާލަތު އިޢުލާނު ކުރުމަށްފަހު އެކަމާބެހޭ ތަފްސީލު ރައްޔިތުންގެ މަޖިލީހަށްދީ، ވަކި މުއްދަތެއްގެ ތެރޭގައި ކުއްލި ނުރައްކަލުގެ ޙާލަތު އިޢުލާނުކޮށް ނެރުނު ޤަރާރު ރައްޔިތުންގެ މަޖިލީހުން ފާސްކުރުން ޤާނޫނުއަސާސީގެ 257 ވަނަ މާއްދާއިން ލާޒިމުކުރެއެވެ. އަދި އެޤަރާރާމެދު އުފެދޭ މައްސަލަތައް ސީދާ ހުށަހެޅެނީވެސް ސުޕްރީމް ކޯޓަށެވެ. މިގޮތުން ރައީސުލްޖުމްހޫރިއްޔާ އިޢުލާނުކުރާ ކުއްލިނުރައްކަލުގެ ހާލަތުގެ ދަށުން ރައްޔިތުންގެ އަސާސީ ޙައްޤުތަކުގެ ތެރެއިން ހިފެހެއްޓޭނެ ޙައްޤުތަކާއި ނުހިފެހެއްޓޭނެ ޙައްޤުތައްވެސް ޤާނޫނުއަސާސީގައިވަނީ ކަނޑައަޅާފައެވެ. ވުމާއެކު، ކުއްލި ނުރައްކަލުގެ ހާލަތު އިޢުލާނުކޮށް އެކަން ދިގުދެންމުމަކީ ޤާނޫނީ ނަޒަރަކުންބަލާއިރު ކުޑަކަމެއް ނޫނެވެ. ކުއްލިނުރައްކަލުގެ ހާލަތު އިޢުލާނުކުރުމަށްފަހު އެކަމުގެ ޞައްޙަކަންބަލާ ޖަވާބުދާރީކުރުވާނެ ހަރުދަނާ އެތައް އުސޫލުތަކެއް ޤާނޫނުއަސާސީގައިވަނީ ކަނޑައަޅާފައެވެ.\n"ޞިއްޙީ ކުއްލި ނުރައްކަލުގެ ހާލަތު" އިޢުލާނު ކުރުމުގެ ބާރު ޤާނޫނު ނަންބަރު 2012/07 (ޢާންމު ޞިއްޙަތު ރައްކާތެރި ކުރުމުގެ ޤާނޫނު) ގެ 33 ވަނަ މާއްދާއިން މިނިސްޓަރ އޮފް ހެލްތައް ލިބިދެއެވެ. އެމާއްދާގައިވަނީ "ވަކިތަނެއްގައި ވަކި ދުވަހަކު ޢާންމު ޞިއްހަތަށް ނުރައްކާވާފަދަ ކުއްލި ނުރައްކަލުގެ ހާލަތެއް ދިމާވެއްޖެކަމަށް، އެކަށީގެންވާ ހެކީގެ މައްޗަށް ބިނާކޮށް، ޑިރެކްޓަރ ޖެނެރަލްއަށް ފެނިއްޖެ ހިނދެއްގައި، އެކަން ރަނގަޅު ކުރުމުގެ ގޮތުން ނުވަތަ އެކަން ހިފެހެއްޓުމުގެ ގޮތުން ޚާއްޞަ ފިވަޅުތަކެއް އަޅަންޖެހޭކަމަށް ޑިރެކްޓަރ ޖެނެރަލްއަށް ޤަބޫލުކުރެވިއްޖެ ހިނދެއްގައި، ޢާންމު ޞިއްޙަތަށް ކުއްލި ނުރައްކަލެއް ކުރިމަތިވެއްޖެކަމުގެ އިޢުލާނު ކުރުމާއި، އެއިޢުލާނު ހިނގާނެ ސަރަހައްދަކީ ކޮބައިކަން ކަނޑައަޅައި، އިޢުލާނު ކުރުމަށް ވަޒީރަށް ލަފާދެވިދާނެއެވެ." މިފަދައިންނެވެ. އަދި އެ މާއްދާގެ (ށ) ގައި ވަނީ "އެގޮތުގެމަތިން ވަޒީރަށް ޑިރެކްޓަރ ޖެނެރަލް ލަފާދީފިނަމަ، ވަކި ސަރަހައްދަކަށް، ވަކި ވަގުތަކަށް، ޢާންމު ޞިއްޙަތަށް ކުއްލި ނުރައްކަލުގެ ހާލަތު ކުރިމަތި ވެއްޖެކަމުގެ އިޢުލާނު ވަޒީރު ކުރަންވާނެއެވެ." މިފަދައިންނެވެ.\nވުމާއެކު، މުޅިރާއްޖޭގައި ކުއްލި ނުރައްކަލުގެ ހާލަތު (އެސްއޯއީ) އިޢުލާނުކުރުމަށް ޤާނޫނުއަސާސީގެ 253 ވަނަ މާއްދާއިން، ވަރަށް ބޮޑު ހިފެހެއްޓުންތަކާއެކު ރައީސުލް ޖުމްހޫރިއްޔާއަށް ބާރު ދީފައިވާ ފަދައިން، މުޅި ރާއްޖޭގައި ކުއްލި ނުރައްކަލުގެ ހާލަތު އިމެއްނެތި އިޢުލާނު ކުރުމުގެ ބާރު ވަޒީރަށް ޤާނޫނުން ލިބިއެއް ނުދެއެވެ. އަދި ޢާންމު ޞިއްޙަތު ރައްކާތެރި ކުރުމުގެ ޤާނޫނުގެ 33 ވަނަ މާއްދާގެ (ށ) ގައި ވަރަށް ސާފުކޮށް ބަޔާންކޮށްފައިވާފަދައިން ވަޒީރަށް ކުއްލިނުރައްކަލުގެ ހާލަތު އިޢުލާނު ކުރެވޭނީ ވަކި ސަރަހައްދަކަށް ވަކި ވަގުތަކަށެވެ. މިސާލަކަށް މާލެ ސަރަޙައްދަށް ނުވަތަ ހެންވޭރަށް ކަނޑައެޅޭވަކި ވަގުތަކަށެވެ. އެ އިމަށްވުރެ ކުއްލިނުރައްކަލުގެ ހާލަތު ފުޅާކުރަންޖެހޭފަދަ ޟަރޫރަތެއް އޮތްނަމަ އެކަން ކުރަންޖެހޭނީ ޤާނޫނުއަސާސީގެ 253 ވަނަ މާއްދާގެ ދަށުން ސީދާ ރައީސުލްޖުމްހޫރިއްޔާ ކުއްލިނުރައްކަލުގެ ހާލަތެއް އިޢުލާނު ކޮށްގެންނެވެ.\nކުއްލިނުރައްކަލުގެ ހާލަތު އޮތްކަން ހާމަކުރުމަށް މިނިސްޓަރ އޮފް ހެލްތު ނެރުއްވި، ޤަރާރު ނަންބަރު 1/2020 (12 މާޗް 2020) ގައި "މިހިނދުން ފެށިގެން 30 (ތިރީސް) ދުވަހުގެ މުއްދަތަށް، ދިވެހިރާއްޖޭގެ ހުރިހާ ސަރަޙައްދެއްގައި، ޢާންމު ޞިއްޙަތުގެ ކުއްލި ނުރައްކަލުގެ ޙާލަތު އިޢުލާނު ކޮށްފީމެވެ." މިފަދައިން އޮތް ޢިބާރާތުގެ ސަބަބުން ޤާނޫނުން މިނިސްޓަރަށް ލިބިދޭ ބާރުގެ ބޭރަށް ދެވެއެވެ. އެހެނީ، ހުރިހާ ސަރަހައްދެކޭ ޤަރާރުގައި ބުނުމުން ޤާނޫނުގައި ކަނޑައެޅިގެން ބަޔާންކޮށްފައިވާ ގޮތުގެމަތިން "ވަކި ސަރަހައްދެއް" ކަނޑަ ނޭޅޭތީއެވެ. އަދި މިހާރު މިނިސްޓަރ އިޢުލާނު ކުރައްވާފައިވާ ކުއްލިނުރައްކަލުގެ ހާލަތުގެ ޞައްޙަކަމާމެދު ޤާނޫނީގޮތުން ސުވާލު އުފެދޭއިރު، ޤާނޫނުގެ 34 ވަނަ މާއްދާގެ ދަށުން ޑިރެކްޓަރ ޖެނެރަލް އަންގާ އެންގުންތަކުގެ ޞައްޙަކަމާމެދު މާބޮޑަށް ސުވާލު އުފެދެއެވެ.\nޢާންމުވެގެންވާ ގޮތެއްގައި މުޅިރަށުގެ ހުރިހާ ފިހާރަތަކާއި ހޮޓާ ކެފޭ ރެސްޓޯރެންޓުތައް ބަންދުކުރުމާއި، ޢާންމުން ގެއިން ބޭރަށް ނުކުތުން މަނާކުރުމަކީ ޤާނޫނުގެ އެއްވެސް މާއްދާއަކުން ނުވަތަ މާއްދާއެއްގެ އަކުރަކުން ކަމަށްވިޔަސް ޑިރެކްޓަރ ޖެނެރަލްއަށް ލިބިދެވޭ ބާރެއްނޫނެވެ. އަދި އެކަން އިތުރަށް ސާބިތުވަނީ ފިހާރަ ކެފޭ ރެސްޓޯރެންޓުތައް ބަންދުކުރުމަށްޓަކައި ޑިރެކްޓަރ ޖެނެރަލް ނެރެއްވާފައިވާ އަމުރުގައި ހަވާލާދީގައިވަނީ ޤާނޫނުގެ 12 ވަނަ މާއްދާގެ (ނ) ގެ3ވަނަ ނަންބަރަށް ހަވާލާދީފައި ވުމުންނެވެ. އެ ނަންބަރުގައިވަނީ "ވަކި ޢިމާރާތަކުން ނުވަތަ ތަނަކުން ދެމުންގެންދާ ޚިދުމަތެއް، ނުވަތަ އެފަދަ ތަނެއްގައި ކުރަމުންދާ މަސައްކަތެއް ހުއްޓާލުމަށް ނުވަތަ މެދުކަނޑާލުމަށް" އެންގުމެވެ. ވުމާއެކު މި ޢިބާރާތުން މި ހަވާލާދެނީ ވަކި ގެއެއް ނުވަތަ ވަކި ޢިމާރާތެއްގައި ހިނގާ ވަކި ކަމެއްކަން ސާފެވެ. އެއީ މުޅިރަށުގެ ހުރިހާތަނެއްކަމަށް ތަރުޖަމާއެއް ނުކުރެވޭނެއެވެ. އެއްގަމު އުޅަނދު ދުއްވުމާއި މަގުމަތީގައި މީހުން އުޅުން ހުއްޓާލުމަށް އަންގާ ޑިރެކްޓަރ ޖެނެރަލް ނެރެފައިވާ އަމުރުގައި ހަވާލާދީގައިވަނީ ޤާނޫނުގެ 34 ވަނަ މާއްދާގެ (ނ) އަދި (ރ) އަށެވެ. (ނ) ގައިވަނީ "ތަޢުލީމުދޭ މަރުކަޒުތައް ބަންދުކުރުމާއި މީހުން އެއްވެ އުޅޭ ތަންތަނަށް އެއްވެ އުޅުން މަނާކުރުމަށް އަމުރު ނެރުން" މިފަދައިންނެވެ. އަދި (ރ) ގައިވަނީ "ވަކި ހިސާބުތަކަކަށް ވަކި ވަގުތު ތަކުގައި މީހުން ނުދިއުމަށާއި، އެއްވެ ނޫޅުމަށް އެންގުން" މިފަދައިންނެވެ. ވުމާއެކު، އެމާއްދާތައް މާނަކުރެވޭނީ މާރުކޭޓު ނުވަތަ ބޯޅަދަނޑު ފަދަ މީހުން އެއްވާ ތަންތަނަށް ނުދިއުމާއި، މުޒާހަރާތަކާއި އެއްވުންތައް ބޭއްވުން ވަކި ސަރަހައްދުތަކެއްގައ މަނާކުރުމުގެ މާނާގައެވެ. ޤާނޫނުން އެބާރު ދޭނަމަ "ގެއިން ބޭރަށް ނުކުތުން މަނާކުރުން" މިފަދައިން ލިޔެފައި އޮންނާނެއެވެ. ވުމާއެކު، މުޅި ރަށުގެ އެންމެން ޢާންމުކޮށް ޝާމިލުވާގޮތެއްގައި މަގުމައްޗަށް ނުކުތުން މަނާކުރުމަކީ ޤާނޫނުން ޑިރެކްޓަރ ޖެނެރަލްއަށް ދީފައިވާ ބާރެއްނޫނެވެ. އަދި އެއްރަށުން އަނެއްރަށަށް ދަތުރު ކުރުން މަނާކޮށް ނެރެފައިވާ އަމުރު ނެރެފައިވަނީވެސް ޤާނޫނުގެ 34 ވަނަ މާއްދާގެ (ރ) އާ ހަވާލާދީއެވެ. ނަމަވެސް އެމާއްދާގެ ޢިބާރާތުގައިވަނީ "ވަކި ހިސާބުތަކަކަށް ވަކި ވަގުތު ތަކުގައި މީހުން ނުދިއުމަށާއި އެއްވެ ނޫޅުމަށް އެންގުން" މިފަދައިންނެވެ. ވުމާއެކު އެއްރަށުން އަނެއްރަށަށް ދަތުރުފަތުރު ކުރުން ހުއްޓުވާފައި އޮތް އޮތުމުގެ ޤާނޫނީ ޞައްޙަކަމާމެދުވެސް ސުވާލު އުފެދެއެވެ.\nޤާނޫނުއަސާސީގައި ކަނޑައެޅި ބަޔާންކޮށްފައިވާ އަސާސީ ޙައްޤުތައް ހަނިކުރުމަކީ ޤާނޫނީ ވަކި ހަމައަކުން ނޫނީ ކުރެވޭނެ ކަމެއްނޫނެވެ. އަދި ޤާނޫނުގެ މާއްދާތައް ތަރުޖަމާކުރުމުގައި ޤާނޫނުއަސާސީން ރައްޔިތުންނަށް ކަށަވަރުކޮށްދޭ އަސާސީ ޙައްޤުތައް ޤާނޫނެއްގެ މާއްދާއެއްގެ މާނަކުރުމުގެ ތެރެއިން ނުހިފެހެއްޓޭނެއެވެ. އެކަން ކުރެވޭނެ ޤާނޫނީ ހަމައަކީ ރައީސުލްޖުމްހޫރިއްޔާ އިޢުލާނުކުރާ ކުއްލި ނުރައްކަލުގެ ހާލަތުގައި ޤާނޫނުއަސާސީގެ ވަކި މާއްދާތަކަކަށް ޢަމަލުކުރުން ވަގުތީގޮތުން ހިފެހެއްޓުމެވެ. ނަމަވެސް ވަޒީރު މިހާރު އިޢުލާނުކޮށްފައިވާ ކުއްލި ނުރައްކަލުގެ ހާލަތުގައި ޤާނޫނުއަސާސީގެ އެ މާއްދާތައް ވަގުތީގޮތުން ހިފެހެއްޓުމެއްނެތި، ޢާންމުވެގެންވާ ގޮތެއްގައި ޑިރެކްޓަރ ޖެނެރަލްވަނީ ޤާނޫނުއަސާސީގެ 19 މާއްދާއިން ދީފައިވާ މަނާކުރެވިފައިނުވާ ކަންކަން ކުރުމުގެ މިނިވަންކަމާއި، 37 ވަނަ މާއްދާއިން ލިބިދޭ ދިރިއުޅުމަށްޓަކައި މަސައްކަތް ކުރުމުގެ ޙައްޤާއި، 40 ވަނަ މާއްދާއިން ލިބިދޭ މުދާ ހޯދުމާއި ވިޔަފާރީގެ މުޢާމަލާތްތައްކޮށް މުދާ މިލްކު ކުރުމުގެ ޙައްޤާއި، 41 ވަނަ މާއްދާއިން ލިބިދޭ ދަތުރުފަތުރުކޮށް އުޅުމުގެ މިނިވަންކަމުގެ ޙައްޤުވަނީ ހިފަހައްޓާފައެވެ. އެޗްޕީއޭ އިން ނެރެފައިވާ އިދާރީ އަމުރަކުންނެވެ. މިކަންކަމަކީ ރަނގަޅަށްބަލާ ޤާނޫނީ އިމުގެ ތެރެއަށް ފެތޭގޮތަށް ނޫނީ ކުރެވޭނެ ކަންތަކެއް ނޫނެވެ.\nމިހާރު އިޢުލާނު ކުރެވިފައިވާ ޞިއްޙީ ކުއްލި ނުރައްކަލުގެ ހާލަތުގެ ނަތީޖާއެއްގެ ގޮތުން މާލެ ސަރަހައްދުގައި ދިރިއުޅޭ ހުރިހާ ރައްޔިތުން ކާންބޯން މަސައްކަތެއް ނުކުރެވި ގޭގައިވަނީ ބަންދުވެފައެވެ. އެހެން ސަރަހައްދުތަކުގެ މީހުންވަނީ ރަށުގައި ބަންދުވެފައެވެ. ސަރުކާރުން މަހުންމަހަށް މުސާރަޖަމާވާ މީހުން ފިޔަވާ އެހެން ގިނަ މީހުންވަނީ ކާންބޯން ލިބޭނެ މަގެއްނެތި ހާލުގައި ޖެހިފައެވެ. ނުވަތަ ދަނީ ހާލުގައި ޖެހެމުންނެވެ. ކޮވިޑާއެކު ދިރިއުޅުމަކީ ހަމައެކަނި އޮތްގޮތް ކަމަށްދެކި ދުނިޔޭގެ ޤައުމުތަކުން ޕޮލިސީތައް ރާވަނީ މަސައްކަތު ނުކުމެ ޤައުމުތަކުގެ އިޤްތިޞާދުގެ އުޑި އެނބުރުމަށެވެ. ރާއްޖޭގައި އެތައްބަޔަކަށް ބަލިޖެހި މިހާރުވެސް ރަނގަޅުވަނީ ޓެސްޓްވެސް ނުކުރެވި ކަމަށް ޞިއްޙީ މާހިރުން އެބަ ވިދާޅުވެއެވެ. ދިފާއީ ބާރު އެކަމުގެ ސަބަބުން ވަރުގަދަވެފައިވާކަމަށްވެސް ވެއެވެ. މާލޭގައި 45 ދުވަހަށް ވުރެ އިތުރަށް ގެއިން ބޭރަށް ނުނުކުމެ ތިބިއިރު އަދިވެސް ޕޮލިސީތައް ބައްޓަންކުރާތަން ފެންނަނީ މީހުން ގޭގައި އޮބަހައްޓައިގެން ބަލި ކޮންޓްރޯލް ކުރުމަށެވެ. ކޮވިޑް ގެ ސަބަބުން މީހުން މަރުވާވަރު މަދުވިޔަސް، އެޑްމިޓް ކުރެވޭވަރު މަދުވިޔަސް، ކޮވިޑްގެ ސަބަބުން ގިނަބަޔަކު ތަހަންމަލުކުރާ ނަފްސާނީ އަދި ޖިސްމާނީ ބަލިމަޑުކަން ވަނީ އެތައް ގުނައަކަށް އިތުރުވެފައެވެ. އަދި ފަރުވާނުލިބި މާބަނޑު އަންހެނުންނާއި ކުޑަކުދިން މަރުވަމުން ދިއުމަކީ އިތުރު ކަންބޮޑުވުމެކެވެ. މުޅި ޤައުމުގެ ފޯކަސްއަކީ ހަމައެކަނި ކޮވިޑަށް ވީމާ އެ ސިޔާސަތު ބަލައިގަންނަން ދަތިވެއެވެ. އަދި ޒިންމާދާރު މަޤާމުތަކުގައި ތިބި ފަރާތްތަކުގެ ޢަމަލުތައް ޤާނޫނީ އިމުގެ ތެރެއަށް ފުރިހަމައަށް ވަދެ މުޅި ޤައުމުގެ މަޞްލަޙަތުގައި ނިންމުންތައް ނިންމާކަމުގެ ކަށަވަރުކަން ރައްޔިތުންނަށް ލިބެންޖެހެއެވެ.\nދުނިޔޭގެ ޤައުމުތަކަށް ބަލާއިރުވެސް ކޮވިޑް-19 އާ ގުޅިގެން އިޢުލާނުކުރެވޭ ޞިއްޙީ ކުއްލި ނުރައްކަލުގެ ހާލަތު އިޢުލާނު ކުރުމުގައި ޢަމަލުކުރެވިފައިވަނީ އެތަންތަނުގެ ޤާނޫނުތަކާއެއްގޮތަށް އެ ޤައުމުތަކުގެ އެންމެމަތީ ފެންވަރުގައެވެ. މިގޮތުން އެމެރިކާގައި ސްޓޭޓް އޮފް އިމަރޖެންސީ އިޢުލާނުކޮށްފައިވަނީ 2020 މާޗު މަހުގެ 13 ވަނަ ދުވަހު އެމެރިކާގެ ރައީސް ޑޮނަލްޑް ޓްރަމްޕެވެ. އެމެރިކާގައި ކުއްލިނުރައްކަލުގެ ހާލަތު އިޢުލާނުކޮށް ފެޑެރަލް ފަންޑުގެ ތެރެއިން ފަންސާސް ބިލިއަން ޑޮލަރ ކޮރޯނާ ވައިރަހާދެކޮޅަށް ކުރެވޭ މަސައްކަތަށް ޚަރަދު ކުރުމުގެ ބާރު ކަމާބެހޭ ޤާނޫނުތައް ސަސްޕެންޑްކޮށް ރައީސަށްވަނީ ލިބިދީފައެވެ. ދިވެހިރާއްޖޭގައި ބިލިއަނަކާގާތަށް ރުފިޔާ، ކޮވިޑްގެ ކަންކަމަށް ޚަރަދު ކުރެވުނުއިރު ހަމައެކަނި ބޭނުންވީ މިނިސްޓްރީ އޮފް ފިނޭންސް ގެ "ޚާއްޞަ ހުއްދަ" އެކެވެ. ނަމަވެސް މިހާލަތުގައި ޤާނޫނީ އުސޫލަކީ ރައީސުލްޖުމްހޫރިއްޔާ ކުއްލިނުރައްކަލުގެ ހާލަތު އިޢުލާނުކޮށް، ދައުލަތުގެ ޚަރަދަށް ޒިންމާވުމާއި، މާލިއްޔަތުޤާނޫނާއި ގަވާއިދަށް ޢަމަލު ކުރުން ވަކި ހަމަތަކެއްގެ މަތިން މަޑު ޖައްސާލުމެވެ. އަދި ރައްޔިތުންގެ އަސާސީ ޙައްޤެއް ހިފަހައްޓަންޖެހޭނަމަ ޤާނޫނީ އިމުގެ ތެރެއިން އެ ޙައްޤެއް ހިފެހެއްޓުމެވެ.\nއެޗްޕީއޭ މިނިސްޓްރީ އޮފް ހެލްތު އާއްމު ސިއްހަތުގެ ކުއްލި ނުރައްކަލުގެ ހާލަތު\nލޮކްޑައުނުން ނުކުމެވޭނެ ތަނެއް އަދި ނުފެނޭ!


ރީޖަނަލް އެއަރޕޯޓުސް ކޮމްޕެނީގެ އިސް2ބޭފުޅަކު ސަސްޕެންޑްކޮށްފި - DhiDaily\nރީޖަނަލް އެއަރޕޯޓުސް ކޮމްޕެނީގެ އިސް2ބޭފުޅަކު ސަސްޕެންޑްކޮށްފި\nރީޖަނަލް އެއަރޕޯޓުސް ކޮމްޕެނީ ލިމިޓެޑްގެ އިސް2ބޭފުޅަކު ސަސްޕެންޑްކޮށްފިއެވެ.\nސަސްޕެންޑް ކުރީ 2020 ވަނަ އަހަރު ސެޕްޓެންބަރު މަހު ރައީސުލްޖުމްހޫރިއްޔާ އުފެއްދެވި ރީޖަނަލް އެއަރޕޯޓުސް ކޮމްޕެނީ ލިމިޓެޑްގެ ޑިރެކްޓަރު ޖެނެރަލް ސާމީ އަގީލާއި، ޑެޕިއުޓީ ޑިރެޖްޓަރު ޖެނެރަލް އަޙްމަދު ޝަމީމް ކަމަށް ސިވިލް ސަރވިސް ކޮމިޝަނާއި ހަވާލާދީ ރާއްޖެގެ އޮންލައިން ނޫހަކުން ވަނީ ރިޕޯޓުކޮށްފައިވެއެވެ.\nސިވިލް ސަރވިސް ކޮމިޝަނުން ބަލަމުން އަންނަ މައްސަލައަކާއި ގުޅިގެން އެ2ބޭފުޅުން ސަސްޕެންޑް ކޮށްފައި ވަނީ މިހަފްތާގެ ހޯމަދުވަހުއެވެ.\nއެ ކޮމިޝަނުން ބަލަމުންދާ ބައެއް މައްސަލަތަކުގެ ތެރޭގައި ސާމީ އަގީލްއާ ގުޅުން ހުރި މައްސަލަތަކެއް ހިމެނޭ އިރު އެންޓި ކޮރަޕްޝަން ކޮމިޝަނުން ވެސް އޭނާ ހިންގަވާފައިވާ ކަމަށް ތުހުމަތު ކުރެވޭ އިތުރު މައްސަލައެއް އަންނަނީ ބަލަމުންނެވެ.\nޓްރާންސްޕޯޓް އެންޑް ސިވިލްއޭވިއޭޝަން މިނިސްޓާރ އައިޝަތު ނަހުލާއަށް ސިވިލް ސަރވިސް ކޮމިޝަނުން ވަނީ ޒިންމާދާރު ނަޒާހަތްތެރި އިސްވެރިޔަކު އައްޔަނުކުރުމަށް ވެސް ނަސޭހަތްތެރިވެފައެވެ.\nޓްރާންސްޕޯޓުގެ ޕާމަނަންޓް ސެކްރެޓަރީގެ މަސްއޫލިއްޔަތާއި ޒިންމާ ހަވާލުކުރުމަށް މިނިސްޓަރު ނަހުލާއަށް ފެނިވަޑައިގަންނަވާ އެ މިނިސްޓްރީގެ އިސް އެހެން މުވައްޒަފެއްގެ ނަން ވީ އެންމެ އަވަހަށް އެ ކޮމިޝަނަށް ފޮނުވުމަށް ވަނީ އެދިފައިވެއެވެ.


Gaumee mubaarathuge furathama match gai ihavandhoo aai gudees\nގައުމީ މުބާރާތުގެ ފުރަތަމަ މެޗުގައި އިހަވަންދު އާއި ގުޑީސް\nމުބާރާތުގައި ބައިވެރިވާ ޓީމަކަށް ވޮލީ އެސޯސިއޭޝަނުގެ ރައީސް މުހައްމަދު ރިޔާޒް (ކ) ޖާޒި ހަވާލުކޮށްދެއްވަނީ: މުބާރާތުގައި އަށް ޓީމު ވާދަކުރާނެ. ފޮޓޯ: ވީއޭއެމް\nމިއަދު މެންދުރު ފަހު ފަށާ ގައުމީ އަންހެން ވޮލީބޯޅަ މުބާރާތުގެ ހުޅުވާ މެޗުގައި ހއ. އިހަވަންދޫ ކުލަބު ޕޯލްސްޓާ އާއި ގުޑީސް ސްޕޯޓްސް ކުލަބު ބައްދަލުކުރާ ގޮތަށް ހަމަޖެހިއްޖެ އެވެ.\nޖުމުލަ ހަތް ޓީމު ކުޅޭ މުބާރާތުގައި ކޮންމެ ދުވަހަކު ތިން މެޗު ކުޅޭނެ އެވެ. މެންދުރު ފަހު 2:30ގައި ކުޅޭ މެޗަށް ފަހު ހަވީރު 4:30ގައި މިއަދު ކުޅޭނީ ފޮނަދޫ ޒުވާނުންގެ ރޫހާއި ދިއްދޫ ޓީޖޭޖް ބޯއީސް އެވެ. އަދި މިރޭ 8:30ގައި ކުޅޭނީ ޕޮލިސް ކުލަބާއި މަތިމަރަދޫ ޒުވާނުންގެ ޖަމިއްޔާ އެވެ.\nމި މުބާރާތުގައި ވާދަކުރަނީ ރާއްޖޭގެ އުތުރާއި ދެކުނުން ހޮވާލެވުނު ހަތަރު ޓީމާއި ވީއޭއެމް ޕްރެޒިޑެންޓްސް ކަޕުގެ ދެ ޓީމާއި މިދިޔަ އަހަރުގެ ގައުމީ މުބާރާތުގެ ގަދަ ދެ ޓީމެވެ. އުތުރުން ވާދަކުރަނީ ހއ. ދިއްދޫ އާއި އިހަވަންދޫ އެވެ. ދެކުނުން ވާދަކުރާނީ ލ. ފޮނަދޫ އާއި މަތިމަރޫދޫ އެވެ.\nމި މުބާރާތަށް އުތުރާއި ދެކުނުން ހޮވުނު ޓީމުތަކަށް ވަނީ ފައިސާގެ އެހީ އާއި ޖާޒި ހަވާލުކޮށްދީފަ އެވެ.\nމިއަދުން ފެށިގެން މި މަހުގެ 18 އަށް ކުރިއަށްދާ މުބާރާތުގެ ސެމީ އަށްދާނީ އެންމެ ގިނަ ޕޮއިންޓް ހޯދާ ހަތަރު ޓީމެވެ. ފައިނަލަށް ދާނީ އެއްވަނަ އަދި ދެ ވަނަ ޓީމު ކުޅޭ މެޗުން މޮޅުވާ ޓީމާއި ސެމީގެ ފުރަތަމަ މެޗުން ބަލިވު ޓީމާއި ތިން ވަނަ އަދި ހަތަރެއް ކުޅެގެން މޮޅުވާ ޓީމާ ބައްދަލުކޮށް މޮޅުވާ ޓީމެކެވެ.


Maziya-New ehvaruve League champion kan TC ah! | Mihaaru\nމާޒިޔާ-ނިއު އެއްވަރުވެ، ލީގު ޗެމްޕިއަންކަން ޓީސީ އަށް!\n30 ނޮވެމްބަރ 2018 - 18:186comments\nމިއަދު ހަވީރު ނިއު ރޭޑިއަންޓާ 4-4 އިން މާޒިޔާ އެއްވަރުވުމާ އެކު، ދިރާގު ދިވެހި ޕްރިމިއާ ލީގުގެ ޗެމްޕިއަންކަން ޓީސީ ސްޕޯޓްސް ކްލަބަށް ލިބި، އެ ޓީމުން ފުރަތަމަ ފަހަރަށް ފުރަތަމަ ޑިވިޝަނުގެ ތަށްޓެއް ކާމިޔާބުކޮށްފި އެވެ.\nމިއަދުގެ މެޗުން މާޒިޔާ މޮޅުވި ނަމަ މިރޭ އީގަލްސް އަތުން ޓީސީ ބަލިވެއްޖެ ނަމަ ތަށި ލިބޭނީ މާޒިޔާ އަށެވެ. އެކަމަކު އެ ޓީމުން މެޗުގެ ވަރަށް ކުރީކޮޅު ތިން ލަނޑު ޖަހާފައި އޮއްވާ ނިއު އިން ފަހަތުން އަރައި ހަމަކުރުމުން އެ ފުރުސަތު ގެއްލުނީ އެވެ.\nޓީސީ އިން ލީގު ކާމިޔާބުކުރީ 39 ޕޮއިންޓާ އެކު އެވެ. އަދި މިރޭ އީގަލްސް އަތުން މޮޅުވެ އިތުރަށް ތަފާތު ބޮޑުކުރުމުގެ ފުރުސަތު އެ ޓީމަށް އެބައޮތެވެ. މިއަދު ހަވީރުގެ މެޗުން ލީގު ޗެމްޕިއަންކަން ކަނޑައެޅުނު ނަމަވެސް މިރޭގެ މެޗުގެ މުހިއްމުކަން އެއްކޮށް ނުކެނޑެ އެވެ. އެއީ 35 ޕޮއިންޓާ އެކު ތިން ވަނައިގައި އޮތް އީގަލްސް އަށް މިރޭ މޮޅުވެ ދެ ވަނަ ހޯދެން އޮތުމުންނެވެ. މާޒިޔާ އޮތީ 38 ޕޮއިންޓާ އެކު ދެ ވަނައިގަ އެވެ.\nމުހިއްމު ކަމެއް ނެތް މެޗުން ނިއު ހޯދި ޕޮއިންޓާ އެކު އެ ޓީމުން ލީގު ނިންމާލީ 28 ޕޮއިންޓާ އެކު ހަތަރު ވަނައިގައި އޮވެ އެވެ.\nނިއުގެ ގޯލްކީޕަރު ކައިރިން މާޒިޔާގެ ސްޓެވާޓް (ކ) ނައްޓާލަނީ. --ފޮޓޯ: ހުސެއިން ވަހީދު/ މިހާރު\nރާއްޖޭގެ އެންމެ ބޮޑު ފުޓްބޯޅަ މުބާރާތް ޓީސީން މި ކާމިޔާބުކުރީ ފުރަތަމަ ޑިވިޝަނުގައި ވާދަކުރާތާ ހަތަރު ވަނަ އަހަރެވެ. މީގެ ކުރިން ދެ ފަހަރު ލީގުގެ ދެ ވަނަ ހޯދިއިރު ގައުމީ މުބާރާތުގެ ފައިނަލުގައި ވެސް ކުޅެފައިވެ އެވެ.\nރާއްޖޭގައި މިހާތަނަށް ޓީސީ ވާދަކުރި މުބާރާތްތަކަށް ބަލާއިރު ތިން މުބާރާތެއް ފިޔަވައި ހުރިހާ މުބާރާތަކުން ލިބުނީ ދެ ވަނަ އެވެ. އެ ޓީމަށް ލިބުނު ހަމައެކަނި ތަށްޓަކީ މިދިޔަ އަހަރު ބަންގްލަދޭޝްގައި ބޭއްވި ޝެއިޚް ކަމާލް ކަޕެވެ.\nނިއުގެ ކުޅުންތެރިންނަށް ގަވާއިދުން މުސާރަ ނުދޭތީ އާއި ޕްރެކްޓިސް ވެސް ނުކުރާތީ އަދި ފަހަކަށް އައިސް ނެރެފައިވާ ނަތީޖާތަކަށް ބަލައި ގިނަ ބަޔަކު ނިންމައިގެން ތިބީ މިއަދު މާޒިޔާ ފަސޭހަކަމާ އެކު މޮޅުވާނެ ކަމަށެވެ. ފުރަތަމަ ކަންވީ ވެސް އެހެންނެވެ. މާޒިޔާ އިން ފުރަތަމަ 25 މިނެޓުގެ ތެރޭ ތިން ގޯލް ޖެހި އެވެ.\nފުރަތަމަ ގޯލް ނުވަ ވަނަ މިނެޓުގައި ކެޕްޓަން އަސަދުﷲ އަބްދުﷲ ޖެހީ އޭރިއާ ތެރެއިން ލިބުނު ބޯޅައެއްގައި ހަމަޖެހިލާއި މަޑުމަޑުން ގޯލުގެ ތެރެއަށް ބޯޅަ ފޮނުވާލައިގެންނެވެ. އަދި 15 ވަނަ މިނެޓުގައި އޭރިއާ ތެރެއިން ލިބުނު ބޯޅައެއް ގޯލުގެ މަތީ ދާގަނޑަށް އަމާޒުކޮށް އަސަދުﷲ ދެ ވަނަ ގޯލް ޖެހި އެވެ. ތިން ވަނަ ގޯލަކީ 23 ވަނަ މިނެޓުގައި ނިއުގެ ގޯލްކީޕަރު ހަސަން އަބްދު ހަކީމް ކައިރިން ނައްޓާލުމަށް ފަހު ކޮނޭލިއަސް ސްޓެވާޓް ޖެހި ގޯލެކެވެ.\nމަންޒަރު ބަދަލުވާން ފެށީ 36 ވަނަ މިނެޓުގައި ނިއުގެ އާމިރު ގުރުބާނީ ކާމިޔާބުކުރި ލަނޑުންނެވެ. އޭރިއާ ތެރެއިން އޭނާ މާޒިޔާގެ ދެ ކުޅުންތެރިން ވިއްދާފައި ތިއްބާ ވަރަށް ހަނި އޭންގަލުން ފޮނުވާލި ބޯޅަ ގޯލަށް ވައްދާލި އެވެ. އަދި އޭގެ ފަސް މިނެޓު ފަހުން އަލީ ފާސިރު (ސެންޓޭ) ޖައްސާލި ބޯޅައަކުން ހަމްޒާ މުހައްމަދު (ހަމްޕު) ނިއު އަށް ތަފާތު ކުޑަކޮށްދިނެވެ. އޭރު މާޒިޔާ އޮތީ ފުރަތަމަ ގިން ގޯލާ އެކު ވަރަށް ބޮޑަށް ފަސޭހަކޮށްލައިފަ އެވެ. ގިނަ ވަގުތު ބޯޅަ ގެންއުޅެ މެޗު ކޮންޓްރޯލް ކުރަމުން ދިޔައީ ވެސް ނިއު އިންނެވެ.\nމާޒިޔާގެ އަސަދުﷲ (ކ) އަތުން ބޯޅަ ހޯދަން ނިއުގެ އަކްރަމް ޓެކްލްކުރަނީ. --ފޮޓޯ: ހުސެއިން ވަހީދު/ މިހާރު\nނިއު އިން ނަތީޖާ ހަމަހަމަކުރީ 56 ވަނަ މިނެޓުގައި ގުރުބާނީ ކާމިޔާބުކުރި ގޯލުންނެވެ. ރިހާމް އަބްދުލްގަނީ (ބޮބީ) މަތިން ވައްޓާލި ބޯޅަ އޭރިއާ ތެރެއިން ގުރުބާނީ ވަނީ ގޯލަށް އަމާޒުކޮށްލައިފަ އެވެ.\nމި ގޯލާ އެކު މާޒިޔާ އިން ބަދަލުތަކެއް ގެނެސް ކުޅުން ވަރުގަދަކުރި އެވެ. އަދި ނާއިޒް ހަސަން (ދާދު) ނެގި ކޯނަރަކުން އިސްމާއިލް އީސާ ބޮލުން ގޯލް ޖަހައި މާޒިޔާ އަށް އަލުން ލީޑު ނަގައިދިނެވެ. އޭގެ ފަހުން އަނެއްކާ ވެސް އެއްވަރުކުރަން ނިއު އަށް ރަނުގެ ފުރުސަތެއް ލިބުނެވެ. އެކަމަކު ގުރުބާނީ އަށް މާޒިޔާ ކުޅުންތެރިޔަކު އޭރިއާ ތެރެއިން ކުރި ފައުލަށް ރެފްރީ ދިން ޕެނަލްޓީ ސެންޓޭ ޖެހުމުން މާޒިޔާގެ ގޯލްކީޕަރު ހުސެއިން ޝަރީފް މަތަކުރި އެވެ.\nމެޗުގެ ފަހުކޮޅަށް އެޅިއިރު މާޒިޔާ ލީޑުގައި އޮތަސް އެ ޓީމުން ދިޔައީ އިތުރު ގޯލެއް ޖަހައި ތިން ޕޮއިންޓް ކަށަވަރުކުރަން މަސައްކަތްކުރަމުންނެވެ. އޭގެ ފައިދާ ނަގައި ނިއު އިން ދިޔައީ ކައުންޓާ އެޓޭކުގައި ނުރައްކާކުރަމުންނެވެ. އަދި 85 ވަނަ މިނެޓުގައި ހަސަން އަދުހަމް (ސަޑޭ) ދިން ބޯޅައަކުން އަހުމަދު އަތީގް ގޯލް ޖަހައި ނިއު އަށް އަލުން އެއްވަރުކޮށްދިނެވެ.\nއެ ހިސާބުން މާޒިޔާ ވަރަށް ބޮޑަށް މާޔޫސްވި އެވެ. އެކަމަކު ހުއްޓުމެއް ނެތި ދިޔައީ އެޓޭކްކުރަމުންނެވެ. އޭގެ ތެރެއިން ބޯޅައެއްގައި ނިއުގެ ކުޅުންތެރިއެއްގެ އަތުގައި ބޯޅަ ޖެހުނު ކަމަށް ބުނެ އެ ޓީމުން ޕެނަލްޓީއަކަށް އެޕީލް ވެސް ކުރި އެވެ. އެކަމަކު މެޗު ނިމިގެން ދިޔައީ މާޒިޔާ އަށް ހިތްދަތި ގޮތަކަށެވެ. މެޗަށް ފަހު މާޒިޔާގެ އެސިސްޓަންޓް ކޯޗު އަހުމަދު ސުޒެއިރު ރެފްރީއާ ދިމާލަށް ގޮސް ހިތްހަމަނުޖެހުން ފާޅުކުރި އެވެ. އަދި އޭނާ އެއް ފަހަރު ރެފްރީ ކޮއްޕާލިއިރު، އޭނާ ހުއްޓުވަން އައި ބަދަލު ރެފްރީ ވެސް، ރުޅިވެރިކަމާ އެކު ދުރަށް ޖެއްސި އެވެ. މާޒިޔާގެ އެހެން އޮފިޝަލުން ވެސް ރެފްރީއާ މެދު ވަރަށް ބޮޑަށް ހިތްހަމަނުޖެހުން ފާޅުކުރި އެވެ.\nއިތުރު ލިޔުންތައް ދިރާގު ދިވެހި ޕްރިމިއާ ލީގު 2018 ޓީސީ ސްޕޯޓްސް މާޒިޔާ ސ.ރ.ކ\nމާޒިޔާ އިން ޓީސީ ބުރަކި ޖައްސުވައިފި


Adhaalathu Party ah Memberun hama kuranee andhiri dhaulaiy ruhsaigen: Bonde\nއަދާލަތަށް މެންބަރުން ހަމަކުރަނީ އަޑީ ދައުލަތް ރުއްސައިގެން: ބޮންޑެ\nއަދާލަތު ޕާޓީގެ ރައީސްގެ މަގާމުގައި ހުންނެވި ހޯމް މިނިސްޓަރު އިމްރާން އަބްދުﷲ އަދި ރައްޔިތުންގެ މަޖިލީހުގެ މާފަންނު މެދު ދާއިރާގެ މެންބަރު އިބްރާހިމް ރަޝީދު (ބޮންޑެ) -- އަވަސް ފޮޓޯ\nރާއްޖޭގައި އަނދިރި ދައުލަތެއް ނެތް ކަމަށް އަދާލަތު ޕާޓީގެ ރައީސްގެ މަގާމުގައި ހުންނެވި ހޯމް މިނިސްޓަރު އިމްރާން އަބްދުﷲ ވިދާޅުވަމުން ގެންދަވަނީ އަނދިރި ދައުލަތް ރުއްސައިގެން ނޫނީ އެ ޕާޓީއަށް 10،000 މެންބަރުން ހަމަކުރެވެން ނެތުމުން ކަމަށް ވިދާޅުވެ ރައްޔިތުންގެ މަޖިލީހުގެ މާފަންނު މެދު ދާއިރާގެ މެންބަރު އިބްރާހިމް ރަޝީދު (ބޮންޑެ) އަދާލަތު ޕާޓީއަށް ވަރަށް ބޮޑަށް ފާޑުވިދާޅުވެއްޖެ އެވެ.\nއަނދިރި ދައުލަތެއް ރާއްޖޭގައި އޮތް ކަމަށް ދެކެވޭ ވާހަކަތައް ހޯމް މިނިސްޓަރު އަދި އަދާލަތު ޕާޓީގެ ރައީސް އިމްރާން އަބްދުﷲ ދޮގު ކުރައްވަ އެވެ. ނަމަވެސް ކައުންޓާ ޓެރަރިޒަމް ސެންޓަރުގެ އެންމެ އިސްވެރިޔާ ބްރިގޭޑިއާ ޒަކަރިއްޔާ މަންސޫރު ވަނީ 241 ކޮމެޓީގެ އިންކުއަރީގައި ރާއްޖޭގައި އިނދިރި ދައުލަތެއް އޮތް ކަމަށް ދޭހަވާ މޭރުމުން ވާހަކަ ދައްކަވާފައެވެ.\nއެކަމަށް އިޝާރާތް ކުރައްވާ ބޮންޑެ ވިދާޅުވީ އަނދިރި ދައުލަތެއް ހިނގަމުންދާ ކަމަށް ކައުންޓަ ޓެރަރިޒަމްގެ އެންމެ އިސްވެރިޔާ ވިދާޅުވާއިރު ސަރުކާރުގެ ވަޒީރު އެކަމަށް އިންކާރު ކުރަމުންދަނީ އަދިރި ދައުލަތް ރުއްސައިގެން ނޫނީ އަދާލަތު ޕާޓީއަށް ދިހަހާސް މެމްބަރުން ހަމަކުރެވެންނެތުމުން ޕާޓީއަށް މެމްބަރުން ހަމަކުރުމަށް ކަމަށެވެ.\nއަދާލަތު ޕާޓީން ދާދި ފަހުން ވަނީ އެ ޕާޓީއަށް 10،000 މެންބަރުން ހަމަކުރުމަށް ހާއްސަ ކެންޕެއިނެއް ފަށާފައެވެ. މީގެ ކުރީންވެސް އެފަދަ ކެންޕެއިންތައް ކުރިއަށް ގެންދިޔަނަމަވެސް މިދިޔަ ފަސް އަހަރެއްހާ ދުވަހުންވެސް އަދާލަތުގެ މެންބަރުންގެ އަދަދު 10،000 އަށް އިތުރުކުރެވިފައެއް ނުވެއެވެ. އެހެން ކަމުން މިދިޔަ މުއްދަތުގައި ދައުލަތުން އެ ޕާޓީއަށް ފައިސާ ލިބިފައެއް ނުވެއެވެ.\nއަނދިރި ދައުލަތާއި އަދާލަތު ޕާޓީއާ ގުޅުވާ އެމްޑީޕީން މީގެ ކުރީންވެސް ވާހަކަ ދައްކާފައިވެއެވެ.\nރައީސް ނަޝީދު އިންޑިއާގެ "ދަ ހިންދޫ" ނޫހަށް ދެއްވި އިންޓަވިއުއެއްގައި ވިދާޅުވީ އެމްޑީޕީއަށް 2013 ވަނަ އަހަރާއި 2018 ވަނަ އަހަރު ވެސް އިންތިހާބް ކާމިޔާބު ކުރެވުނީ ހަރުކަށި ފިކުރުގެ މީހުންގެ ވޯޓާ އެކު ކަމަށެވެ. އަދި ރާއްޖޭގެ ސިޔާސީ މަޝްރަހު އޮތް ގޮތުން އެ މީހުންގެ ވޯޓު އިންތިހާބު ކާމިޔާބުކުރަން މުހިއްމު ކަމަށެވެ.\nއެކަމަކު "ހަރުކަށި ފިކުރުގެ" ބަޔަކީ ކޮން ބައެއް ކަމެއް ވިދާޅުވެފައެއް ނުވެ އެވެ. ނަމަވެސް ބެލެވޭ ގޮތުގައި ރައީސް ނަޝީދު އެ އިޝާރާތް ކުރައްވަނީ އަދާލަތު ޕާޓީ އަށެވެ. އެމްޑީޕީން 2008 އަދި 2018 ވަނަ އަހަރުވެސް އިންތިހާބް ކާމިޔާބު ކުރިއިރު އަދާލަތު ޕާޓީ އޮތީ އެމްޑީޕީ ކޯލިޝަންގަ އެވެ.\nއަދާލަތު ޕާޓީ އިމްރާން އަބްދުﷲ މިނިސްޓްރީ އޮފް ހޯމް އެފެއާޒް + ބޮންޑެ އިބްރާހިމް ރަޝީދު


Texas gai dhin badeege hamalaaehgai fas meehaku maruve gina bayaku...\nޓެކްސަސްގައި ދިން ބަޑީގެ ހަމަލާއެއްގައި ފަސް މީހަކު މަރުވެ ގިނަބަޔަކު ޒަހަމްކޮށްލައިފި\n2 މަސް, 1 ހަފްތާ,4ދުވަސް, 21 ގަޑި, 43 މިނެޓް, 41 ސިކުންތު ކުރިން 1350ހުސައިން ނާސިފް\nއެމެރިކާގެ ޓެކްސަސްގެ ސަރަހައްދަކަށް ބަޑި ބޭނުންކޮށްގެން މީހަކު ދިން ހަމަލާތަކެއްގައި ފަސް މީހަކު މަރުވެ 24 މީހަކު ޒަހަަމް ވެއްޖެ ކަމަށް މީޑިއާ ރިޕޯޓްތައް ބުނެފިއެވެ.\nމީޑިއާތަކުގައި ބުނެފައި ވަނީ ޓެކްސަސްގެ މިޑްލޭންޑް ސަރަހައްދަށް ބަޑިން މީހަކު ހަމާލާތަކެއް ދީފައިވާ ކަމަށެވެ. އެގޮތުން އެ ހަމަލާތައް ހުއްޓުވަން ފުލުހުން ދިން ހަމަލާތަކުގައި އޭނާ މަރުވެފައިވާކަމަށެވެ.\nމީޑިއާތަކުގައި ބުނެފައި ވަނީ ޓެކްސަސް އަށް ހަމަލާ ދިނުމުގައި އިތުރު މީހަކު ބައިވެރިވުން އެކަށީގެންވާ ކަމަށެވެ. އެހެންވެ އެކަމުގައި އިތުރު މީހަކު ހިމެނޭތޯ ބެލުމަށް އެގައުމުގެ ފުލުހުން ތަހުގީގެއް ފަށާފައިވާ ކަމަށެވެ.\nފުލުހުން ބުނީ ހަމަލާ ދިނުމުގައި ބައިވެރިވެ، ފުލުހުންގެ ހަމަލާގައި މަރުވެފައިވާ މީހަކީ ކާކުކަން ދެނެގަނެވިފައިވާ ކަމަށާއި އެ މީހާގެ ވަނަވަރު ފަހުން ހާމަކުރާނެ ކަމަށެވެ.\nއެެފްބީއައި އިން ބުނީ ބަޑީގެ ހަމަލާ އާއި ގުޅިގެން ޓެކްސަސްގެ ފުލުހުންނަށް އެފްބީއައި އިން އެހީތެރިކަން ފޯރުކޮށްދޭން ފަށާފައިވާ ކަމަށެވެ.\nފަހަކަށް އައިސް އެމެރިކާގަ ބަޑިން ހަމަލާ ދިނުން ވަނީ އިތުރުވެފައެވެ. އެގޮތުން މިދިޔަ މަހު ވެސް ޓެކްސަސްގައި ވަނީ ބަޑި ޖެހުމުގެ ހާދިސާއެއް ހިނގާފައެވެ. އެ ހަމަލާގައި 22 މީހަކު މަރުވެފައިވާއިރު ފާއިތުވި މަހެއްހާ ދުވަހު އެމެރިކާގައި މިފަދަ ހަތަރު ހާދިސާއެއް ހިނގާފައިވެއެވެ.\nއެމެރިކާގައި ބަޑި ގެންގުޅުން ކޮންޓްރޯލް ކުރުމުގެ ބަހުސް ވަނީ ގަދަވެފައެވެ. އެގޮތުން އަންނަ އަހަރު ބާއްވާ އެމެރިކާގެ ރިޔާސީ އިންތިޚާބުގައި ވެސް އެންމެ ހޫނު މައުލޫއަކަށް ވާނީ ބަޑި ކޮންޓްރޯލް ކުރުމުގެ ސިޔާސަތު ކަމަށް ލަފާ ކުރެވެއެވެ.


Nasheedhuge garaaraa dhekolhu hehdhevee Ali Azim\nއެމްޑީޕީގެ ޕީޖީ ލީޑަރު އަލީ އާޒިމް: ނަޝީދުގެ ހުށައެޅުއްވުމަށް ދެކޮޅު ހެއްދެވި -- ފޮޓޯ: އަވަސް\nކުއްލި ނުރައްކާ އިއުލާނުކޮށް ޓެރަރިސްޓުން ހައްޔަރު ކުރަން ފުލުހުންނަށް ފުރުސަތު ދޭން ގޮވާލާ ގަރާރެއް އެމްޑީޕީގެ ގައުމީ މަޖިލީހުން ފާސްކޮށް ދިނުމަށް އެދި އެ ޕާޓީގެ ރައީސް މުހައްމަދު ނަޝީދު ހުށައެޅުއްވި ހުށައެޅުއްވުން ގައުމީ މަޖިލީހުން ފާސްކުރަން ނެގި ވޯޓްގައި އެމްޑީޕީގެ ޕާލިމަންޓަރީ ގުރޫޕްގެ ލީޑަރު އަލީ އާޒިމް ގަރާރު ފާސްކުރަން ވޯޓް ދެއްވަން ދެކޮޅު ހައްދަވައިފި އެވެ.\nއެ ގަރާރަށް ބަހުސް ކުރައްވަމުން އާޒިމް ވަނީ ކުއްލި ނުރައްކާ އިއުލާނު ކުރެއްވުމަކީ ގާނޫނު އަސާސީން ރައީސުލްޖުމްހޫރިއްޔާއަށް ލިބިވަޑައިގަންނަވާ ބާރެއް ކަމަށްވާތީ ގަރާރު ބަދަލުކުރަން ޖެހިވަޑައިގަންނަވާ ކަމަށް ވިދާޅުވެފައެވެ. އަދި ރައީސަށް އޮތް ބާރެއްގެ ތެރެއަށް ގަރާރެއް ފާސްކޮށްގެން އެމްޑީޕީން ގޮތެއް ނިންމުން ރަނގަޅު ނޫން ކަމަށް ވިދާޅުވިއެވެ. އާޒިމް ވިދާޅުވީ އެމްޑީޕީގެ ރައީސަކު ހުންނަވަނިކޮށް އެފަދަ ކަމެއް ކުރެއްވުމަކީ ބަލަައިގަނެވޭނެ ކަމެއް ނޫން ކަމަށެވެ. އަދި އެ ގޮތަށް ވިދާޅުވަނީ ރައިސް ނަޝީދަށް އިހުތިރާމް ނުކުރައްވާތީ ނޫން ކަމަށް ވިދާޅުވިއެވެ.\nއާޒިމްގެ އެ ހުށައެޅުއްވުމަށް ތިމަރަފުށީ ދާއިރާގެ ގައުމީ މަޖިލީހުގެ މެންބަރު އަންވަރު އިބްރާހިމް ވަނީ ތާއީދު ކުރައްވާފައެވެ. އޭނާ ވިދާޅުވީ ގަރާރަށް ތާއީދު ކުރެއްވި ނަމަވެސް އެ ގަރާރު ފާސްކުރުމުގެ ކުރީން ރައީސް ސޯލިހާއި މަޝްވަރާ ކުރައްވަން ޖެހިވަޑައިގަންނަވާނެ ކަމަށެވެ.\nއެމްޑީޕީގެ ގައުމީ މަޖިލީހުގައި 139 މެންބަރުންް ހިމެނިވަޑައިގަންނަވައެވެ. މިރޭގެ ބައްދަލްވުމުގައި ބައިވެރިވެވަޑައިގެންފައިވަނީ 41 މެންބަރުންނެވެ. ގަރާރު ފާސްކުރެއްވީ 39 މެންބަރުންގެ ވޯޓުންނެވެ.\nވޯޓަށް ފަހު ގައުމީ މަޖިލީހުގެ ރިޔާސަތުގައި އިންނެވި ޕާޓީގެ ޗެއާޕާސަން ހަސަން ލަތީފް އިއުލާނު ކުރެއްވީ 41 މެންބަރުންގެ އަގުލަބިއްޔަތުން ގަރާރު ފާސްކުރެވިފައިވާ ކަމަށެވެ. ނަމަވެސް އަލީ އާޒިމް ވަނީ ފުރުސަތެއް ހޯއްދަވާ އޭނާ ވޯޓް ނުދެއްވާ ކަމަށް ވިދާޅުވެފައެވެ.


މިނިވަން ނިއުސްގެ ސީސީޓީވީ ހަލާކުކޮށްލައި އިމާރާތަށް ވަންނަން ހުންނަ ދޮރަށް ކަތިވަޅި ޖަހައިފި | Help Find Ahmed Rilwan (@moyameehaa)\nމިނިވަން ނިއުސްގެ ސީސީޓީވީ ހަލާކުކޮށްލައި އިމާރާތަށް ވަންނަން ހުންނަ ދޮރަށް ކަތިވަޅި ޖަހައިފި\nމިނިވަން ނިއުސްގެ އޮފީހުގެ ސީސީޓީވީ ކެމެރާ ހަލާކުކޮށްލައި، އެ އިމާރާތަށް ވަންނަން ހުންނަ ދޮރަށް މިއަދު ކަތިވަޅިއެއް ޖަހައިފި އެވެ.\nމިނިވަން ނިއުސްގެ ޑެޕިއުޓީ އެޑިޓަރު ޒަހީނާ ރަޝީދު ވިދާޅުވީ ސޯޝަލް މީޑިއާ އިން އިންޒާރުތަކެއް ދިނުމަށް ފަހު އެ އޮފީހުގެ ސީސީޓީވީ މިއަދު ހަލާލުކޮށްލީ، މާލޭގެ މަޝްހޫރު ގޭންގެއްގެ ލީޑަރު ކަމަށެވެ. އެއީ މިނިވަން ނޫހުގެ ގެއްލިފައިވާ ރިޕޯޓަރު އަހްމަދު ރިލުވާނާ ގުޅޭ ގޮތުން މޯލްޑިވިއަން ޑިމޮކްރެސީ ނެޓްވޯކުން ނެރުނު ތަހުގީގީ ރިޕޯޓުގައި ތުހުމަތުތަކެއް ކޮށްފައިވާ މީހުންގެ ތެރެއިން މީހެކެވެ. އޭނާ ސީސީޓީވީ ކެމެރާ ހަލާކުކޮށްލާފައި ދިޔަ ފަހުން، ސައިކަލެއްގައި އައި ދެ މީހަކު، މިނިވަން ނިއުސް ހުންނަ އިމާރާތަށް ވަންނަން ހުންނަ ދޮރަށް ކަތިވަޅި ޖަހާފައި ދިޔައީ ކަމަށް ވެސް ޒަހީނާ ވިދާޅުވި އެވެ.\n“….. އައިސް ސީސީޓިވީ ]ކެމެރާ[ ފުނޑާލާފައި ދިޔަ ފަހުން ދެ މީހަކު އައިސް ދޮރަށް ކަތިވަޅި ޖެހީ. އަޅުގަނޑުމެންގެ އަތުގައި ހެކި ވެސް އެބަހުރި،” އޭނާ ވިދާޅުވި އެވެ.\nޒަހީނާ ވިދާޅުވީ މިނިވަން ނިއުސް އަށް ބިރުދެއްކުމުގެ ގޮތުން ގޭންގަކުން ހިންގި އެ އަމަލު ކުށްވެރިކުރާ ކަމަށެވެ. ބިރު ދައްކައި މާރާމާރީ ހިންގުމަކީ ކުށަކަށްވާއިރު ފުލުހުން އެ މައްސަލަ ބަލައި ވީހާ ވެސް އަވަހަށް ފިޔަވަޅު އެޅުމަށް އޭނާ ގޮވާލެއްވި އެވެ.\n“މި މައްސަލަ ފުލުހުންނަށް ހުށަހަޅައިފިން. މިކަން ކުރީ ކޮން ބައެއްކަން އެބަ އެނގޭ. ވަގުތުން ފިޔަވަޅު އަޅަންޖެހޭ. މިގޮތަށް ހިންގާ ކަންކަމުގައި ފިޔަވަޅު ނޭޅި ދިއުމަކީ މިހާރު ވެސް ކަންބޮޑުވާ ކަމެއް،” ޒަހީނާ ވިދާޅުވި އެވެ.\nމިނިވަން ނިއުސްގެ އޮފީހަށް ގޭންގަކުން ހަމަލާދީފައިވާ އިރު، އެތަނުގެ ނޫސްވެރިޔާ އަހުމަދު ރިލްވާން ގެއްލުމާ ގުޅޭ ގޮތުން މޯލްޑިވިއަން ޑިމޮރެސީ ނެޓްވޯކުން ބޭރުގެ އިންވެސްޓިގޭޓަރަކާ ހަވާލުކޮށްގެން ކުރިއަށް ގެންދިޔަ ތަހުގީގަށް ފަހު ނެރުނު ރިޕޯޓުގައި، ރިލްވާން ގެއްލުމުގައި ގޭންގަކާ ގުޅުން އޮވެދާނެ ކަމަށް ބުނެފައިވެ އެވެ.


Court Ah Haaziru Vee Ves Vagah Nagaafaiva Car Eh Gai! - Vaguthu\nކޯޓަށް ހާޒިރު ވީ ވެސް ވަގަށް ނަގާފައިވާ ކާރެއްގައި!\n3 މަސް ކުރިން ( ޖުލައި 31, 2019 )\nމީހަކަށް ކުށެއްގެ ތުހުމަތު ކުރެވި ކޯޓަށް ހާޒިރު ވުމަށް އެންގުމުން އެންމެންވެސް ބަލާނީ ގާޒީ ކުރިމަތީގައި ރަނގަޅު މީހަކަށް ވެވޭތޯއެވެ. ނަމަވެސް، އޮސްޓްރޭލިއާއަށް ނިސްބަތްވާ ދެ ލޯބިވެރިން މިވަނީ ވަރަށްވެސް އާދަޔާ ހިލާފް ކަމެއް ކޮށްފައެވެ. ކުށެއްގެ ތުހުމަތު ކުރެވި، ކޯޓަށް ހާޒިރު ވުމަށް އެންގުމުން އެ ދެ މީހުން ކޯޓަށް އައީވެސް ވަގަށް ނަގާފައިވާ ކާރެއްގައެވެ.\nހުއްދަ ނޫން ގޮތުގައި އެއްގަމު އުޅަނދު ދުއްވައި ބޭނުން ކުރުމުން އެ ދެ ލޯބިވެރިން ކޯޓަށް ހާޒިރުވާން އެންގުމުން އެ މީހުން ހާޒިރުވީ އޭގެ ހަފްތާ އެއް ކުރިން ވަގަށް ނަގާފައިވާ ކަމަށް ރިޕޯޓް ކޮށްފައިވާ ކާރެއްގައެވެ.\nމިއާއި އެކު ފުލުހުން ވަނީ އެ ދެ މީހުން ވަގުތުން ހައްޔަރު ކޮށް، އެމީހުންގެ ބެލުމުގެ ދަށަށް ގެންގޮސް މައްސަލަ ބަލަން ފަށައިފައެވެ. މި ހާދިޘާގެ ވާހަކަ އޮސްޓްރޭލިއާގެ ފުލުހުން އާއްމު ކުރުމުން އެތައް ބަޔަކު ވަނީ އެމީހުންނަށް މަލާމާތްކޮށް ޖޯކު ޖަހަން ފަށާފައިކަން ފާހަގަ ކޮށްލެވެއެވެ.\nފުލުހުން މިހާރު ވަނީ ކާރު ދުއްވަން އިން ފިރިހެން މީހާ އަށް ކާރެއް ވަގަށް ނެގި ކަމުގެ ކުށުގެ ދައުވާގެ އިތުރުން އެހެން3ދައުވާ އެއްވެސް ކޮށްފައެވެ. އަދި ކާރުގައި އިން އަންހެން މީހާ އަށް ވަނީ އެކަމުގައި ބައިވެރި ކަމުގެ ކުށުގެ ދައުވާގެ އިތުރުން2ދައުވާ އެއްވެސް ކޮށްފައެވެ.\nބަނޑުބޮޑު އަންހެނަކު އަލިފާން ނިއްވުމުގައި ފަހަތަކަށް ނުޖެހުނު\nޖިންސީ ގޯނާ ކުރަން ދެވި ހިފާފައި ހުރި މީހަކު މައިތިރި ކުރުވައިފި!\n"ބުރުގާ" ނަގަން ދެކޮޅު ހެދުމުން އަންހެނަކަށް ނައިޓްކްލަބަށް ނުވަދެވުނު


ނުހައްގުން މުއްސަނދިކަން ހޯދުން ކުށަކަށް ހެދިއްޖެ، ކަނޑުގައި އެޅި...\nނުހައްގުން މުއްސަނދިކަން ހޯދުން\nނުހައްގުން މުއްސަނދިކަން ހޯދުން ކުށަކަށް ހެދިއްޖެ، ކަނޑުގައި އެޅި ރޮނގަކަށް ވެގެން ނުވާނެ\nއެންމެންވެސް ފާހަގަ ކުރަނީ މިބިލަކީ ނުހަނު ބޭނުންތެރި ބިލެއް ކަމަށް\nބިލު ފާސްކުރީ ވޯޓުގައި ބައިވެރިވެވަޑައިގެންނެވި 50 މެމްބަރުންގެ އިއްތިފާގުން\nމިއީ ސަރުކާރުގެ ފަރާތުން މަޖިލީހަށް ހުށައެޅި ބިލެއް\n20 އޭޕްރިލް 2021 | އަންގާރަ 08:33\nނުހައްގުން މުއްސަނދިކަން ހޯދުން ކުށެއްކަމަށް ކަނޑައަޅައި ގާނޫނުލްއުގޫބާތަށް ވަނީ އިސްލާހު ގެނެސްފައި - މިއީ ރައްޔިތުންގެ ގިނަ އުއްމީދުތަކާ ގުޅިފައިވާ ބިލެއް\nނުހައްގުން މުއްސަނދިކަން ހޯދުމަކީ ކުށެއްކަމަށް ކަނޑައަޅައި ގާނޫނުލްއުގޫބާތަށް އިސްލާހު ގެނައުމަށް ސަރުކާރުގެ ފަރާތުން ހުށައެޅި ބިލު ރައްޔިތުންގެ މަޖިލީހުން ވަނީ ފާސްކޮށްފައެވެ. މުޅި ބިލުގެ ބޭނުމެއް ކަމަށް ބަޔާން ކޮށްފައިވަނީ ދިވެހިރާއްޖޭގައި ކޮރަޕްޝަނުގެ ޢަމަލުތައް އިތުރުވަމުން ދިއުމާއި އެފަދަ ޢަމަލުތައް ހިނގަމުންދާގޮތް ބަދަލުވެ ޒަމާނީވަމުންދާ ދަނޑިވަޅެއްގައި ކޮރަޕްޝަން ހުއްޓުވުމާއި މަނާ ކުރުމުގެ ގާނޫނުގައި ކޮރަޕްޝަނުގެ ގޮތުގައި ކަނޑައަޅާފައިވާ ކުށްކުށަކީ ޒަމާނާ ނުބައްދަލު ކުށްތަކެއް ކަމުގައި ވާތީ އެފަދަ ކުށްތައް މިހާރަށް ފެތޭގޮތަށް ބަދަލުކޮށް ގާނޫނުލްއުގޫބާތުގައި ހިމެނުމެވެ.\nބަންޑާރަނާއިބުގެ އޮފީހުން ބުނެފައިވާ ގޮތުގައި މިއީ މި ސަރުކާރުގެ ވައުދުތަކުގެ ތެރޭގައި ހިމެނޭ މުހިންމު އިސްލާހެކެވެ. ނުހައްގު މުއްސަނދިކަން ހޯދައި ލިބިގަތުމުގެ ކުށް ދިވެހިރާއްޖޭގެ ގާނޫނުލްއުގޫބާތުގައި ހިމެނުމަށްޓަކައި 2018 ވަނަ އަހަރުގެ ޑިސެމްބަރު މަހުގެ ތެރޭގައިވެސް ސަރުކާރުގެ ފަރާތުން 18 ވަނަ ރައްޔިތުންގެ މަޖިލީހަށް ހުށަހެޅިއެވެ. އެހެންނަމަވެސް އެ ބިލުގެ މަސައްކަތް ފުރިހަމަނުކުރެވި ވަނިކޮށް މަޖިލީހުގެ އުމުރު ހަމަވުމާއެކު މަސައްކަތްވެސް ނިމުމަކަށް އައީއެވެ. އޭގެ ފަހުން 19 ވަނަ މަޖިލީހަށް އެ ބިލު ހުށަހެޅުމަށްޓަކައި ކުރެވުނު މަސައްކަތްތަކުގެ ތެރޭގައި ކޮރަޕްޝަނުގެ އެހެން ކުށްތައްވެސް ހިމެނޭގޮތުން އަލުން އެކުލަވާލުމަށް ނިންމީ ކަމަށް ބަންޑާރަނާއިބުގެ އޮފީހުން ވަނީ ބުނެފައެވެ.\nއެންމެ ފަހުން އެތައް ބަހުސްތަކާއި އިސްލާހުތަކަށްފަހު ބިލު މަޖިލީހުން ފާސްކޮށްފިއެވެ. ވޯޓުގައި ބައިވެރިވެވަޑައިގެންނެވި 50 މެމްބަރުންގެ އިއްތިފާގުން ބިލު ފާސްކޮށްފައިވަނީ މަޖިލީހުގެ ޖުޑީޝަރީ ކޮމިޓީން ދިރާސާކުރިއިރު ގެނައި ބަދަލުތަކާއި އެ ރިޕޯޓަށް ވެސް ހުށައަޅާފައިވާ އިސްލާހުތަކާ އެކުގައެވެ. މި އިސްލާހާއެކު ގާނޫނުލްއުގޫބާތުގައި އިތުރު ކުށްތަކެއް ހިމެނުމަށް މަޖިލީހުން ވަނީ ފާސްވެގެން ގޮސްފައެވެ. ނުހައްގުން މުއްސަނދިކަން ހޯދައި ލިބިގަތުމުގެ ކުށާއި ރިޝްވަތު ދިނުމާއި ނުފޫޒުން ވިޔަފާރިކުރުމުގެ ކުށާއި ދައުލަތުގެ މުދަލާއި ފައިސާއަށް ޚިޔާނާތްތެރިވުމުގެ ކުށާއި ބޭރު ދައުލަތެއްގެ ނުވަތަ ބައިނަލްއަގުވާމީ ޖަމްޢިއްޔާއެއްގެ މުވައްޒަފަކަށް ރިޝްވަތު ދިނުމުގެ ކުށް ހިމެނުމަށްވެސް ވަނީ ފާސްވެފައެވެ.\nމި ބިލާއެކު އާންމުންގެ ޝުއޫރުތައްވެސް އެކި ގޮތްގޮތަށް ދިޔައީ ބަންޑުން ވަމުންނެވެ. ޖުމުލަކޮށް އެންމެންވެސް ފާހަގަ ކުރަމުންދިޔައީ މިއީ ނުހަނު ބޭނުންތެރި ބިލެއް ކަމަށެވެ. ނަމަވެސް ކޮރަޕްޝަނާއި ނުހައްގުން މުއްސަނދިކަން ހޯދުމާއި އަލަށް އެކުލަވާލާފައިވާ އެފަދަ ކުށްތައް ތަހުގީގުކޮށް އެކަށީގެންވާ ގޮތެއްގައި އަދަބު ދެވިގެންދާނެތޯ މިއީ ގިނަ ބަޔަކު އުފައްދާ ސުވާލެކެވެ. މިހާރުވެސް މިފަދަ މުއައްސަސާތަކަށް ރައްޔިތުންގެ އިތުބާރު މުޅިންހެން އޮތީ ގެއްލިފައެވެ. މައްސަލަތައް ފުނިޖެހެމުންދާއިރުވެސް އެކަމުގައި ހިމެނޭ މީހުންނަށް ހައްގު އަދަބު ނުދެވޭ ކަމުގެ ކަންބޮޑުވުން އެބައޮތެވެ.\nމި ބިލަކީ ނުހަނު މުހިއްމު ބިލެއްކަމާމެދު ޝައްކެއް ނެތެވެ. ނުހައްގުން މުއްސަނދިކަން ހޯދުން ކުށެއް ކަމަށް ކަނޑައަޅައި ގާނޫނުލްއުގޫބާތަށް އިސްލާހުތަކެއް ގެންނައިރު މުއައްސަސާތައްވެސް އިތުރަށް ހަރުދަނާ ވާން އެބަ ޖެހެއެވެ. އެހެންނޫނީ މި ބިލުވެސް ވެގެންދާނީ ކަނޑުގައި އަޅާ ރޮނގަކަށެވެ. ކުޑަ ސިކުންތުކޮޅެއްގެ ތެރޭގައި ފުހެވި ބޭކާރުވެގެންދާ އަދި އެއްވެސް ނަތީޖާއެއް ނުނިކުންނަ އެއްޗަކަށެވެ.\n20 އޭޕްރިލް 2021 | އަންގާރަ 09:31\nއެއްވެސް ކަމެއް ކުރާނެ ކަމެއް ނެތް. ވައްކަންކޮށްކޮށް ޖީބުތައް ފުރި އަންބޮޑި ފުރި ބަންޑުންވަންދެން ވައްކަންކުރޭ. ތި އެއްޗެއް ހެދިޔަސް ނަތީޖާއެއް ނުޖފެންނާނެ. ފުރަތަމަ ސިޔާސީ ވަޒީފައަކަށް މަސައްކަތް ފަށަނީ ވައްކަން ކޮށްގެންތިބެ. ދެން ކޮން ހައްގެއް ނުހައްގެއް ކިޔާކަށް. އެންމެވެސް ކިޔާ ސަރުކާރުތައް އުފައްދަނީ ވައްކަންކުރާށޭ. ވައްކަންކޮށްގެން ލިބޭ ފައިސާ ބަހާނަމޭ. މީގެ 50 އަހަރު ކުރިންވެސް ކުރީ ވައްކަން. ތިހުރިހާ ގާނޫނުތަކެއް ހަދައިގެން މިހާރުވެސް ކުރަނީ ވައްކަން.


SunOnline: 172 meehunge jaagaige Himmafushi Rehab falhah\n172 މީހުންގެ ޖާގައިގެ ހިންމަފުށީ ރީހެބް ފަަޅަށް\nއަހުމަދު މިޒްޔާލް 08 Sep 2021, 11:26\nހިންމަފުށީ ރިހެބިލިޓޭޝަން ސެންޓަރު: އެއްފަހަރާ 172 މީހުންނަށް ފަރުވާ ހޯދުނު ނަމަވެސް މިހާރު ފަރުވާ ހޯދަމުންދަނީ 26 މީހުން---\nކ. ހިންމަފުށީގައި ހުންނަ ޑްރަގް ޓްރީޓްމަންޓް އެންޑް ރީހެބިލިޓޭޝަން ސެންޓަރު (ޑީޓީއާރުސީ)އިން އެއްފަހަރާ 172 މީހުންނަށް ފަރުވާ ދެވުނު ނަމަވެސް، މިވަގުތު ފަރުވާދެމުންދަނީ 26 މީހުންނަށް ކަމަށް ނެޝަނަލް ޑްރަގް އެޖެންސީ (އެންޑީއޭ)އިން ބުނެފިއެވެ.\nއެންޑީއޭގެ އޮފިޝަލަކު "ސަން"އަށް ވިދާޅުވީ ޑީޓީއާރުސީގައި ފަރުވާ ހޯދަމުންދާ މީހުންގެ އަދަދު މިހާބޮޑަށް ދަށްވެފައިވަނީ ކޮވިޑް19ގެ ހާލަތަށް ފަހު ކަމަށެވެ.\n"ކޮވިޑްގެ ހާލަތާއެކު އަޅުގަނޑުމެންގެ ފަރުވާދޭ މަރުކަޒުތައް ހުއްޓުމަކަށް އައީ. އޭރު ފަރުވާދެމުންދިޔައީ ކޮންމެހެން ފަރުވާ ދޭން ޖެހޭ މީހުންނަށް އެކަނި. ހަމައެއާއެކު ކޮމިއުނިޓީ ފަރުވާ ދޭ ހުރިހާ މަރުކަޒުތަކެއް ވެސް ހުއްޓުމަކަށް އައި." އޮފިޝަލް ވިދާޅުވިއެވެ.\nއޭނާ ވިދާޅުވީ ލޮކްޑައުންއަށްފަހު ޑީޓީއާރުސީ އަނެއްކާވެސް އޮޕަރޭޝަނަށް ގެނައުމުގެ މަސައްކަތް ފެށި ކަމަށާއި ނަމަވެސް އެތަނުގެ ޑިޓޮކްސް ފެސިލިޓީ ހުރީ މަރާމާތުކުރަން ޖެހިފައި ކަމަށެވެ. އެހެންކަމުން އޭގެ ފަހުން ޑީޓޮކްސިފިކޭޝަނަށް މީހުން ފޮނުވަނީ އެތަނުން ހިދުމަތް ދެވޭ ވަރަށް ކޮންމެ ހަފުތާއަކުވެސް ވަކި އަދަދެއް ކަނޑައަޅައިގެން ކަމަށް އޭނާ ވިދާޅުވިއެވެ.\nއެގޮތަށް ފޮނުވާ މީހުންގެ ތެރެއިން ބައެއް މީހުން ފިލައިގެންދާ ކަމަށާއި ފަރުވާ ބޭނުން ނޫން ކަމަށް ބުނެ އެތަނުން އެއްބައި މީހުން ނުކުންނަ ކަމަށްވެސް އޮފިޝަލް ވިދާޅުވިއެވެ.\nހިންމަފުށީ ޑީޓީއާރުސީގެ ޑިޓޮކްސް ފެސިލިޓީ މަރާމާތުކުރަމުންދިޔަ ނަމަވެސް، ހުޅުމާލޭ ދެވަނަ ފިޔަވަހީގައި ހުންނަ ޑިޓޮކްސް ފެސިލިޓީއާއި ރިމާންޑް ސެންޓަރުގެ ޑިޓޮކްސް ފެސިލިޓީއިން އެ ހިދުމަތް ދެމުންދާ ކަމަށް އޭނާ ވިދާޅުވިއެވެ.\nހިންމަފުށި ޑީޓީއާރުސީއިން ފަރުވާ ހޯދަމުންދާ މީހުންގެ އަދަދު ވަރަށް ބޮޑަށް ދަށްވެފައިވާއިރު، އޮފިޝަލް ވިދާޅުވީ އެންމެ ފަހުން އެއްފަހަރާ ގިނަ އަދަދެއްގެ ބަޔަކަށް ފަރުވާދިނީ މިދިޔަ ރޯދަމަހު ކަމަށެވެ. އޭރު އެތަނުން 111 މީހުން ދިޔައީ ފަރުވާ ހޯދަމުންނެވެ.\nނެޝަނަލް ޑްރަގް އެޖެންސީ\n"އައްސޭރި ޖަލަކީ ކުޑަކުދިންނަށް އެކަށީގެންވާ ޖަލެއް ނޫން"\nއައްސޭރި ޖަލުގައި ތިބި ގައިދީން ޓީބީއަށް ސްކްރީން ކުރަނީ\n172 މީހުންގެ ޖާގައިގެ ހިންމަފުށީ ރީހެބް ފަޅަށް


Trump ge tweet thakun nurakkaa bodu vejje: Muslim member | Mihaaru\nކޮންގްރެސްގައި ހިމެނޭ މުސްލިމް މެމްބަރު އިލްހާން އަމަރު. --ފޮޓޯ:އޭޕީ\nޓްރަމްޕް ކުރެއްވި ޓްވީޓުން ނުރައްކާ ބޮޑުވެއްޖެ: މުސްލިމް މެމްބަރު\n16 އެޕްރީލް 2019 - 13:03 8 comments\nވޮޝިންޓަން (އެޕްރީލް 16) - އެޑިޓްކޮށްފައިވާ ވީޑިއޯއަކާ އެކު އެމެރިކާގެ ރައީސް ޑޮނަލްޑް ޓްރަމްޕް ކުރެއްވި ޓްވީޓެއްގެ ސަބަބުން މަރުގެ އިންޒާރު ލިބެން ފަށާފައިވާ ކަމަށް ކޮންގްރެސްގައި ހިމެނޭ މުސްލިމް މެމްބަރު އިލްހާން އުމަރު ވިދާޅުވެއްޖެ އެވެ.\n"ޓްރަމްޕުގެ ޓްވީޓަކުން ދަނީ އެހެން މީހުންގެ ފުރާނައަށް ނުރައްކާވަމުން. އެކަން ޖެހޭނީ ހުއްޓުވަން،" އިލްހާން ވިދާޅުވި އެވެ.\nއިލްހާން ޓްވީޓް ކުރެއްވި އިރު ހައުސްގެ ސްޕީކަރު ނެންސީ ޕެލޯސީ ވަނީ މިނެސޮޓާގެ ޑިމޮކްރެޓިކް މެމްބަރު އިލްހާންގެ ހިމާޔަތުގައި ފިޔަވަޅު އަޅުއްވާނެ ކަމަށް ވިދާޅުވެފަ އެވެ. އަދި ޓްރަމްޕުގެ ޓްވީޓް ޑިލީޓް ކުރުމަށް ވަނީ ގޮވާލައްވައިފަ އެވެ. ޕެލޯސީގެ ބަޔާނަށް ފަހު ޓްރަމްޕުގެ ވީޑިއޯ ވަނީ އަންޕިންކޮށްފަ އެވެ. އެކަމަކު ޓްވީޓް ޑިލީޓްކޮށްފައެއް ނުވެ އެވެ.\nއިލްހާން އަށް މަރުގެ އިންޒާރު ދިން ނިއު ޔޯކް މީހަކު ދާދި ފަހުން ވަނީ ހައްޔަރުކޮށްފަ އެވެ.\nޓްރަމްޕް އިއްޔެ ކުރެއްވި ޓްވީޓެއްގައި ވަނީ އިލްހާން ކޮންޓްރޯލުން ނައްޓާފައިވާ ކަމަށް ވިދާޅުވެފަ އެވެ. އަދި އިލްހާން ދިފާއު ކުރައްވާތީ ޓްރަމްޕް ވަނީ ޕެލޯސީ އަށް ވެސް ފާޑު ވިދާޅުވެފަ އެވެ. ޓްރަމްޕް ކުރިން ވަނީ މުސްލިމުން ދިފާއުކޮށް އިޒްރޭލަށް ފާޑު ކިޔާތީ ވެސް އިލްހާންއާ މެދު ހިތްހަމަޖެހިވަޑައިނުގެންފަ އެވެ.\nޓްރަމްޕް ޓްވީޓް ކުރެއްވީ ކައުންސިލް އޮން އެމެރިކަން- އިސްލާމިކް ރިލޭޝަންސްގައި ސެޕްޓެމްބަރު 11، 2001 އާ ގުޅޭ ގޮތުން އިލްހާން ދެއްކެވި ވާހަކަތަކެއްގެ އެޑިޓެކެވެ.\nއިތުރު ލިޔުންތައް މުސްލިމުން އެމެރިކާ ޑޮނަލްޑް ޓްރަމްޕް\nރައީސް ޓްރަމްޕްގެ އަމުރު އަނެއްކާވެސް ހުއްޓުވައިފި\nމުސްލިމުން މަނާކުރާ އާ އަމުރު ހުއްޓުވަން ކޯޓަށް\nމުސްލިމުން މަނާކުރާ އާ އަމުރު އަންނަ ހަފުތާގައި ނެރެނީ


BREAKING NEWS: Israel In Raajje Ah Dhathurukuran Hamajehifaeh Nuvey - Transport - Vaguthu\nދިވެހިރާއްޖެ އާއި އިސްރާއީލާއި ދެމެދު ވައިގެ ދަތުރުފަތުރު ކުރުމަށް ހަމަޖެހިފައިވާ ކަމަށް ދެކެވޭ ވާހަކަތަކަކީ ހަޤީޤަތާއި ޚިލާފު އެއްވެސް އަސާސެއް ނެތް ވާހަކަތަކެއް ކަމަށް ޓްރާންސްޕޯޓް މިނިސްޓްރީން ވިދާޅުވެއްޖެއެވެ.\nޓްރާންސްޕޯޓް މިނިސްޓްރީން މިހެން ވިދާޅުވީ އަންނަ ސެޕްޓެމްބަރ މަހު ސީޝެލްގެ ގައުމީ އެއާލައިނުން އިސްރާއީލާއި ރާއްޖެއާއި ދެމެދު ދަތުރުތައް ފަށާނެކަން އިއުލާންކޮށް ޓިކެޓް ވެސް ވިއްކަމުންދާކަމަށް އިސްރާއީލްގެ މީޑިއާތަކުން ރިޕޯޓް ކޮށްފައި ވަނިކޮށެވެ.\nޓްރާންސްޕޯޓް މިނިސްޓްރީން ދެންމެ ނެރުނު ބަޔާނެއްގައި ބުނީ ދިވެހިރާއްޖެ އާއި އިސްރާއީލާއި ދެމެދު ވައިގެ ދަތުރުފަތުރު ކުރުމާއި ގުޅޭ ގޮތުން މިހާތަނަށް އެއްވެސް ވަރަކަށް މަޝްވަރާ ކުރެވި އަދި ދަތުރު ކުރުމަށް އެއްވެސް އެއަރލައިނަކަށް ހުއްދަ ދެވިފައިނުވާއިރު، ވައިގެ ދަތުރުފަތުރުގެ ޚިދުމަތް ދިނުމާއި ގުޅޭ އެއްވެސް އެއްބަސްވުމެއްގައި ސޮއި ކުރެވިފައި ވެސް ނުވާކަމަށެވެ.\nދިވެހި ސަރުކާރުން މިފަދަ ހުއްދައެއް ދިނުމަށް ވިސްނާފައި ނުވާކަމަށާއި އަދި އިސްރާއީލާއި ދެމެދު ވައިގެ ދަތުރު ފަތުރު ކުރުމާއި ގުޅޭ އެއްބަސްވުމެއްގައި ސޮއި ކުރުމަށް ނިންމާފައިނުވާ ވާހަކަ މަޢުލޫމާތަށްޓަކައި ދަންނަވާ ކަމަށް ވެސް ޓްރާންސްޕޯޓް މިނިސްޓްރީން ވިދާޅުވިއެވެ.\nއިސްރާއީލްގެ ނޫހެއް ކަމަށްވާ "ހެޔޯމް" ގައި ބުނެފައި ވަނީ ރާއްޖެއަށް އިސްރާއީލުން ދަތުރުތައް ފަށާނީ އަންނަ ސެޕްޓެމްބަރ މަހުގެ 06 ވަނަ ދުވަހުއެވެ. ދަތުރުތައް ކުރިއަށް ގެންދަން އަދި ޝެޑިއުލް ކޮށްފައި އޮތީ އޮކްޓޯބަރ މަހުގެ 04 ވަނަ ދުވަހާއި ހަމައަށެވެ. ދަތުރުތައް ކުރާނީ ކޮންމެ ހޯމަ ދުވަހަކުއެވެ.\nއިސްރާއީލުން ރާއްޖެއަށް ދަތުރުތައް ފަށަން ތައްޔާރުވަމުންދާކަމަށް އިސްރާއީލްގެ މީޑިއާ އިން ރިޕޯޓް ކުރުމުން ގިނަ ބަޔަކު އަންނަނީ ކަންބޮޑުވުން ފާޅުކުރަމުންނެވެ.\nރާއްޖެއަށް އިޒުރޭލު ދަތުރު ކުރިއަސް ކުރެވޭނެ\nމާބޮޑު ކަމެއްނެތް ސަރުކާރަކަށް އިންޑިޔާގެ\nބާރުގެ ދަށަށް އެއާޕޯޓް ދިޔައީމާ\nޖޫން 17, 2021 12:02\nޥަގުންގެ އަތްދަށައްތޯ ދާންވީ.\nއަދި މިވަރަކުން ނުފުދޭ!! ޓޫރިޒަމް މިނިސްޓްރީންވެސް ތިޔަބުނާ ކެމިނޯސްއަކަށް ވާގި ނުދޭކަމަށް ބުނެ ބަޔާނެއް ނެރެން ޖެހޭނެ!!\nޖޫން 17, 2021 12:03\nޥަގުންނަކަށް ދުވަހަކުވެސް ނުފުދޭނެ.\nޖޫން 17, 2021 11:55\nޢެހެން ގަ އުމެ އް ގަ އި ޖަ އްސާފަ އަންނާނީ. ޥަރަށް މަކަރުވެރި ގޮތަކަށް ތިކަން ކުރާނީ\nޖޫން 17, 2021 12:07\nބަލަ ވަގު ޔާނު އިރުވެސް އެހެންގައުމުތަކުކަ ޓްރާންސިޓް ކޮއްފަ އިޒްރޭލުމީހުންއާދޭ. ޙިތުން ވަރަށްމޮޅުވާހަކައެއްދޯ ތިބުނީ.\nޖޫން 17, 2021 11:56\nއިޒްރޭލުގެ މީޑިއާއިން ދޮގު ހަބަރު ފަތުރަނީތޯ.\nޖޫން 17, 2021 11:57\nރާއްޖޭގެ ދާހިލި ކަންކަން ވެސް މިހާރު ނިންމަނީ އެހެން ގައުމުތަކުން!! ލޮލް\nއަވަހައް މިތަން ދޫކޮށް ފިލަމާ! ކަންކަން މިދަނީ ގޯހުން ގޯހައް\nއަށްޑޫ ރައްޔިތުން ނަށް ޓްއަރިޒަމުން ފޮނުވާނީ ޕައުންޑު ބަސް ދާ ހަހަހަ\nޖޫން 17, 2021 12:04\nޖޫން 17, 2021 12:19\nމިގައުމުގެ ވެރިންނަކަށް ނޭނގޭނެ މިގައުމުގެ ގިނަ ކަންކަން ހިނގާއިރު. އިންޑިއާއިން ބުނާހާ އެއްޗެއް ގަބޫލުކޮށްލައިގެން ތިބެންޖެހޭނީ.\nޖޫން 17, 2021 12:43\nޢިޒްރޭލް ޕްރޮޑަކްޓް މަނަލީ އެކަމަކު އިޒްރޭލް ފަތުރުވެރިން އޯކޭ ދޯ މިރާއްޖޭގައި އެބަތިބި އިޒްރާއިލް ފަތުރުވެރިން\nޖޫން 17, 2021 13:25\nރަންގަޅު ވާހަކައެއް. ސީދާ އިޒުރޭލަކުން ނާދޭ. ޝީޝޭލްސް މަގުން އިޒުރޭލު މީހުން އަންނަނީ. މިހާރުވެސް އާދެ. ނާންނަކަމަށް ބުނުމަކީ އޮޅުވާލުމެއް.\nއިސްރާއީލުގެ ރައްޔިތުން ރާއްޖެއަށް އައުމަށް އިސްރާއީލުގެ ސަރުކާރަކުން އަދި އިސްރާއީލުގެ އެއަރލައިން ތަކުންވެސް ރާއްޖެއަށް ދަތުރުކުރަން ހުއްދައަށްއެދޭކަށްނުޖެހޭ. ޝީޝެލް އެއަރލައިން ރާއްޖެއަށް ދަތުރުކުރުމަށް ރާއްޖެއިންވަނީ ހުއްދަ ދީފާ. އެ އެއަރލައިން ރާއްޖެ އަންނަ އިރު އިޒްރޭލުގައި މަޑުކޮށްފައި އައުމަކީ ކުރެވޭނެކަމެއް. ހިންޏަށް ހަކުރުއޮޅުވާލަން އުޅޭނެކަމެއްނެތް.\nޖޫން 17, 2021 14:28\nތިޔަ ދީންވެރި ޔާމީނު އިރުވެސް ޔަހޫދީ ބިންފޭރޭ މީހުން އާދޭ\nޖޫން 17, 2021 13:44\nއިޒްރޭލު ކުކުޅުތައްވެސް ރާއްޖެ އައިސް އަޅާނީ ރަންބިސް ކޮބާ މައްސަލައަކީ .\nޖޫން 17, 2021 14:35\nވޯމްއަޕް ޖައްސާ ރައްޔިތުން ކެކޭވަރު ބަލާ ރައްޔިތުންގެ އުދާސް ތަކާއި ރިއެކްޝަން ހުރިގޮތްބަލާލަން ނޫސްތަކުގައި ސުރުހީ އަޅާލީ !\nޖޫން 17, 2021 16:49\nމީ މިއަދު އަލަށްކުރާ ކަމެއްބާ؟ ނުވަތަ އިސްރާއީލްގެ ޓޫރިސްޓަކު ރާއްޖެ އަލަށް އަންނަނީބާ؟\nޖޫން 17, 2021 16:53\nތިޔަހެނ ބުނެފިއްޔާ ތިޔަކަށް ވަރަށް އަވަހަށް ފަށާނެ މި ލާދީނީ ސަރުކާރުން ދައްކާ ވާހަކަ އަޑުއަހާކަށްނުވާނެ\nޖޫން 17, 2021 18:49\nބަލަ ރައްޔަތުން މީ ކޮން ބައެއް. މީ ރައްޔަތުން ގެ ވެރިކަ މެއް ނޫން. މީ އިންޑިޔާގެ ސަރުކާރެއް ެ


Messi ge record aa Ronaldo hamakoffi, Messi aa nulai kulhunu Barca ah bodu molheh - One Online\nރޮނާލްޑޯގެ ގޯލަށްފަހު އުފާފާޅުކުރަނީ --- ފޮޓޯ/ ގެޓީ\nޔޫއެފާ ޗެމްޕިއަންސް ލީގުގެ ގްރޫޕް ސްޓޭޖުގައި ރޭ ޔުވެންޓަސްއިން ކުޅުނު މެޗުގައި ގޯލް ޖަހައި ކްރިސްޓިއާނޯ ރޮނާލްޑޯ، ލިއޮނަލް މެސީގެ މުހިއްމު ރެކޯޑަކާ އަރައި ހަމަކުރި އިރު، ބާސާއިން ޑައިނަމޯ ކިއޭވްއާ ދެކޮޅަށް ކުޅުނު މެޗު ބޮޑު ތަފާތަކުން ކާމިޔާބުކޮށްފިއެވެ.\nބާސާއިން ރޭ ކިއޭވްއާ ދެކޮޅަށް ކުޅުނު މެޗުގެ ސްކޮޑުގައި މެސީ ހިމަނާފައިނުވާ އިރު، އެޓީމުން މެސީއާ ނުލައި ކުޅުނު މެޗު ކާމިޔާބުކުރީ 4-0ގެ ތަފާތު ބޮޑު ނަތީޖާއަކުންނެވެ. ލީގުގައި ދަށް ފޯމެއްގައި ފެނިގެންދާ ބާސާއަށް ރޭގެ މެޗު މުހިއްމުވެފައި އޮތީ ޓީމުގެ ފޯމް ރަނގަޅު ކުރުމަށް ކަމަށްވާ އިރު، ބޮޑު ނަތީޖާއަކުން މޮޅުވެވުމަކީ ލިބޭނެ ހިތްހަމަޖެހުމެކެވެ.\nރޭގެ މެޗުގައި ބާސާގެ ފޯވަޑް މާޓިން ބްރައިތުވެއިޓްގެ ދެ ގޯލު ފެނިގެންދިޔަ އިރު، އޭނާގެ އިތުރުން ގޯލުތައް ޖެހީ މިސީޒަނަށް އަލަށް ކްލަބާ ގުޅުނު އެމެރިކާގެ ޑިފެންޑަރު ސާޖީނޯ ޑެސްޓާއި އެންޓޮއިން ގްރީޒްމަންއެވެ.\nމެސީއާއި ކްލަބާ ސީޒަން ފެށުމުގެ ކުރިން ޖެހުނު މައްސަލަތަކުގެ އަސަރު އަދިވެސް މެސީގެ ކުޅުމުން ފެންނަ އިރު، ބެލެވޭ ގޮތުގައި ރޭގެ މެޗުގައި މެސީއަށް ފުރުސަތު ނުދިނީ ރެސްޓް ކުރުވުމުގެ ގޮތުންނެވެ.\nޔުވެންޓަސްއިން ގްރޫޕް ސްޓޭޖުގައި ރޭ ކުޅުނު މެޗުގައި ފެރެންކްވަރޮސްއާ ދެކޮޅަށް ކުޅެ މޮޅުވީ 2-1ގެ ނަތީޖާއަކުންނެވެ.\nޔުވެންޓަސް ކޮޅަށް މެޗުގެ ކުރީކޮޅުގައި މައިޓްރޯ އުޒުނީ ގޯލް ޖަހައި، ރޮނާލްޑޯގެ ސެލެބްރޭޝަނާއެކު އުފާފާޅުކުރި އިރު، އެ ގޯލަށް ދިހަ ވަރަކަށް މިނެޓުވީ އިރަށް ރޮނާލްޑޯ ނަތީޖާ ހަމަހަމަކުރިއެވެ. އެ ގޯލަކީ ޗެމްޕިއަންސް ލީގުގެ ހޯމް މެޗުތަކުގައި ރޮނާލްޑޯ ޖެހި 70 ވަނަ ގޯލެވެ. އެ ރެކޯޑަކީ މެސީ އަތުގައި އޮތް ރެކޯޑެކެވެ. ރޭގެ މެޗުގައި ރޮނާލްޑޯ ވަނީ މެސީގެ ރެކޯޑާ ހަމަކޮށްފައެވެ.\nމިދިޔަ ހަފުތާ ލީގުގައި ރޮނާލްޑޯ ކުޅުނު މެޗުގައި ދެ ގޯލު ޖަހައި، ޔުވެންޓަސް މޮޅުކޮށްދީފައިވާ އިރު، އެ މެޗަށްފަހު ކޯޗު އަންދްރޭ ޕިރްލޯ ބުނެފައި ވަނީ ރޮނާލްޑޯއަކީ އެހެން ކުޅުންތެރިންނަށް ހުރި މިސާލެއް ކަމަށެވެ. ރޭގެ މެޗުގައި ރޮނާލްޑޯ ޖެހި ގޯލަކީ އޭނާގެ ކެރިއަރުގައި ޖެހި 749 ގޯލެވެ.\nގްރޫޕް ޖީގައި ބާސާއިން ކުޅުނު ހުރިހާ މެޗަކުންވެސް މޮޅުވެ، 12 ޕޮއިންޓާއެކު އެއްވަނައިގައި އޮތް އިރު، ޔުވެންޓަސް ދެވަނައިގައި އޮތީ ހަތަރު މެޗުން ނުވަ ޕޮއިންޓާއެކުގައެވެ.\nގުޅޭ ޓެގު ކްރިސްޓިއާނޯ ރޮނާލްޑޯ ބާސެލޯނާ ލިއޮނެލް މެސީ ޔުވެންޓަސް ޔޫއެފާ ޗެމްޕިއަންސް ލީގު


ދެން ވާނީ ކިހިނެއް؟ | Sangu News\n25 އޭޕްރިލް 2021 - 15:25\nރައީސް ޞާލިޙް އަދި މަޖިލީހުގެ ރައީސް މުޙައްމަދު ނަޝީދު: ފޮޓޯ: ވަން އޮންލައިން\nނޯޓު: މި ރިޕޯޓަކީ މުޙައްމަދު ނަޝީދު (ކާނަލް) ސަންގުއެމްވީއަށް ލިޔުއްވާފައިވާ ރިޕޯޓެކެވެ.\nރާއްޖޭގެ ސިޔާސީ މަޝްރަހުގައި ދެންވާނީ ކިހިނެއް؟ މިއީ ވަރަށް ގިނަ މީހުން މިހާރު އަޅުގަނޑާވެސް ކުރަމުން އަންނަ ސުވާލެކެވެ. މި ސުވާލުގެ ޖަބާބު އޮތީ ނޭގުމުގެ ތެރޭގައި ކަމަށް ވިއަސް ލިބިހުރި މަޢުލޫމާތުގެ މައްޗަށް އަންދާއެއް ކޮށްލެވިދާނެއެވެ.\nލޯކަލް ކައުންސިލް އިންތިހާބުގެ ނަތީޖާއިން ގިނަ ގޮނޑި ކާމިޔާބުކޮށް އިންތިހާބުން މޮޅުވީ ޝައްކެއްވެސް ނެތް ގޮތުގައި އެމްޑީޕީއެވެ. ނަމަވެސް މި އިންތިހާބުގައި މާލޭގެ މޭޔަރުކަމާއި މާލޭގެ އަޤްލަބިއްޔަތު އެމްޑީޕީއަށް ގެއްލުމާއި އައްޑު ތިނަދޫފަދަ އެމްޑީޕީގެ ވަރުގަދަ ކިއްލާތަކުން އެޕާޓީއަށް ގޮޑިތައް ގެއްލުމަކީ މާނަވީގޮތެއްގައި ޕީޕީއެމްއަށް ލިބުނު ކާމިޔާބީއެކެވެ. އަދި އުންމީދެކެވެ. އިންތިހާބަކާނުލާ އެމްޑީޕީއަށް 160 ވަރަކަށް ގޮޑިވެސް ލިބުނެވެ.\nމި ނަތީޖާއަކީ ޕީޕީއެމްގެ ތާއީދު އިތުރުވާތީ ވީކަމެއްކަމަށް ބުނެވޭނެ އިލްމީ އެއްވެސް ބަރުދަނެއް ނެތެވެ. ސަބަބަކީ ވޯޓްލާން ނުކުތް މީހުންގެ މަދުކަމާއި އެންމެ ފަހުގެ ރިޔާސީ އިންތިހާބުގައި ވޯޓުލީ އަދަދަށް ބަލާނަމަ ރަނގަޅު ތަފާސްހިސާބެއް ހަދާނެ އަދަދަށް މީހުން ވޯޓުލާފައި ނެތުމެވެ.\nއާންމުކޮށް ލޯކަލް ކައުންސިލްގެ އިންތިހާބުތަކުގައި މީހުން ވޯޓުލާނިސްބަތް މަދެވެ. ނަމަވެސް މިފަހަރު މިނިސްބަތް އާދަޔާ ޚިލާފަށް މަދުވީ، ގިނަ ސަބަބުތަކާހެދި ނަމަވެސް އެމްޑީޕީއަށް ނަތީޖާ ނުނެރުވުމާއި އިޤްތިޞާދު ދައްވުމާއި ކަރަޕްޝަނާއި ނާއިންސާފާއި ސަރުކާރުގެ ތެރޭގައި ހުރި ހިތްހަމަނުޖެހުންތަކާއި އުދާސްތަކުގެ ސަބަބުން މީހުން ވޯޓުލާން ނުނުކުތުމުގެ ސަބަބުންނެވެ. އެޤްޒިޓު ޕޯލުން ދައްކާގޮތުގައި އެމްޑީޕިއަށް ކުރިލިބޭ ފޮށިތަކުންވެސް ޕީޕީއެމް ކާމިޔާބު ކުރުމުން ދޭހަވަނީ އެމްޑީޕީގެ ބައެއް ވޯޓުވެސް ޕީޕީއެމްއަށް ދީފައި ހުރިކަމެވެ.\nއިންތިހާބުގެ މާނަވީ ކާމިޔާބީގައި ޕީޕީއެމްއަށް ދަތުރު ކުރެވުނީ ހަމަ އެންމެ ދެތިން ދުވަހުއެވެ. ރޯދަ މަހުގެ ފުރަތަމަ ދުވަހު ރައީސް ޔާމީން ގެއަށް ބަދަލުކޮށްދޭނެކަމަށް ރައީސް އިބްރާހިމް މުޙައްމަދު ޞާލިޙް ވީ ވައުދު ފުއްދަވާފާނެކަމަކަށް އަޅުގަނޑު ނުދެކެވެ. އެވައުދު ފުއްދައިފިނަމަ އިންތިހާބުގެ ނަތީޖާ ކޮންމެގޮތަކަށް ދެއްކިއަސް އެމްޑީޕީ މޯރަލީ ބަލިވީއެވެ.\nމިހާހިސާބުން ދެން ފެނުނީ ރައީސް ޔާމިން އެއްވެސް މާނައެއްނެތް ގޮތެއްގައި މާލެގެނެވުނުތަނެވެ. އެދުވަހު އެމަނިކުފާނު ބައްދަލުކުރެއްވީ "ކޮން ޑޮކްޓަރަކާ ކަމެއް" އަޅުގަނޑަކަށް ނޭގެއެވެ. ނަމަވެސް އެދުވަހު އިރު އޮއްސުމުގެ ކުރިން ރައީސް ނަޝީދު ދޫކޮށްލި ތީރު ސީދާ އަމާޒުމަތްގަނޑަށް ވާސިލްވިއެވެ.\nރައީސް އިބޫއަށް އެމަނިކުފާނު ފޮނުއްވި މެސެޖުގައި އެކަހެރިވެވަޑައިގެން ހުންނެވެން ނެތްކަމާއި ޤައުމު ހިންގުމުގައި ބައިވެރިވާން ބޭނުންވާކަމާއި ބޮޑުވަޒީރަކަށް ވެވަޑައިގަންނަވަން ބޭނުންވާކަމާ، އައު އިންތިހާބަކާނުލާ މިހާރު އޮތް މަޖިލީހަށް ސަރުކާރުއެކުލަވާލަން ފުރުޞަތު ދެއްވުމަށާއި، 2023 ގައި ރިޔާސީ އިންތިހާބު ނުބާއްވަން އެދިވަޑައިގަތް މެސެޖާއެކު ރިޔާސީ ބަރުލަމާނީގެ ވާހަކަތައް ގުގުމާލިއެވެ. މިއީ ކުރު ނަމަވެސް ވަރަށް ބޮޑު މެސެޖެކެވެ.\nވެރިކަމުގެ ނިޒާމު ބަދަލުކުރެވޭނީ ރައްޔިރުންގެ މަޖިލީހުގެ ¾ ބައިގެ އަޤްލަބިއްޔަތަކުން ޤާނޫނުއަސާސީ އިސްލާހުކޮށް ރައީސުލްޖުމްހޫރިއްޔާ ތަސްދީޤްކުރައްވައިގެންނެވެ. ޤާނޫނުއަސާސީގައި މުތުލަޤަށް ރާއްޖޭގެ ވެރިކަމުގެ ނިޒާމް ބަދަލުކުރެވޭނީ ރައްޔިތުންގެ ފެންނަ ނުފެންނަ ވޯޓަކުންކަން ބަޔާން ކޮށްފައި ނެތަސް 2007 ވަނަ އަހަރު ތަސްދީޤްކުރެވުނު ޤާނޫނުއަސާސީގައި ރާއްޖޭގައި އޮންނަން ފެންނަ ވެރިކަމުގެ ނިޒާނަކީ ކޮބައިކަން ކަނޑައެޅީ ރައްޔިތުންގެ ފެންނަ ނުފެނަނަ ވޯޓަކުން ކަމަށްވީހިނދު އެކަން ބަދަލުކުރެވެން ވާނީވެސް އެފަދަ ވޯޓަކުންކަމަށް ދެކޭ ނަޒަރިއްޔާތަށް އަޅުގަނޑުވެސް ތާއީދުކުރަމެވެ. ނަމަވެސް ޕާލިމެންޓަރީ ސުޕްރަމަސީގެ ދަށުން ސުޕްރީމް ކޯޓުން ޤާނޫނުއަސާސީ މާނަކުރުމުގައި އެނޫން ނިންމުމެއްވެސް ނިންމިދާނެ ފުރުޞަތު ޤާނޫއަސާސީގެ ދެލިގަނޑަށް އެކަނި ރިޢާޔަތްކޮށްފިނަ އެބައޮތެވެ. ޖޭއެސްއީގެ ކޮންޓުރޯލް އޮތީ ވެސް ރައީސް ނަޝީދުގެ އަތްޕުޅުގައެވެ.\nމި ދަނޑިވަޅަކީ އެމްޑީޕީގެ ޤައުމީ މަޖުލީހުގެ ކޮންޓުރޯލް ނެގުމަށް އެތެރޭގެ ބޮޑު އިންތިހާބަކަށް އެޕާޓީ ކުރިމަތިލާ ދަނޑިވަޅެކެވެ. ރައީސް ނަޝީދުވެސް އަދި ރައީސް އިބޫވެސް މި އިންތިހާބުގެ ހަމަ ކޮންމެ ގޮޑިއަކަށް އެބޭފުޅަކަށް ވަފާތެރި ޚާދިމަކު ކުރިމަތިކުރައްވާނެއެވެ. އެތެރޭގެ އިންތިހާބުތަކުގައި އިދާރީ ކަންކަން ބަލަހައްޓަވާ އެންމެ އިސް ބޭފުޅަކީ ރައީސް ނަޝީދުގެ އަރިސް ރައީސް އޮފީހުގެ މިނިސްޓަރ ޕާޓީގެ ނައިބް ރައީސް ޝިފާޒެވެ. އެތެރޭގެ އިންތިހާބުތަކުގެ ޝަކުވާތަކަކީ މާބޮޑު އަޅާލުމެއް ދެވޭ ޝަކުވާތަކެއް ނޫނެވެ. ޕާޓީގެ ނާއިބް ރައީސަކަށް ފޮށި ނުބަހައްޓާ ދެރަށަކުން ޖުމްލަ 1000 ވޯޓަށް ވުރެ ގިނައިން ޝިފާޒު ހޯއްދެވިކަން އެއީ އަދިވެސް އަސްލަމް ކުރައްވާ ޝަކުވާއެކެވެ. ފިޔަވަޅުއަޅާކޮމެޓީއާއި އިންތިހާބާބެހޭ ކޮމެޓީގެވެސް ލަގަން އޮތީ ރައީސް ނަޝީދުގެ އަތްޕުޅުގައެވެ.\nރައީސް ނަޝީދުދެކެވާ ލޯބި ޕާޓީ ތެރޭގައި ފަނޑެއް ނުވެއެވެ. ޤައުމީ މަޖުލީހުގެ ބޭބޭފުޅުންނާއި އާއިލާތަކަށް ދެވިފައިވާ ސަރުކާރާއި ސަރުކާރު ޚިއްސާވާ ކުންފުނިތަކުގެ މަޤާމުތަކުގެ ސަބަބުން ވަގުތީ ލޯޔަލްޓީއެއް އެމީހުންގެ ފަރާތުން އިބޫއަށް އޮތަސް ހިތާއި ހިތުގެ ގުޅުމެއް އޮތީ ރައީސް ނަޝީދަށެވެ. އަޅުގަނޑު ދުށްތާގައި ރައީސް ނަޝީދަކީ ކަރަޕްޓު ބޭފުޅޭއްނޫނެވެ. އެހެންކަމުން އިންތިހާބަށް ބޭނުންވާ ފައިސާ ރައީސް ނަޝީދުގެ އަތްޕުޅަކު ނުހުންނާނެއެވެ. އެއާ ޚިލާފަށް އިބޫގެ އަތްމަތި ތަނަވަސްވާނެއެވެ. މަހުޖަނު ސިއްކަގެ ބުލެސިންގްވެސް އޮންނާނީ އޭނާގެ ދަނބިދަރިއަށެވެ. ނެފިއުއަކަށް ނޫނެވެ.\nޤައުމީ މަޖުލީހުގައި ކެބިނެޓާއި ޕާލިމަންޓާރީ ޕާޓީ ހިމެނޭއިރު އަލަށް ހޮވޭ މެންބަރުންވެސް ފަޔާ ބުރޯގެ ވަރައިގެ ދަށަށް ދީދާލުމާއި މަތީ މަޤާމްތަކަށް ގަނެލުމަކީ ނުވެނުދާނެކަމެކެވެ. އިންތިޙާބު ނިމޭއިރު ޤައުމީ މަޖިލީހުގެ އަޤްލަބިއްޔަތު ރައީސް ނަޝީދުގެ ކޮޅުގައި އޮތަސް 2023 ވަނަ އަހަރުގެ ރިޔާސީ ޓިކެޓާމެދު ގޮތެއް ނިންމާ ހިސާބަށް ދާއިރު އަޤްލަބިއްޔަތު އޮންނާނީ ފަޔާގެ އަތުގައެވެ. އެހެން އިބާރާތަކުން ދަންނަވާނަމަ ރައީސް އިބޫގެ އަތުގައެވެ. އެމްޑީޕީގެ ރިޔާސީ ޓިކެޓް އިބޫއަށް ތަބަބަކަށް ލާފައި ދީފިނަމަ އެޕާޓީއަށް ޑީއާރުޕިއަށް ޖެހުނު ހާލު ނުޖެހޭނެއެކޭ ދަންނަވާކަށް ނުކެރޭނެއެވެ. ނުފެތޭނެއޭ ބުންޏަސް ޓައިޓޭނިކްފަދައިން އެއޮޑިވެސް ފެތޭނެއެވެ. މިހެންވިޔަ ނުދިނުމަށްޓާކައި އައު ޤައުމީ މަޖިލިސް އެކުލަވާލެވޭއިރަށް އައުދަޔާ ހިލާފް ކޮންގުރަސްއަކަށް ގޮވާލަންޖެހޭނެއެވެ. ކޮވިޑްގެ ސަބަބުންވިއަސް އެކަން ލަސްކޮށްފިނަމަ ރައީސް ނަޝީދު ބަލިވާނެއެވެ.\nދައުރު ދެބައިވިރު ރައްޔިތުންގެ މަޖިލީހުގެ ޕާލިމަންޓްރީ ޕާޓީގެ އަޤްލަބިއްޔަތު މަޑުމަޑުންރައީސް ނަޝީދާ ދިމާއަށް ފިރުކޭތަން އެބަފެނެއެވެ. ސަބަބަކީ ބަރުލަމާނީއެއް އަޔަސް އަދި ރިޔާސީ ނިޒާމެއް އަޔަސް މަޖިލީހަށް ވަނުމަށްޓަކައި ޕާޓީގެ ޕްރައިމެރީ ވިންކުރުމުގައި ރައީސް ނަޝީދަކީ މުހިންމު ބޭފުޅަކަށް ވުމެވެ.\nއެހެންކަމުން އަހަރު ނިމޭއިރު އިބޫއަށް ވަފާތެރި 45 މެންބަރުނާއި ޖުމްހޫރީ ޕާޓީގެ5މެންބަރުންނާއި އަމިއްލަ5މެންބަރުންނާއި މަޖުބޫރީ ހާލަތެއްގައި ކޯލިޝަނުގެ އައްޓަމަހަކަށްވެފައިވާ އެމްޑީއެންގެ2ގޮޑިއާއެކު ޤާނޫނުއަސާސީ އިސްލާހުކުރުވުން ހުއްޓުވަން ރައީސް އިބުއަށް ކިރިޔަކިރިޔާ 22 މެންބަރުން ހަމަކުރެވިދާނެކަމަށް ބެލެވެއެވެ. އެމްއެމްޕީއާރުސީގެ ހިޔާނާތްތެރިން ހިމާޔާތްވެފައި މިއަދު އެތިބީ ރައީސް އިބޫގެ ގަހުގެ ދަށުގައިކަމުން އެމީހުނަށް ގުޑާލެވޭކަށް ނޯންނާއެވެ. އެހެންވެ އިބޫއަށް ޤާނޫނުއަސާސި އިސްލާހުކުރުމުގައި އަތްއަޅައިގެން އިންނެވިދާނެއެވެ.\nއަލްހާނާއި ރީކޯމޫސައާއި އިބްރާޔާ މަވޯޓާފަދަ އިހުގެ ސޯވިއެޓު ބަރުހަތިޔާރުތަކާއެކު ސަރުކާރުގެ ޕްރޮޕެގެންޑާ މެޝިނުތަކުން ރައީސް ނަޝީދަށް ހަމަލާދެމުންގެންގިޔައިރުވެސް ޑޮލްފިންކެފޭގައި ރައީސް ނަޝީދު ފަޔާގެ ރޯދަވީއްލުމަށް ވަޑައިގަތުމުން ރާޒުވާކުޅިބައިގައި އެޖެއްސެވި ކުޅި އަޅުގަނޑަށް ދެތިންގޮތަކަށް މާނަކުރެވެއެވެ.\nއަނެއްކޮޅުން ރިޔާސީގައި ބަގުޑި ބައްދާތަން ފެންނަނީ އަދާލަތާއި އެމްއާރުއެމް އަދި ޖުމްހޫރީ ޕާޓީއެވެ. މިތަނުން ޖުމްހޫރީ ޕާޓީނޫނީ ރައްޔިތުންގެ މަޖިލީހުގެ ގޮޑިއެއް ކާމިޔާބުކުރެވިދާނެ ޕާޓީއެއް އޮތްކަމަކަށް ނުދެކެވެ. އެހެންކަމުން ރިޔާސީ ނިޒާމެއްގެ ކޯލިޝަނުގެ ހިޔަނީގައިނޫނީ ވަޒީރުކަމާހަމައަށް އާދެވުމަކީ އެޕާޓީތަކާ ލާއިޤްކަމެއް ނޫނެވެ. އަދި އެކަނި ނުކުމެ ރިޔާސީ އިންތިހާބަކުން އެދެވޭ ތާއީދެއް އެތަނުން ޖުމްހޫރީ ޕާޓީ ނޫން ޕާޓީއަކަށް ލިބިދާނެކަމަށްވެސް ނުބެލެވެ.\nއަދިވެސް މިކަމުގައި ޕީޕީއެމް އޮތީ ހަނެވެ. މިކަމުގައި ޕީޕީއެމްގެ ނިންމުން ނިންމާނީ ރައީސް ޔާމިންއާއި ޕާޓީގެ އިސްވެރިންގެ މަޝްވަރާގެ މަތިންނެވެ. މިތާސްގަނޑުގެ ހުކުމަކީ ރުމާލެވެ. އެންމެންގެ އަތުން ހުކުންވަނީ ހުސްވެފައެވެ. ރުމާލު2އޮތީ ރައީސް ޔާމިންގެ އަތްޕުޅުގައެވެ.\nރިޔާސީއިންތިހާބުގައި ރައީސް ޔާމީނަށް ކުރިމަތިނުލެއްވޭނަމަ ޕީޕީއެމްއަށް އިންތިހާބު ކާމިޔާބުކޮށްދެވޭވަރުގެ ކެނޑިޑޭޓެއް އަދި ނުފެނެއެވެ.\nމިޙާލަތުގައި ޕީޕީއެމްގެ ޕޮޒިޝަން ރައީސް ނަޝީދުކޮޅަށް ބުރެވެއްޖެނަމަ ވެސް މަޖިލީހުގައި ޤާނޫން އަސާސީ އިސްލާހުކުރާނެ އަޤްލަބިއްޔަތެއް ލިބިވަޑައެއް ނުގަންނަވާނެއެވެ. ނަމަވެސް އެހާ ހިސާބުން ރައީސް ނަޝީދާއި ރައީސް ޔާމިނުގެ ސަޕޯޓަރުން އެކީ އެކުގައި މަގުމައްޗަށް ނުކުމެއްޖެނަމަ ރައީސް އިބޫއަށް އަމާންދެއްވަން މަޖުބޫރުވެވަޑައި ގަންނަވާނެއެވެ.\nއެހެން ވެއްޖެނަމަ ދިވެހިރާއްޖޭގެ ބަރުލަމާނީ ނިޒާމަކަށް އިރުއެރީއެވެ.


ކޮރޯނާ ވައިރަސްގެ ވެކްސިން ކާމިޔާބުވާ މިންވަރު – ރިސާޗުން – Mikal News\nކޮރޯނާ ވައިރަސްގެ ވެކްސިން ކާމިޔާބުވާ މިންވަރު – ރިސާޗުން\nޑެލްޓާ ވޭރިއަންޓާއި ދެކޮޅަށް ވެކްސިން ކާމިޔާބީ ކިހާ މިންވަރަކަށް ބާ؟\nކޮރޯނާ ވައިރަސް ވެކްސިން ކާމިޔާބީ ކިހާ މިންވަރަކަށް ތޯ ގިނަ ބައެއްގެ ހިތުގައި ސުވާލު އުފެދެއެވެ. އެގޮތުން ސުވާލު އުފެދެނީ ކުރީގެ އެހެން ވެކްސިންތަކުން ގާތްގަޑަކަށް ބަލި ނުޖެހޭނެ ކަމުގެ ޔަގީންކަން ލިބިފައިވާއިރު އަލަށް އުފެއްދި ކޮވިޑް-19 ވެކްސިން އިން އެވަރުގެ ޔަގީންކަމެއް ލިއްބައި ނުދޭތީއެވެ.\nއެގޮތުން ވެކްސިންގެ ޑޯޒް ފުރިހަމަކޮށްފައިވާ ފަރަތްތަކަށް ވެސް ބަލި ޖެހެމުން އަންނާތީއެވެ. ނަމަވެސް ހަނދާނުގައި ބަހައްޓަން ޖެހޭ ކަމަކީ މިވެކްސިން ޖަހާއިރުވެސް ބަލި ނުޖެހޭނެ ކަމުގެ އެހާ ބޮޑު ޔަގީންކަމެއް ދީފައި ނުވާކަމެވެ. ނަމަވެސް ބަލި ޖެހުނަސް މީހާގެ ޙާލަތު ގޯސްވެ ހޮސްޕިޓަލުގައި އެޑްމިޓް ކުރިން ނުޖެހޭނެ ކަމުގެ ބޯޑު ޔަގީންކަމެއް އޮވެއެވެ. އަދި ނަތީޖާ ފެންނަމުން ދަނީވެސް އެގޮތުގައެވެ.\nމި ލިޔުމުގައި ބަލާލަނީ މިވަގުތު ދުނިޔޭގައި ޖަހަމުން އަންނަ ކޮވިޑް-19 ވެކްސިންގެ ކާމިޔާބު މިންވަރާއި ގުޅޭ ގޮތުން ދުންޔޭގެ މަޝްހޫރު ދިރާސާތައް ކުރަމުންއަންނަ “ފައިނޭންޝަލް ޓައިމްސް” އިން ހޯދާފައިވާ ހޯދުންތަކުގެ މައްޗަށެވެ. އެގޮތުން އެހޯދުން ޚާއްސަކޮށްފައި ވަނީ ކޮރޯނާ ވައިރަސްގެ އެންމެ ނުރައްކާތެރި ވަތްތަރު ކަމަށް ބެލެވޭ ޑެލްޓާ ވޭރިއަންޓްގެ މައްޗަށް ވެކްސިންގެ ކާމިޔާބު މިންވަރު ދެނެގަތުމަށް އެކި ގައުމުތަކުގައި ކުރެވުނު ދިރާސާގެ ނަތީޖާއަށެވެ.\nމި ދިރާސާތަކުގައި ބަލާފައިވަނީ ބަލިން ދިފާޢުވުމުގެ ފުރުސަތު އޮތް މިންވަރަކަށާއި ބަލި ޖެހުނަސް ހާލު ދެރަނުވެ، ހޮސްޕިޓަލުގައި އެޑްމިޓްކުރާ ޙާލަތަށް ނުދާ މިންވަރު ދެނެގަތުމަށެވެ.\nރާއްޖޭގައި ޖަހާ ކޮވިޑް ވެކްސިން ކަމަށްވާ ސީދާ ކޮވިޝީލްޑް ވެކްސިން މި ދިރާސާގައި ނުހިމެނުނަސް ކޮވިޝިލްޑްގެ އަސްލު ކަމަށްވާ އެސްޓްރެޒެނެކާ ވެކްސިން ހިމެނިފައި ވުމުން އެއާއި ރާއްޖެގައި ޚާއްސަ ހާލަތްތަކުގައި ޖަހަމުން އަންނަ ފައިޒާ ވެކްސިން ވެސް މިދިރާސާގައި ހިމެނިފައި ވެއެވެ. ނަމަވެސް ރާއްޖޭގައި ދެން ޖަހާ ސިނޮފާމް ވެކްސިން މި ދިރާސާގައި ހިމެނިފައި ނުވުމުން އެއިގެ މައުލޫމާތު އެގޭގޮތެއް އަދި ނެތެވެ.\nކޮރޯނާވައިރަސްގެ ޑެލްޓާ ވޭރިއެންޓާއި ދެކޮޅަށް ވެކްސިންގެ ކާމިޔާބު މިންވަރު\n1 ޑޯޒް،2ޑޯޒް އެސްޓްރަޒެނެކާ ވެކްސިން ޖަހާފައިވާނަމަ ބަލިން ރައްކާތެރިވުމުގެ ފުރުސަތު\nކެނެޑާގެ ނަތީޖާ %67 ކާމިޔާބު ، –\nއިނގިރޭސިވިލާތުގެ ނަތީޖާ %33،2ޑޯޒް ޖެހުމުން %60 ކާމިޔާބު\nސްކޮޓްލޭންޑްގެ ނަތީޖާ %33،2ޑޯޒް ޖެހުމުން %61 ކާމިޔާބު\n1 ޑޯޒް،2ޑޯޒް އެސްޓްރަޒެނެކާ ވެކްސިން ޖަހާފައިވާނަމަ ބަލިހާލު ބޮޑުވެ ހޮސްޕިޓަލުގައި އެޑްމިޑް ކުރަން ނުޖެހުމުގެ ފުރުސަތު\nކެނެޑާގެ ނަތީޖާ %88 ކާމިޔާބު ، –\nއިނގިރޭސިވިލާތުގެ ނަތީޖާ %71،2ޑޯޒް ޖެހުމުން %92 ކާމިޔާބު\n1 ޑޯޒް،2ޑޯޒް ފައިޒާ ވެކްސިން ޖަހާފައިވާނަމަ ބަލިން ރައްކާތެރިވުމުގެ ފުރުސަތު\nކެނެޑާގެ ނަތީޖާ %56 ކާމިޔާބު،2ޑޯޒް ޖެހުމުން %87 ކާމިޔާބު\nއިނގިރޭސިވިލާތުގެ ނަތީޖާ %33،2ޑޯޒް ޖެހުމުން %88 ކާމިޔާބު\nސްކޮޓްލޭންޑްގެ ނަތީޖާ %33،2ޑޯޒް ޖެހުމުން %83 ކާމިޔާބު\nއިޒްރޭލްގެ ނަތީޖާ – ،2ޑޯޒް ޖެހުމުން %64 ކާމިޔާބު\nކެނެޑާގެ ނަތީޖާ %78 ކާމިޔާބު ، –\nއިނގިރޭސިވިލާތުގެ ނަތީޖާ %94،2ޑޯޒް ޖެހުމުން %96 ކާމިޔާބު\nއިޒްރޭލްގެ ނަތީޖާ – ،2ޑޯޒް ޖެހުމުން %93 ކާމިޔާބު\nފުވައްމުލައް ސިޓީއިން ކޮވިޑް-19 ވެކްސިން ދެވިފަިއވާ މިންވަރު، 13 ޖުލައި 2021ކޮ\nމި ހޯދުން ތަކަށް ބަލާއިރު އެސްޓްރަޒެނެކާ ވެކްސިންގެ 1 ޑޯޒް ޖެހުމުން %33 ބަލި ނުޖެހުމުގެ ފުރުސަތު އޮންނައިރު2ޑޯޒް ޖެހުމުން އެފުރުސަރު %60 އަށް ވުރެ ބޮޑުވެގެން ދެއެވެ. އަދި 1 ޑޯޒް ޖަހާފައި ވަނިކޮށް ބަލި ޖެހުނަސް ބަލިހާލު ބޮޑުނުވާނެ ކަމުގެ %17-%88 އޮތް އިރު2ޑޯޒް ޖެހުމުން ބަލިޙާލު ބޮޑުނުވާނެކަމުގެ %92 އަށް އިތުރުވެގެން ދެއެވެ. ވުމާއެކު ރާއްޖޭގައި ޖަހާ ކޮވިޝިލްޑު ވެކްސިން އިންވެސް މިފަދަ ފުރުސަތުތަކެއް އޮންނާނެ ކަމަށް ބެލެވެއެވެ.\nމިހޯދުންތަކަށް ބަލާއިރުވެސް ކޮވިޑް-19ގެ އެންމެ ނުރައްކާތެރި ވައްތަރުންވެސް ސަލާމަތްކަން ހޯދުމަށް ވެކްސިން ޖެހުން އަވަސްކުރަން ޖެހެއެވެ.\nއިއްޔެ (13 ޖުލައި 2021)ގެ ނިޔަލަށް ފުވައްމުލައް ސިޓީގައި ފުރަތަމަ ޑޯޒް %76.4 މީހުންނަށް ޖެހިފައިވާކަމަށާއި އަދި ދެވަނަ ޑޯޒް %51.0 މީހުނަށް ޖެހިފައިވާ ކަމަށް ތަފާސް ހިސާބުތަކުން ދައްކައެވެ.\nފުވައްމުލައް ސިޓީގައި 80 އަހަރުން މަތީ މީހުންނަށް ވެކްސިން ދިނުން މިއަދު ފަށނީ\nމާދަމާ އިން ފެށިގެން 60 އަހަރުން މަތީގެ މީހުންނަށް ވެކްސިން ޖަހަން ފަށަނީ\nއިންޑިއާގެ ކޮވިޑް ވެކްސިން ލިބޭ ފުރަތަމަ ގައުމަކަމަށް ރާއްޖެ، މަދަމާ ވެކްސިން ލިބޭނެ !\nކޮވިޑް-19 ވެކްސިން ޖަހަން ފެށުމުން ފުވައްމުލައް ސިޓީ “ބާކީކުރުމުން” ހިތްހަމަނުޖެހުން ފާޅުކުރަނީ


Emme 11 aharu, fitness ge namoonaa eh | Mihaaru\nއެންމެ 11 އަހަރު، ފިޓްނެސްގެ ނަަމޫނާއެއް\n04 ޖެނުއަރީ 2020 - 07:16 1 comment\nއުމުރުން 11 އަހަރުގައި ކުދިން އާންމުކޮށް އުޅޭނީ ކުޅެ، ސަކަރާތް ޖެހުމުގަ އެވެ. އެކަމަކު، މި ކުއްޖާގެ ވާހަކަ ތަފާތެވެ. އޭނާ ގިނަ ވަގުތު ހޭދަ ކުރަނީ ޖިމްގަ އެވެ. ބޮޑެތި ބަރުތައް އުފުލައި، ވަރުގަދަކަން ދައްކަނީ އެވެ. ފިޓްނެސް މުބާރާތްތަކުގައި ވާދަކޮށް، ފާހަގަ ކޮށްލެވޭ ވަރުގެ ތަފާތުތަކެއް ދައްކުވައި ވެސް ދެ އެވެ.\nމިއީ ރަޝިއާގެ ރަށްފުށުގެ ހިސާބެއްގައި ދިރިއުޅޭ ޓިމޮފީ ކްލެވެކިންގެ ވާހަކަ އެވެ. އޭނާގެ ހުރިހާ ވެސް ލޯތްބެއް އޮތީ ކަސްރަތާއި ފިޓްނެސް އަށެވެ. ގިނަ ވަގުތު ހޭދަކުރަނީ ބައްޕައާ އެކު ޖިމްގަ އެވެ. އުމުރުން އެންމެ ފަސް އަހަރުން ފެށިގެން މި ކުއްޖާ އަންނަނީ ބަރުތައް އުފުލައި، އޭނާގެ ކުޅަދާނަ ދައްކަމުންނެވެ. ބައްޕަ އޭސެނީ ކްލެވެކިން އަކީ ޓްރެއިނަރެއް ކަމުން އޭނާގެ މަސައްކަތްތައް ވަރަށް ގާތުން އަބަދު ވެސް ޓިމޮފީ އަށް ފެނެ އެވެ. އެހެންވެ، ޖިމްގައި އުޅެމުން ބަރުތައް އުފުލަން ފެށީ އެވެ.\nމިކަން އޭނާގެ މަންމަ އަށް އެނގިގެން އެކަން ހުއްޓުވަން ވެސް ކުރިން މަސައްކަތް ކުރި އެވެ. އެކަމަކު، ކަސްރަތަށް ޖެހިފައިވާ ލޯތްބާއި ބައްޕަ ދޭ ހިތްވަރާ އެކު ޓިމޮފީ އަށް ހުއްޓުމެއް ނެތެވެ. އުމުރުން 11 އަހަރުގައި މިހާރު އޭނާގެ އަމާޒަކީ 105 ކިލޯގެ ބަރު އުފުލާލައި، އެ އުމުރުގައި ގައުމީ ރެކޯޑެއް ހެދުމެވެ. ކުރިއަށް އޮތް ބަހާރު މޫސުމުގައި އޮންނަ މުބާރާތެއްގައި އެ ކުޅަދާނަކަން ޓިމޮފީ ދައްކައިލާނެ އެވެ.\nބަރުދަނުގައި މިހާރު 38 ކިލޯ ހުރި ޓިމޮފީ އެންމެ ފުރަތަމަ މުބާރާތެއްގައި ވާދަކުރީ އުމުރުން ހަ އަހަރުގަ އެވެ. އެ ފަހަރު އޭނާ ވަނީ 55 ކިލޯ އުފުލާލައި، ފަނޑިޔާރުން ވެސް ހައިރާން ކޮށްލައިފަ އެވެ. މި ދިޔަ އަހަރު ރަޝިއާގެ ޝެލިއަބިންސްކްގައި ބޭއްވި އޭޝިއަން ކަޕްގައި ޓިމޮފީ ވަނީ 100 ކިލޯ ވެސް އުފުލައިފަ އެވެ.\nއޭނާ ހޯދަމުން އަންނަ ކުރުއެރުންތަކާ ހެދި ބައްޕަ ހުރީ ވަރަށް އުފަލުންނެވެ. އަދި އެހާ ޅަ އުމުރުގައި ދަރިފުޅު އާދަޔާ ހިލާފު ވަރުގަދަ ކަމެއް ދައްކަމުން އަންނާތީ، އެއީ ދުނިޔޭގެ ފެންވަރުގެ ތަރި އަކަށް ވާނެ ކަމުގެ އުންމީދު ވެސް ބޮޑެވެ.\nފިޓްނެސް އަކީ ޓިމޮފީގެ ދިރިއުޅުމުގައި މިހާރު ވަރަށް މުހިއްމު ބަޔަކަށް ވެފައިވާ އިރު، އޭނާ ކޮންމެ ހަފުތާއަކު ތިން ދުވަހު ތަމްރީނުތައް ހަދަ އެވެ. އަދި އެކި ބާވަތްތަކުގެ ފޮނިކާތަކެއްޗާ ވެސް ދުރުވެ، ބައްޕަގެ އިރުޝާދުގެ ދަށުން ގެންގުޅެނީ ވެސް ދުޅަހެޔޮ ޑައިޓެކެވެ.\nއިތުރު ލިޔުންތައް ކުޑަކުދިން ރަޝިއާ ފިޓްނެސް\n22 hours ago 178\n16 hours ago 63


Vazeerun ge Shakuvaathakaa eku CSC ge4memberaku vakikuran committee in nimmaifi | Mihaaru\nސީއެސްސީގެ ރައީސް ޝަމީމާ އެކު4މެމްބަރަކު ވަކިކުރަން ކޮމިޓީން ނިންމައިފި\nސީއެސްސީގެ މެމްބަރުންތަކެއް ކޮމިޓީގައި: ހަތަރު މެމްބަރަކު ވަކިކުރަން ކޮމިޓީން ވަނީ ނިންމާފައި.\n10 ފެބުރުއަރީ 2020 - 15:03\nސީއެސްސީގެ ރައީސާއި ނައިބު ރައީސްގެ އިތުރުން މަގާމުން ވަކިކުރަން ނިންމީ މެމްބަރު އިބްރާހިމް ޝަހީގާއި ޒަކަރިއްޔާ ހުސައިނެވެ. ކޮމިޝަންގެ ފަސް މެމްބަރުންގެ ތެރެއިން ފާތުމަތު އާމިރާ މަގާމުން ވަކިކުރާކަށް ނުނިންމަ އެވެ. ތައުލީމީ ދާއިރާ އަށް ގިނަ ހިދުމަތްތަކެއް ކުރެއްވި އާމިރާ މެމްބަރު ކަމަށް އައްޔަން ކުރެއްވީ މި ވެރިކަން ފެށުނު ފަހުން 2018 ގެ ނޮމްބަރު މަހުގެ ތެރޭގަ އެވެ.\nކުރީގެ ޗީފް އޮފް ޑިފެންސް ފޯސް މޭޖަ ޖެނެރަލް މުހައްމަދު ޒާހިރު (ޒާހިރު)ގެ އަނބިކަނބަލުން ފާތިމަތު އާމިރާ މެމްބަރަކަށް އައްޔަންކުރެއްވީ، އެ ކޮމިޝަންގެ މެމްބަރަކަށް ހުންނެވި ފާތިމަތު ރީނީ އަބްދުއްސައްތާރުގެ މަގާމުގެ މުއްދަތު ހަމަވުމުންނެވެ.\nސީއެސްސީގެ ހަތަރު މެމްބަރުން ވަކިކުރަން މި ނިންމީ އެ މެމްބަރުންނާ ގުޅޭ މައްސަލަތަކެއް ކޮމިޓީން ބެލުމަށް ފަހު އެވެ. ހަތަރު މެމްބަރުން މަގާމުން ވަކިވާނީ، ކޮމިޓީގެ ނިންމުން މަޖިލީހުގެ ތަޅުމަށް ފޮނުވައި މެމްބަރުންގެ ވޯޓުންނެވެ.\nސިވިސް ސާވިސް ކޮމިޝަންގެ މަސައްކަތް ލަސްވެ ހިންގަން ދަތިވާކަމަށް ވިދާޅުވެ، މަޖިލީހުގެ މިނިވަން މުއައްސަސާތަކާ ބެހޭ ކޮމިޓީގައި ވަޒީރުން މިއަދު ވަނީ ނުރުހުންފާޅުކުރައްވައިފަ އެވެ.\nވަޒީފާ އަށް މުވައްޒަފުން ނެގުމާއި މިނިސްޓްރީތަކުގެ އޮނިގަނޑުތައް އެކުލަވައިލުމުގައި ވެސް ސިވިލް ސާވިސްގެ ދުވެލި ލަސްވެ، ބައެއް ކަންކަމަށް އެއްބަސްނުވެވި މަސައްކަތްތައް ހުއްޓިފައި ހުންނަ ކަމަށް ވެސް ބައެއް ވަޒީރުން ވިދާޅުވި އެވެ.\nބައެއް ވަޒީރުންގެ ހުށަހެޅުއްވުމަކީ ސިވިލް ސާވިސް ކޮމިޝަނުން މިހާރަށް ވުރެން ބޮޑަށް މިނިސްޓްރީތަކަށް އެއްބާރުލުން ލިބޭ ގޮތަށް ކޮމިޓީން އަމަލުކޮށް ދިނުމެވެ. މިހާރު ތިއްބެވި މެމްބަރުންނާ އެކު ސަރުކާރުގެ ސިޔާސަތުތައް ތަންފީޒުކުރުމުގައި ދަތިތަކެއް ހުރި ކަން ކޮމިޓީގައި ބައެއް ވަޒީރުން ވަނީ ވިދާޅުވެފަ އެވެ.\nސީއެސްސީ އަކީ ކުރީގެ ސަރުކާރުގައި ވަރަށް ބޮޑަށް ފާޑުކިއުން އަމާޒުވި މުއައްސަސާއެކެވެ. އެތަނުގެ މިނިވަންކަން ގެއްލި، ސަރުކާރުގެ ނުފޫޒުން ކަންކަން ކުރަމުން ދިޔަ ކަމަށް ތުހުމަތުކުރި އެވެ. ވެރިކަން ކުރާ ޕާޓީ ޕީޕީއެމްގެ ޖަލްސާތަކަށް ސިވިލް ސާވިސްގެ މުވައްޒަފުން ދާން މަޖުބޫރު ކުރުވި އިރު ވެސް ފިޔަވަޅު ނާޅާކަމުގެ ހިތްހަމަނުޖެހުން ފާޅުކުރި އެވެ. އަދި އޭރު މުވައްޒަފުންގެ ވަޒީފާތަކާ މެދު ފިޔަވަޅު އަޅަމުން ދިޔަ އިރު މުވައްޒަފުންގެ ހައްގުގައި ސިވިލް ސާވިސް އިން މަސައްކަތް ނުކުރާ ކަމުގެ ތުހުމަތު ވެސް ކުރި އެވެ.\nސިވިލް ސާވިސް ކޮމިޝަން ރައްޔިތުންގެ މަޖިލިސް މިނިވަން މުއައްސަސާތައް ސިވިލް ސާވިސް ދިވެހި ސަރުކާރު މިނިވަން މުއައްސަސާތަކުގެ ކޮމިޓީ\n65 ކޮމެންޓް, 155 ރިއެކްޝަންސް\nކޮންމެ މީހަކު އިންދި މޭވާގެ ގޮވާން ކަނޑާނެއެވެ. އަދަކީ މިހާރު އޮތް ކޮމިޝަނުން އިންދި ގޮވާން ކަނޑަން ޖެހުނު ދުވަހެވެ. އެދުވަހު ސިވިލް ސަރވަންޓުން ގެ އެލަވަންސްތައް ކަނޑާ ހިތުހުރި ގޮތަކަށް ހަދަމުން ދިޔައިރު ކެތްކޮށްގެންތިބި ސިވިލްސަރވަންޓުން ހަމަ ކެތްތެރިކަމާއިއެކު މި ތިބީއެވެ. މިއަދަކު ކޮމިޝަން މެންބަރުންނަށް ކުރެވޭނެ މާބޮޑު ކަމެއް ނެތެވެ. އެކަމަކު އެއްކަމެއް އެއްވެސް އިކްރާހެއް މަޖުބޫރު ކަމެއް ނެތި ވަނީ ކުރަން ޖެހިފައެވެ. އެއީ މައިތިރިވެ ތިބުން\nހުރިހައި މުވައްސަސާއެއް މިނިވަންކޮށް ، އެމްޑީޕީގެ އެކްޓިވިސްޓުން އައްޔަންކޮށް ، ތިންބާރު އެއްކޮށް ރަސްކަމަކަށް ހަދާތި. އޭރުން ފުރިހަމަ ޑިމޮކްރަސީގެ ފޮނި މީހުރުކަން ރާއްޖޭގެ ރައްހިތުންނަށް ލިބޭނީ.\nއިބުރާ! ކުރިން ޔާމީނުވެސް ކުރީ ރަސްކަން އޭރު މަނިކުފާނަށް ހަމަ އޯކޭ، އަދި މިހާރު ކުރާކަންކަމަށް މިހާރުގެ ސަރުކާރަށް ތާއީދުކުރާ ފަރާތްތަކަށް ގޯހެއް ނުފެންނާނެ. މީގާ އަޖާއިބުކުރުވަނިވި ކަމަކީ އިދިކޮޅުގާ އޮންނައިރު ރަނގަޅުގޮތް ވިސްނި ވެރިކަން ހަމަ ލިބޭއިރަށް ރަނގަޅު ވަކިކުރާން ނޭންގޭނޭންގުން. ސައިންސުވެރިންވެސް ކަން ތަހުލީލުކޮށްލަންޖެހޭ ކަަމަށް ފެނޭ!\nދެންކިޔާނެކަމެއް ނެއް ތިހިނެއް\nނަމަނަމަ ވަކިނުކުރާތި!!!! ބަދަލު ދޭންޖެހިދާނެ!!!\nސިވިލް ސަރވިސް ކޮމިޝަނަކީ ފޯނު ނުނެގުމާއި ޖަވާބުދާރީ ނު ވުމުގައި ބޭ މިސާލީ ތަނެއް\nވަރަށް ރަނގަޅު ނިންމުމެއް. ރައްޔިތުން އެޖެންޑާ 19 އަށް ދިން ވޯޓުގެ އަގު ލިބެންފަށައިފި.\nއެމްޑީޕީއަށް ގޮނޑިކޮށްކޮ ނޫން ކޮންމެ ކޮމިޝަނެއްގެ ވެރިންނަށް ޖެހޭނި މިހާލު. އެހެން ނޫނަސް ތިތާގެ ވެރިޔަކަށް ހުރި ޝަމީމަކީ އަނގައިން ކަންކަން ކުރާ މީހެއް. އޭނައަކަށް ސިވިލް ސާވިސް މުވައްޒަފުންގެ ހައްގުތަކެއް ހޯދައެއް ނުދެވުނު. މުސާރައިގެ އޮނިގަޑުތަކެއް މުރާޖާއެއް ނުކޮށްދެވުނު. ސިވިސްސާވިސްގެ ހައްގުތައް ހަނިކޮށް ގެއަށް މީހަކަށް ބަލިވެ ހާލުގު އޮން މަންމައަށް ބޭސްގުޅަ ދީ ކާންދީ ހަދަން ދާގަޑީގަވެސް ގަޑިޖައްސާ ލާރިކަނޑަމުން ދަނީ.\nމާ ލަސްވެސް ވެއްޖެ ތި މީހުން ބޭރުކުރަން\nގޮއްމުށުގެ ތެރެއަށް ނުވަދެ އޮތް ހަމައެކަނި ތަން. ޚުޅިގަނޑެއް ތިޔަ ކުޅެލަނީ\nކީއްވެބާ ރޮޒޭނާގެ ބޮޑުދައިތަ ވަކިނުކުރީ އެއީ ޒީރޯޓޮލެރަންސްގެދަށުން ހިންގިޖަރީމާއެއްތޯ؟\nކޮންޓުރޯލް އޮވެގެން ރައިތުންނަށްވި ފައިދާއެއް ނެން، ޔާމީނުބަޔަަސް ފައިދާ ތަކެއް ވިމީހުން ގިނައީ. ސީއެންސީއަށް ބަޖެޓާ ފަންނުވެރިކަން ފޯރުކޮށްދޭން ތިބީވެސް ސަރުކާރު.


Fire prevention week miadhu fashanee\nފަޔާ ޕްރިވެންޝަން ވީކް ފަށަނީ\nއެންމެއެންޑީއެފްއިން މީގެ ކުރިން ބޭއްވި ފަޔާ ޕްރިވެންޝަން ވީކް ހަރަކާތުގެ ތެރެއިން: މިއަދު ހަވީރު މި ހަރަކާތް ފަށާނެ--\nއަލިފާނުގެ ހާދިސާތަކަށް ހޭލުންތެރި ކުރުވުމަށް ކޮންމެ އަހަރެއްގެ ރޯދަ މަހާ ދިމާކޮށް އެމްއެންޑީއެފް ފަޔަރ އެންޑް ރެސްކިޔު ސަރވިސްއިން ކުރިއަށްގެންދާ "ފަޔަރ ޕްރިވެންޝަން ވީކް 2022" މިއަދު ހަވީރު ފަށަން ނިންމައިފި އެވެ.\nމި ހަރަކާތް ރާވާލާފައިވަނީ މީހުން އެންމެ ގިނައިން އެއްވެ އުޅޭ ސަރަހައްދުތަކާއި، ގޭބިސީތައް ގިނަ ސަރަހައްދުތަކަށް އަމާޒުކޮށްގެންނެވެ. އެ ގޮތުން "ކިޗަން ސިމިއުލޭޓަރ" އެއްގެ އެހީގައި 'އޮން ލޮކޭޝަން' ގައި ސްޓޭންޑެއް ބަހައްޓައިގެން އެ ސަރަހައްދު ތަކުގައި އެފްއާރުއެސްގެ ސިފައިން މައުލޫމާތު ފޯރުކޮށްދޭނެ އެވެ.\nމި ޕްރޮގްރާމްގައި ކޮންމެ މީހަކަށް ވެސް ބައިވެރިވުމުގެ ފުރުސަތު އޮތީ ހުޅުވާލައިފަ އެވެ.\nމިއަދުން ފެށިގެން އަންނަ ބުރާސްފަތި ދުވަހުގެ ނިޔަލަށް ކުރިއަށް ގެންދިއުމަށް ހަމަޖެހިފައިވާ މި ޕްރޮގްރާމް ފަށާނީ މިއަދު ހަވީރު ރަސްފަންނު ސަރަހައްދުންނެވެ. މީގެ އިތުރުން ވިލިމާލޭ، ހުޅުމާލޭ ފޭސް 1، ހުޅުމާލެ ފޭސް2އަދި ތިލަފުށިގައި ވެސް މި ޕްރޮގްރާމް ކުރިއަށް ގެންދިއުމަށް ވަނީ ހަމަޖެހިފައެވެ. ހަމައެހެންމެ އެމްއެންޑީއެފް އޭރިއާތަކުގައި ގާއިމު ކޮށްފައިވާ ފަޔަރ ސްޓޭޝަންތަކުގައި ވެސް މި ޕްރޮގްރާމް ކުރިއަށްގެންދިއުމަށް ހަމަޖެހިފައިވާއިރު، ޓީވީ އަދި ރޭޑިއޯ މެދުވެރިކޮށް ވެސް އަލިފާނުގެ ހާދިސާތަކުން ހޭލުންތެރިކުރުމަށް މައުލޫމާތު ދޭނެ އެވެ.\nދެހާސް ބާރަަ ވަނަ އަހަރުން ފެށިގެން ކޮންމެ އަހަރަކު ވެސް އެމްއެންޑީއެފްއިން "ފަޔަރ ޕްރިވެންޝަން ވީކް"ގެ ހަރަކާތް ބާއްވަމުން ގެންދާ އިރު އެންމެ ފުރަތަަމަ މި ހަރަކާތް ކުރިއަށް ގެންދިޔައީ ގްރޭޓާ މާލޭ ސަރަހައްދުގަ އެވެ. ނަމަވެސް ފަހުން މި ހަރަކާތް އިތުރަށް ފުޅާކޮށް، މާލޭ ސަރަހައްދުގެ ބައެއް ރަށްތަކާއި އޭރިއާތަކުގައި ގާއިމުކޮށްފައިވާ ފަޔާ ސްޓޭޝަންތައް މެދުވެރިކޮށް އަތޮޅުތެރޭގެ ބައެއް ރަށްރަށުގައި ވެސް ކުރިއަށް ގެންދެ އެވެ.\nރޯވި ސަފާރީ އަޑިއަށް، މީހުން ސަލާމަތް ކޮށްފި\nސަފާރީއެއް އަނދަނީ، ތިބީ ނުވަ މީހުން\nލޮނުދުހުއްޓާގައި އަލިފާނުގެ ހާދިސާއެއް\nގަރާޖެއްގައި އޮތް ކާރެއްގައި ރޯވެއްޖެ


Kaalhu najihun furifaivaa sidi bari adhives ethah mahsalathakeh!\nކާޅު ނަޖިހުން ފުރިފައިވާ ސިޑި ބަރި އަދިވެސް އެތައް މައްސަލަތަކެއް!\nކުޅުދުއްފުށީގައި ހުންނަ ޒޯން ސްޓޭޑިމްގެ ސާފުނުކުރެވުމާއި ހިންގުމުގެ ހުންނަ ދޯދިޔާ ކަންތައްތަކުންގެ ވާހަކައަކީ އަބަދުމެ ރައްޔިތުން ދައްކާ ބާވެފައިވާ ވާހަކައެކެވެ. މަސައްކަތްތައް ނުކުރެވެނީ އެކަށީގެންވާ މުވައްޒަފުން ނެތުމުންކަމަށް ބުނާއިރު ތިބޭ މުވައްޒަފުންވެސް އެންމެ ރަނގަޅަށް މަސައްކަތް ކުރަމުން ނުދާކަން ރައްޔިތުން ބުނެ އެވެ..\nމުވައްޒަފުން މަދުވުމުންވެސް އުނދަގޫތަކެއް ހުންނާނެކަން ޔަގީނެވެ. އެއޮތް ބޮޑުތަން ބެލެހެއްޓުމަށް ތިބެނީ ތިން ވޮޗަރުންނާއި އެންމެ ހަތަރު މަސައްކަތު މީހުންނެވެ. އެކަމަކު އެއީ އެތަން މުޑުދާރުންވާ ޖެހޭ ސަބަބެއް ނޫންކަމަށް ގިނަ ބަޔަކު ދެކެވެ.\nގައުމީ މުބާރާތްތަކުން ފެށިގެން ރަށު ފެންވަރުގެ ގިނަ މުބާރާތްތަކާއި ސްކޫލުތަކުގެ ގިނަ ކުޅިވަރު ހަރަކާތްތަކުގެ އިތުރުން ކުލަބު ޖަމިއްޔާތަކުގެ ގިނަ ކުޅިވަރު ހަރަކާތްތައް މިތަނުގައި ބާއްވަމުންދެ އެވެ. އަދި ކޮންމެ ދުވަހަކުމެ އެތަށް ސަތޭކަ ރައްޔިތުންނެއް ތަފާތު އެކި ކުޅިވަރުތަކާއި ކަސްރަތު ކުރުމަށާއި ތަފާތު ތަމުރީންތައް ހޯދުމަށް ސްޓޭޑިއަމްގެ ބޭނުން ހިފަ އެވެ. މިހާ މުހިންމު އެތަށް ބަޔަކު ކޮންމެ ދުވަހަކު ބޭނުން ހިފަމުންދާ ތަނެއްގެ އާންމު ސާފުތާހިރު ބެލެހެއްޓުމަކީ ވަރަށް މުހިންމު ކަމަށެވެ.\nތަނުގެ ގޮނޑުކަމުގެ ވާހަކައަށް އިތުރުވާ އެއްބޮޅަކީ ސިޑިބަރީގައިވާ ކާޅު ނަޖިސްތަކެވެ. ދަރިފުޅު ސްޕޯޓްސް މީޓްގައި ބައިވެރިވެގެން އެތަންނަށް ސަޕޯޓްކުރަން ގޮސް އިށިއިނދެލަން ޖެހެނީ ކާޅު ނަޖިހުން ފުރިފައިވާ ސިޑިތަކުގަ އެވެ. ނޫންނަމަ މުބާރާތެއްގައި ބަލާލަން ގޮސް ވެސް އިށީދެލާން މި ޖެހެނީ ހަމަ ކާޅު ނަޖިހުން މުޑުދާރުވެފައިވާ ސިޑި ބަރީގަ އެވެ.\nއެތަނުގައި އޮންނަނީ ހަމައެކަނި ކާޅު ނަޖިހުގެ މައްސަލަ އެކަންޏެއްވެސް ނޫންނެވެ. ކުރިން ހާމަކުރިގޮތަށް އެތަށް މައްސަލަތަކެއް އެތަނުގައި އެބަހުއްޓެވެ. މަސައްކަތު މުވައްޒަފުން ތިބޭ މި ސްޓޭޑިއަމް ހީވަނީ ވިނަ ހެދި ކުނި ގިނަވެފައިވާ ގޮނޑެއްހެންނެވެ. އުންމީދީ އެތްލީޓުން އުފަންވަމުން އަންނައިރު އެތަނުގެ ޓްރެކް ވިނަ ނޮޅައި ސާފުކޮށްލަނީވެސް ކޮންމެވެސް ބޮޑު މުބާރާތްތަކާ ދިމާކޮށްފަ އެވެ. މަސައްކަތު މީހުންނަށް ސާފުނުކުރެވިގެން ބައެއް ފަހަރު ސްކޫލުތަކުގެ ބެލެނިވެރިންވެސް ނިކުމެ ޓްރެކް ސާފުކޮށްފައި އެބަހުއްޓެވެ.\nނެޓްކޯޓްގެ ޕޯސްޓްގައި އަމިއްލަ ފަރާތްތަކުން ނެޓް އަޅުވަމުން ދާތާ ގިނަ އަހަރުތަކެއްވަނީ ވެފަ އެވެ. އެތަނަށް ކުޅެންދާ ފަރާތްތަކުން ހާމަކުރާގޮތުގައި ގިނަ ރޭތަކުގައި ލައިޓް ދިއްލައިދޭނެ ފަރާތެއް ނުފެނިގެން އެބުރި ނުކުޅެވި ގެއަށްދާން ޖެހޭ ދުވަސްތައްވެސް މަދެއް ނޫނެވެ. އެކަމަކު ވޮޗަރުން ތިބޭ އެތަނުގައި ވޮޗަރެއްގެ ބޭނުން ޖެހިގެންދާއިރު އެތަނުން މީހެއް ނުފެންނަ ވާހަކައަކީ އާންމުކަމެކެވެ.\nބައެއް ކުޅިވަރު ކޯޓްތަކުގައި ވިނަ ހެދި ފުރިފައިވާއިރު އަނެއް ބައި ކޯޓުތަކަށް އަރާ ގަސްތައް ކޮށާދޭތޯ ސްޓޭޑިއަމްގައި އާދޭސް ކުރާތާވެސް ގިނަ ދުވަސްތަކެއްވަނީ ވެފަ އެވެ. ޕަބުލިކް ފާހާނާވެސް އެހާމެ މުޑުދާރެވެ. ސްޓޭޑިއަމް ހިންގުން ދޯދިޔާކަން ފާހަގަކުރެވޭއިރު މުވައްޒަފުން ލައްވައި މަސައްކަތްކުރުވުމަށްވެސް ވަނީ އުނދަގޫކަމަށްވެފަ އެވެ. ގިނަ މުވައްޒަފުންގެ މެދުގައިވެސް އިޙްލާސްތެރިކަމެއް ނެތުމުންގެ ސަބަބުން އެތަން ވަނީ ގޮނޑަކަށް ބަދަލުވެފަ އެވެ. މަދު މުވައްޒަފުން ކޮޅެއް ތިއްބަސް ރާވައިލައިގެން ރަނގަޅަށް މަސައްކަތް ކުރެވޭނަމަ މިހާ ބޮޑަށް މިމައްސަލަތަކެއް ފެންމައްޗެއް ނުވާނެކަން ޔަގީންނެވެ.\nކާޅަށް ސިޑިބަރިތަކަށް އެރުން މަދުކުރުމަށްވެސް ކަންތައްތަކެއް ކުރެވިދާނެ އެވެ. ތަން މިއަށްވުރެ ސާފުތާހިރުތަނަކަށްވެސް ހެދުމަށްވެސް މަސައްކަތްތަކެއް ކުރެވިދާނެ އެވެ. އެކަމަކު އެކަންތައްތައް ކުރުވޭނީ ތަނުގެ މެނޭޖްމަންޓް ހަރުދަނާ ކުރެވިގެންނެވެ.


ރޭޕްގެ ޝިކާރައަކަށްވި އަންހެން ކުއްޖެއްގެ ދުލުން: މުޅި ހަޔާތުގައި މިގެންދަނީ އެކަމުގެ ވޭން ތަހައްމަލް ކުރަމުން! – Dhen.mv\nރޭޕްގެ ޝިކާރައަކަށްވި އަންހެން ކުއްޖެއްގެ ދުލުން: މުޅި ހަޔާތުގައި މިގެންދަނީ އެކަމުގެ ވޭން ތަހައްމަލް ކުރަމުން!\nދެން އެމްވީ April 8, 2020 - 3:25 pm\n(ޙާދިސާގެ ފުރަތަމަ ބައި) https://dhen.mv/2822\nގެއަށް އައިސް ވަތްއިރު މަންމަ އިނީ ސިޓިން ރޫމްގައެވެ. މަންމަ ގާތުގައި ދައްތަ އިނެވެ.\nރޮމުން ގިސްލަމުން ގޮސް މަންމަގެ ހިމާޔަތަށް އެދެވުނެވެ. "މަންމާއެވެ. ބޭބެ ވަރަށް ގޯހެވެ." ކިރިޔާ ބުނެވުނީ މި މިންވަރަށެވެ.\nކުއްލިއަކަށް އަހަރެންގެ މޫނުމައްޗަށް އެރީ މަންމަގެ އަތްތިލައެވެ.\nޒަހަމްވެ އަދި ކުދިކުދިވެގެން އައި އަހަރެން ހިމާޔަތްކުރާ ހިމާޔަތްތެރީންގެ ފަރާތުން ވެސް ލިބުނީ ހިޔާނަތެވެ. ލޯތްބާއި އަޅާލުން ދޭ ލޯބިވެރިންގެ ފަރާތުން ލިބުނީ ނަފްރަތާއި އިތުރު ވޭނެވެ.\nއަހަރެންގެ ހިތް އިތުރަށް ޒަހަމް ވާކަށް ނެތެވެ. ކުދިކުދިވެ ފަޅައިގެން ގޮސްފިއެވެ.\nމަންމަގެ މޫނުމަތީގައި ހުރީ ރުޅިވެރިކަން އަހަންނަށް ފާހަގަވިއެވެ. އަހަންނާއި ދިމާލަށް މަންމަ ބުނީ 'އަމިއްލައަށް ވިޔާނުދާ ގޮތްގޮތަށް އުޅެފައި އަދި އެހެންމީހުން ގޯހޭ އެބަ ކިޔައެއް ނޫންހޭ، ދެން ދުވަހަކުވެސް ބޭރަކަށް ނުދެވޭނޭ' މިހެންނެވެ. މަންމަގެ މޫނުމަތީގައި ހުރީ ރުޅިވެރިކަން އަހަންނަށް ފާހަގަވިއެވެ.\nއަހަންނަށް ލިބިފައިހުރި ވޭނުގެ އިތުރުން ލިބުނީ ޝޮކެކެވެ. ހިމާޔަތެއް ، އަޅާލުމެއް ނުލިބުނެވެ. އިތުރަށް އެއްޗެއް ނުބުނެ އަހަރެން ކޮޓަރިއަށް ދިޔައީމެވެ. ރޯންވީ ކަމެއް ވެސް ނޭނގިފައެވެ.\nވެގެން އުޅޭ ގޮތެއް އަހަންނަށް ސާފު ކޮށްދިނީ އަހަރެންގެ ދައްތައެވެ. ދައްތަ ބުނީ އަހަރެން ގެއަށް އައުމުގެ އިރުކޮޅެއް ކުރިން ބޭބެ ގުޅިކަމަށެވެ. އަދި އަހަރެން ފިރިހެނަކާއެކު އެގޭ ކައިރީގައި ހުންނަ ގެސްޓްހައުސް އަކުން ނިކުންނަނިކޮށް ފެނުނު ކަމަށާއި އެކަމާއި އެއްޗެއް ބުނުމުން އަހަރެން ބޭބެއާއި ޒުވާބުކުރި ކަމަށް ބުނި ކަމަށެވެ. އެކަމާއި ބޭބެ ރުޅިއައިސްގެން އަހަރެން ގައިގައި ޖެހުމުން، ބޭބެ ކުށްވެރިކޮށްފައި މަންމަ ކައިރީ ވާހަކަ ދައްކާނެ ކަމަށް ބުނިކަމަށް ދައްތަ ކިޔައިދިނެވެ.\nވެގެން އުޅޭ ގޮތް އަހަންނަށް ސާފުވީ އެވަގުތުއެވެ. މުޅި ގައިގައި އެވަގުތު އެޅި ވޭނަށްވުރެ، މަންމައާއި ވާހަކަ ދައްކަން ފުރުސަތު ނުދިނުމުން ލިބުނު ހިތާމަ ބޮޑުވިއެވެ. ރުޅިވެސް އަންނަން ފެށިއެވެ. އެދުވަހުން ފެށިގެން އަހަރެން ނިންމީ އެވާހަކަ އެކަކަށްވެސް ކިޔައި ނުދިނުމަށެވެ.\nދުވަސްތައް މާޒީވެ ދަމުން އަހަރެންގެ އުމުރުން 19 އަހަރުގައި އަލަތު ކައިވެނި ކުރަން ތައްޔާރުވީމެވެ. އެއީވެސް މަންމަގެ އެދުމުގެ މަތިންނެވެ.\nކައިވެނި ކުރަން ރަން ކިޔަން އޮތް ދުވަހު ބޭބެ އަހަރެމެން ގެއަށް އައެވެ. އަދި ބޭބެއަށް ކުރެވުނު ކަންތަކަށް މާފު ކޮށްދިނުމަށާއި އެކަންތައް ސިއްރު ކޮށްދޭން ވެސް އެދުނެވެ. އަހަރެން މާފު ކުރީމެވެ. ނަމަވެސް ކައިވެނި ކުރުމުގެ ކުރިން އަލަތު ފިރިމީހާއަށް އެވާހަކަ ކިޔައިދޭނެ ކަމަށް ބުނީމެވެ. އެއީ އެހެން ނޫންނަމަ ކައިވެންޏަށްފަހު އަހަރެންގެ ''އެއް ހަގީގަތް'' ފިރިމީހާ އަށް ކޮންމެހެން ވެސް އެނގޭނެތީއެވެ. އަދި އެކަން ސިއްރު ނުކުރެވޭނެތީ އާއި އެކަން އެގޮތަށް ކޮށްގެން ވެސް ނުވާނެ ކަމަށް އަހަންނަށް ޤަބޫލު ކުރެވޭތީ އެވެ.\nއެވާހަކަތައް ވާން އުޅޭ ފިރިމީހާއަށް ކިޔައިދިން ނަމަވެސް ބޭބެއަށާއި ބޭބެގެ އާއިލާއަށް އެއްވެސް ދެރައެއް ދޭން އަހަރެން ބޭނުން ނުވާ ކަމަށް ވެސް ބުނީމެވެ.\nއަހަރެންގެ ވާން އުޅޭ ފިރިމީހާއަށް ހަގީގަތް ކިޔައިދިނުމުން އޭނާ ބޭބެދެކެ ވަރަށް ރުޅި އައެވެ. މައްސަލަ ހުށަހަޅަން ވެސް ބޭނުންވިއެވެ. ނަމަވެސް މަންމައަށާއި އާއިލާގެ އެހެން އެއްވެސް މީހަކަށްވެސް ދެރައެއް ދޭން ބޭނުންނުވާތީ އެކަން ކުރަން ބޭނުން ނުވާ ވާހަކަ ބުނުމުން ފިރިމީހާވެސް ނިންމީ ދެން މައްސަލަ ހުށަނާޅާ އެކަންތައް ހަނދާން ނައްތާލާށެވެ.\nނަމަވެސް ރޭޕަކީ ނުވަތަ ޖިންސީ އަނިޔާއަކީ އެހާ ފަސޭހައިން ހަނދާން ނައްތާލެވޭނެ ކަމެއް ނޫނެވެ. އެޢަމަލު ހިނގާ ވަގުތާއި އޭގެ ފަހުން ނަފްސާނީ އަދި ޖިސްމާނީ އަނިޔާ ލިބުނު ނަމަވެސް ރޭޕަކީ މުޅި ޙަޔާތުގައި އެކަމުގެ ހިތްދަތިކަމާއި ވޭން އުފުލަން ޖެހޭ ކަމެކެވެ. އަހަރެންގެ ބޭބެ އަހަރެންގެ ޢިއްފަތްތެރިކަން ނަގާލުން ވެގެން ދިޔައީ އަހަރެންގެ އަލަތު ކައިވެންޏަށާއި ފަހުން ކުރި ކައިވެންޏަށް ވެސް އަސަރު ކުރި ކަމަކަށެވެ. އަހަރެންގެ ގައިގައި މީހަކު ގާތްކޮށް އިނގިލިކުރި ޖައްސާލިޔަސް ހަނދާންވަނީ އެހިތްދަތި ދުވަހެވެ. އެހެންކަމުން އަހަރެންގެ ފިކުރުތައް ބިރުވެރިކަމާއި ހިތްދަތިކަމަށް ދަތުރުކުރަން ފަށައެވެ. އަދި އޭގެ ސަބަބުން ކުރި ދެ ކައިވެނި ވެސް ރޫޅުނެވެ.\nމިއަދު އަހަންނަކީ އެކަނިވެރި މައެކެވެ. އަހަރެންގެ އެކަނިވެރިކަމާއި މާޔޫސީކަމަށް ތަސައްލީއެއް ލިބެނީ އަހަރެންގެ ކުދިންގެ މައުސޫމް ހީލުންތަކާއި އެކުދިންގެ މުސްތަގުބަލަށް ކުރާ ފޮނި އުއްމީދުންނެވެ. އަހަރެންގެ މަގުސަދަކީ އަހަންނަށް ލިބުނު ފަދަ އަނިޔާއެއް އަހަރެންގެ ދަރިއަކަށް ވެސް އަދި އެހެން އެއްވެސް ކުއްޖަކަށް ނުލިބުމެވެ. އަހަރެންގެ އަބަދުގެ ދުޢާއަކީ ވެސް އެއީ އެވެ.


ކޮރޯނާ ވައިރަސް ރާއްޖޭގައި ފެތުރެމުން މިދަނީ ވަރަށް ގިނަ މިންވަރަކަށެވެ. ދުވާލަކު ބަލިޖެހޭ މީހުންގެ އަދަދު މިވަނީ އިންތިހާއަށް އިތުރުވެފައެވެ! ރާއްޖޭގެ އާބާދީއަށް ބަލައިފިނަމަ އަދަދު އިތުރުވަމުން މިދަނީ އިންތިހާއަށް ބިރުގަންނަން ޖެހޭ މިންވަރަށެވެ. ކޮންމެ ދުވަހަކުވެސް މިއިވެނީ އިތުރު ރަށްރަށަށް ފެތުރޭ ވާހަކައެވެ.\nމާސްކާއި ޝީލްޑް އެޅިދާނެއެވެ. ބޮޑު ރަބަރު ހެދުން އެޅިދާނެއެވެ. އަޑުއިވޭގޮތުން އެ ރަބަރު ހެދުން އަޅާ އެތައް ބައަކު މިހާރުވެސް ވަނީ ނުރައްކަލުގެ ތެރޭގައެވެ.\nމިކަންކަމަށް ވިސްނައިލުން ކީއްހެއްޔެވެ؟\nއެއްވެސް މުޞީބާތަކުން ސަލާމަތްވުމުގެ އެއްވެސް ބާރެއް އެއްވެސް މީހަކަށް އޮތްނަމަ އެ ބާރުގަދަ ނަމްރޫޛަށް އެކުޑަކުޑަ މަދިރީގެ ކިބައިން ސަލާމަތްވެވުނީހެވެ! އެ މުއްސަނދި ޤާރޫނަށް ބިމުގެ އަޑިއަށް ގަންބަވައި ނުގަނެ ސަލާމަތުން ހުރެވުނީހެއެވެ. ކަލަކުކަމަށް ދައުވާކުރި ފިރުއަޢުނަށް ޣަރަޤުވުމުން ސަލާމަތްވެވުނީހެވެ!\nވާހަކަ ދެއްކުމުގައި ކޮންމެ ނަމެއްކީ ނަމަވެސް ކޮންމެ ގޮތަކަށް ސިފަކުރި ނަމަވެސް ކޮރޯނާއިން ސަލާމަތްވުމަށް ހަމަ އެއްވެސް މީހެއްގެ އެއްވެސް ބާރެއް ނެތެވެ. އެބާރު އޮތްނަމަ ދުނިޔޭގެ އެންމެ ބާރުގަދަ ކަމަށް ދައުވާކުރާ ޤައުމުތަކަށް ބާރުގެ ބޭނުން ކުރެވުނީހެވެ!\nރާއްޖޭގެ ޙާލަތަށް ބަލައިފިނަމަ ބަލިފެތުރޭ މިންވަރު އިންތިހާއަށް އިތުރުވަނީއެވެ. ބޯޑަރު ހުޅުވައި އެތައް ދުވަހެއްވީއިރުވެސް ފަތުރުވެރިން އައީ މީގެ ކުރިން އެންމެ ދުވަހަކު އަންނަ އަދަދަށްވުރެވެސް މަދުންނެވެ. ޑޮލަރު ހުސްވެ 19 ރުފިޔާއަށް އަރަނީއެވެ.\nމިއީ ހަމަ އެންމެން ވީހައި ގިނައިން ދެއަތް އުފުލައި ދުޢާކުރަންވީ ވަގުތެވެ! ކުރިމަތިވެފައިވާ ކަންކަމުން ސަލާމަތްކޮށްދެއްވެވުން އެދިއެވެ. ރާއްޖެއިން ކޮރޯނާ ނެތިކުރެއްވެވުން އެދިއެވެ. ރައްޔިތުންނާއި ޤައުމުގެ ތަނަވަސްކަމަށް އެދިއެވެ.\nހަމަ އެއާއިއެކު ﷲ މަތިވެރިކުރަން ސަރުކާރަށް އެބަޖެހެއެވެ! ﷲ އަށް ގޮންޖަހައި ﷲ ގެ ޙައްޤުފުޅުތަކަށް އަރައިގަތުމަކީ ކުށެއް ކަމަށް ދެކެން އެބަޖެހެއެވެ. އެކަން ތަކުރާރުވިއަނުދިނުމަށް ފިޔަވަޅު އަޅަން ޖެހެއެވެ! ދިވެހިންގެ ދީނީ ވަހުދަތު ހިމާޔަތްކުރަން އެބަޖެހެއެވެ!\nދުޢާއަކީ ރާއްޖެއަށް ކުރިމަތިވެފައިވާ ނިކަމެތި ޙާލަތުން އަރައިގަނެވުމެވެ!


މަޝްހޫރު ސީރީސް "މަނީ ހައިސްޓް" ސީޒަން5ސެޕްޓެމްބަރު3ގައި\nމަނީ ހައިސްޓަކީ ނެޓްފްލިކްސްއިން ދައްކާ އެންމެ ކާމިޔާބު ސީރީޒް\nސީޒަން ފަހެއްގެ ޓްރެއިލާ މިހާތަނަށް 1 މިލިއަން މީހުން ވަނީ ބަލާފައި\n25 މެއި 2021 | އަންގާރަ 00:38\nމަނީ ހައިސްޓް، ސީޒަން ފަހެއްގެ ޓްރެއިލާ ވަނީ އާންމު ކޮށްފައި\nނެޓްފްލިކްސްއިން ދައްކަމުން އަންނަ މަޝްހޫރު ސީރީސް މަނީ ހައިސްޓްގެ ސީޒަން ފަހެއް ސެޕްޓެމްބަރު މަހުގެ3ވަނަ ދުވަހު ނެރުމަށް ނިންމާފައިވާ ކަމަށް ނެޓްފްލިކްސްއިން ބުނެފިއެވެ.\nހޯމަ ދުވަހު ނެޓްފްލިކްސްއިން ވަނީ މަނީ ހައިސްޓް ސީޒަން ފަހެއްގެ އޮފިޝަލް ޓްރެއިލާ ދައްކާލައިފައެވެ. އޮފިޝަލް ޓްރެއިލާއަށް އާންމުންގެ ބޮޑު ތަރުހީބެއް ލިބިފައިވާއިރު، ޓްރެއިލަރ ނެރުމާއިއެކު މިހާ ހިސާބަށް މިލިއަނަކަށްވުރެ ގިނަ މީހުން ވަނީ ޔޫޓިއުބް މެދުވެރިކޮށް ބަލާފައެވެ.\nސީޒަން ހަތަރެއް ނިންމާލާފައިވަނީ ނައިރޯބީގެ މަރާއެކުގައެވެ. ނައިރޯބީގެ މަރާއެކު ހައިސްޓުގައި ހިމެނޭ މެމްބަރުން ވަނީ ހައިސްޓު ކާމިޔާބު ކުރުމަށް އަޒުމް ކަނޑައަޅާފައެވެ. އެއީ ނައިރޯބީއަށް ޓަކައެވެ. އަދި ސީޒަން ހަތަރެއް ނިންމާލިއިރު، ޕްރޮފެސަރގެ ލޯބިވެރިޔާ, ކުރީގެ އިންސްޕެކްޓަރ ރިކޭލް ވަނީ ހައިސްޓާ ގުޅިފައެވެ.\n2017 ވަނަ އަހަރު މި ސީރީޒް ނެޓްފްލިކްސްގައި ރިލީޒް ކުރީއްސުރެ އެންމެ ގިނަ މީހުން ބެލި ސީރީޒް އަކަށް މަނީ ހައިސްޓް ވާނެއެވެ. އަދި މިހާރުވެސް އެންމެ ގިނަ މީހުން ބަލަމުންދާ ސީރީޒްތަކުގެ ލިސްޓުގައި ހިމެނޭކަން ފާހަގަކޮށްލެވެއެވެ.


Imad Latheef ge column: Dhauru nimumuge kurin Trump magaamun vakikurevidhaanetha? - One Online\nއިމާދު ލަތީފުގެ ކޮލަމް: ދައުރު ނިމުމުގެ ކުރިން ޓްރަމްޕު މަގާމުން ވަކިކުރެވިދާނެތަ؟\nއެމެރިކާގެ ރައީސް ޑޮނަލްޑް ޓްރަމްޕް ---\nއެމެރިކާގެ ރައީސް ޑޮނަލްޑް ޓްރަމްޕުގެ ރިޔާސީ ދައުރު ހަމަވާން ބާކީ ދެން އޮތީ ދިހަވަރަކަށް ދުވަހެވެ. އެހިސާބަށްވެސް މަޑުނުކޮށް ރައީސްކަމުން އޭނާ އަޒުލުކުރުމުގެ ފިކުރު މިވަގުތު ވަނީ ގަދަވެފައެވެ. އެމެރިކާގެ ގާނޫނު ހަދާ މަޖިލީހުގެ އިމާރާތުގެ ތެރެޔަށް ސަޕޯޓަރުން ވައްދައިގެން ޓްރަމްޕު ހިންގި ހަމަނުޖެހުންތަކާ ގުޅިގެން ވެރިކަމުގައި ދެން އެންމެ މިނިޓަކަށްވެސް އޭނާ ބެހެއްޓުމަކީ މުޅި އެމެރިކާއަށްވެސް ވަރަށް ލަދުވެތި ކަމެއްކަމަށް ގިނަ ބަޔަކު ގަބޫލުކުރެއެވެ. އެހެންކަމުން ޓްރަމްޕު އަޒުލުކުރުމުގެ ވާހަކަތަކުގެ އަޑުވަނީ ވަރަށް ގަދަވެފައެވެ.\nވަގުތާއި ހާލަތަށް ބަލާއިރު ވެރިކަމުން ޓްރަމްޕު އަޒުލުކުރާކަމަށްވަންޏާ އެކަމަށް ބޭނުންވަނީ ވަރަށް ކުރު މަގެކެވެ. ދިގުމަގަކުން ހިނގާނޭ ވަގުތެއް ނެތެވެ. މިކަމަށް އެވަރުގެ ކުރު މަގެއް އެބައޮތްބާވައެވެ. އާނއެކެވެ. ވަރަށް ކުރުމަގެއް އެބައޮތެވެ. އެއީ ނާއިބުރައީސާއި ކެބިނެޓް ގުޅިގެން ރައީސް ޓްރަމްޕު އަޒުލު ކުރުމެވެ. ކެބިނެޓްގެ އަގުލަބިއްޔަތުން ފާސްކޮށްގެން ނާއިބު ރައީސް މައިކް ޕެންސް ސޮއިކުރައްވައި ގާނޫނު ހަދާ މަޖިލީހަށް ސިޓީއަކުން ހުށައެޅުއްވީމާ އެކަންއެއޮތީ ވެފައެވެ. މިއީ ކުރުމަގެކެވެ.\nއެމެެރިކާގެ ގާނޫނުއަސާސީއަށް 1967 ގައި ގެނެވުނު އިސްލާހަކުން މިބާރު ނާއިބުރައީސާއި ކެބިނެޓަށް ވަނީ ލިބިދީފައެވެ. މިއީ ރައީސަކު ވަގަށް ނަގައިގެން ނުވަތަ ރަހީނުކޮށްގެން ބަޔަކު އުޅެފިނަމަ މަގާމުގެ މަސްއޫލިއްޔަތުން ރައީސް އެކަހެރިކޮށް ނާއިބުރައީސްގެ ފަރާތަށް ހުރިހާ ބާރެއް ފުރޮޅިގެންދާނޭ ގޮތަށް ފަރުމާ ކުރެވިފައިވާ އިސްލާހެކެވެ. ގިނަބަޔަކު ގަބޫލުކުރާގޮތުގައި ރައީސް ޓްރަމްޕު އެހެރީ މަގާމުގެ މަސްއޫލިއްޔަތު އަދާކުރެވޭވަރަށްވުރެ ބުއްދި ލުހިފައެވެ. އެހެންވީމާ ކެބިނެޓުގެ އަގުލަބިއްޔަތުން އޭނާ އަޒުލުކުރުމަށް ނިންމައި ނާއިބުރައީސް ސޮއިކުރެއްވީމާ މިކަން ނިމޭނެއެވެ. ނިމެންވާނެއެވެ.\nކެބިނެޓުގެ އަގުލަބިއްޔަތަކީ ވަޒީރުންގެ މަޖިލީހުގައި ހިމެނޭ ފަނަރަ ވަޒީރުންގެ ތެރެއިން މަދުވެގެން 8 ވަޒީރުންގެ ތާއީދު ލިބުމެވެ. މިވަރުގެ އަގުލަބިއްޔަތަކުން ރައީސް އަޒުލުކުރުމަށްފަހު ގާނޫނު ހަދާ މަޖިލީހަށް ފޮނުވައިގެން އެތާގެ ތިންބައިކުޅަ ދެބައިގެ އަގުލަބިއްޔަތުން މި ނިންމުން ފާސްކުރަންޖެހެއެވެ. އެކަމަކު ހާލަތާއި ވަގުތަށް ބަލައިފައި ގާނޫނުހަދާ މަޖިލީހުގެ ދެގޭގެ ތެރެއިން އެއްގޭގެ ކުޑަކުޑަ އަގުލަބިއްޔަތަކުން ފާސްކުރިޔަސް ރައީސް އަޒުލުވާނެއެވެ. އެހިސާބުން ހުރިހާ ބާރުތަކެއް ނާއިބުރައީސަށް ނަގުލުވާނެއެވެ.\nޓްރަމްޕުގެ ކެބިނެޓުގައި އޭނާ މަގާމުން ވަކިކުރުމަށް ތާއީދުކުރައްވާ ވަޒީރުން އެބަތިއްބެވިއެވެ. ނާއިބުރައީސް މައިކް ޕެންސް ހުންނެވީވެސް އެކަމަށް ރުހިވަޑައިގެންނެވެ. އެކަމަކު ކެބިނެޓުގެ އަގުލަބިއްޔަތާއެކު މިމައްސަލަ ގާނޫނުހަދާ މަޖިލީހަށް ހުށައެޅުމަށްވުރެ މިހާރު ގާތީ ހުށަނޭޅުމެވެ. އެންމެ ބޮޑު ސަބަބަކީ ދައުރުހަމަވާން ގާތްވުމާއި ޓްރަމްޕުގެ ބަސްމަގުވެސް ކުއްލިޔަކަށް ބަދަލުވާން ފެށުމެވެ. ބަލި ގަބޫލުނުކުރިޔަސް އަމާންކަމާއި އޮމާންކަމާއެކު ވެރިކަމުގެ ބާރުތައް ޖޯ ބައިޑެންއާ ހަވާލު ކުރާނޭ ކަމަށް މީގެ ދެދުވަހެއް ކުރީން ޓްރަމްޕު ވަނީ އިއުލާންކޮށްފައެވެ.\nމިއީ ޓްރަމްޕުގެ ބަސްމަގަށް އައި ވަރަށް ބޮޑު ބަދަލެކެވެ. ޓްރަމްޕުގެ ޓީމުން މީގެ ކުރިން ބުނަމުންއައީ ރިޔާސަތުގެ އައު ދައުރަކަށް ހުވާކުރާނީވެސް ޓްރަމްޕު ކަމަށާއި ސަރުކާރު ބަދަލުވުމެއް ނެތް ކަމުގައެވެ. ގާނޫނުހަދާ މަޖިލީސް އެއްތަންވާ އިމާރާތަށް ޓްރަމްޕުގެ ސަޕޯޓަރުން ވަދެ ހަމަނުޖެހުން ހިންގީވެސް ޓްރަމްޕުގެ ފަރާތުން ހިތްވަރު ލިބިގެންނެވެ. ބޭނުމަކީ ގާނޫނުހަދާ މަޖިލީހުގެ ދެގޭގެ މެންބަރުންނަށް ބިރުދައްކައި ބައިޑެންގެ ކާމިޔާބީގައި ސިއްކަޖެހިޔަ ނުދިނުމެވެ. އެކަމުގެ ތެރޭގައި ތިން ހަތަރު މީހަކުވަނީ މަރުވެސްވެފައެވެ.\nކޮންމެއަކަސް އެ ހާދިސާއިން ނުކުތީ ޓްރަމްޕު ބޭނުންވި ނަތީޖާއެއް ނޫނެވެ. އޭނާއަށް ކުރިން ތާއީދުކޮށްގެންތިބި ގިނަ ބައެއްގެ ތާއީދުވެސް ވަނީ ގެއްލިފައެވެ. އޭގެތެރޭގައި ކެބިނެޓުގެ ބައެއް ވަޒީރުންނާއި ގާނޫނުހަދާ މަޖިލީހުގެ ބައެއް މެންބަރުންވެސް ހިމެނެއެވެ. އެމެރިކާގެ ގާނޫނުއަސާސީއަށް ގޮންޖަހައި ގާނޫނުތައް މުގުރައިލުމުގެ އިލްޒާމުވެސް ޓްރަމްޕުގެ ބޮލުގައި ގިނަބަޔަކު ދަނީ އަޅުވަމުންނެވެ. ދައުރު ނިމުމާއެކު ސަރިޔަތާ ކުރިމަތިލާންޖެހި ޖަލަށް ވަންނާން ޖެހުމުގެ ހަގީގީ ބިރުވެސް ޓްރަމްޕަށް ވަނީ ކުރިމަތިވެފައެވެ. ތަޖުރިބާކާރުން ގަބޫލުކުރާގޮތުގައި ގަދަބާރު ނުދައްކާނަމޭ ވައިޓްހައުސްއިން ނިކުންނާނަމޭ ސުލްހަވެރިކަމާއެކު ވެރިކަން ބަދަލުކުރަން އެހީތެރިވެދޭނަމޭ ކުއްލިއަކަށް ބުނާންފެށީ މި ބިރުވެރިކަމުގެ ސަބަބުންނެވެ.\nވެެރިކަމުގައި ދެމިހުރުމަށްޓަކައި ޓްރަމްޕު އެންމެފަހުން ކުޅުނު ކާޑަކީ ކުރިން ބަޔާންކުރެވުނުފަދައިން ސަޕޯޓަރުން ނެރެގެން ހިންގި ހަމަނުޖެހުމެވެ. މިހާދިސާގެ ސަބަބުން ތިންވަނަ ދުނިޔޭގެ ދޮންކެޔޮ ޖުމްހޫރިއްޔާއެއްގެ ލަގަބު އެމެރިކާއަށް ވަނީ ލިބިފައެވެ. ދުނިޔޭގެ ކުރިމަތީގައި އެމެރިކާ ލަދުގަންނާން ޖެހިއްޖެއެވެ. މިކަން މިހެންވީމާ ދައުރު ނިމުމަށްފަހުވެސް ރިޕަބްލިކަން ޕާޓީގެ މައްޗަށް ޓްރަމްޕުގެ ނުފޫޒު އޮންނާނެކަމުގެ ހީތަކަށް ވަނީ ނިމުން އައިސްފައެވެ. ސިޔާސީގޮތުން ޓްރަމްޕު ސަންދޯކުގައި ލެވުނީއެވެ. ދުވަހަކުވެސް ތެދުނުވެވޭނޭ މަގުންނެވެ. ޓްރަމްޕުގެ ދަރީންނަށްވެސް ސިޔާސީ ދޮރުދޮރު ބަންދުވުން ހިމެނޭގޮތުންނެވެ.\nގުޅޭ ޓެގު ސިޔާސީ އެމެރިކާ ޑޮނަލްޑް ޓޮރަމްޕް އެމެރިކާ


South asian games: tennis team event match thakun raajje balivejje\nސައުތް އޭޝިއަން ގޭމްސް: ޓެނިސް ޓީމު އިވެންޓް މެޗުތަކުން ރާއްޖެ ބަލިވެއްޖެ\nފިރިހެން ޓީމު އިވެންޓު މެޗުން ރާއްޖެ ބަލިވީ ސީދާ ތިން ގޭމުން\nއަންހެން ޓީމު އިވެންޓު މެޗުން ރާއްޖެ ބަލިވީ ވެސް ސީދާ ތިން ގޭމުން\nކ. މާލެ |2ޑިސެންބަރ 2019 | ހޯމަ 18:07 | 1,688\nމެޗުގެ ތެރެއިން ފާއީ - މޯލްޑިވްސް އޮލިމްޕިކް ކޮމިޓީ\nނޭޕާލުގައި މިހާރު ކުރިޔަށްދާ 13 ވަނަ ސައުތް އޭޝިއަން ގޭމްސްގެ ޓެނިސް ޓީމު އިވެންޓު މެޗުތަކުން ރާއްޖެ ބަލިވެއްޖެއެވެ.\nރާއްޖޭގެ ފިރިހެން ޓެނިސް ޓީމު ޓީމު އިވެންޓުގައި ވާދަކޮށްފައިވަނީ ބޫޓާނާއެވެ. އަދި އަންހެން ޓީމު ޓީމު އިވެންޓުގައި ބައްދަލު ކޮށްފައިވަނީ މުބާރާތް ބާއްވާ ގައުމު ނޭޕާލާއެވެ.\nފިރިހެން ޓީމު އިވެންޓުގައި ރާއްޖެއިން އެންމެ ފުރަތަމަ ކުޅެން އެރީ އަބްދުﷲ ފާއިހް ފަޒީލް (ފާއި) އެވެ. މި މެޗު ނިމުމުގެ ކުރިން ފާއި ވަނީ ލިބުނު އަނިޔާ އަކާއި ގުޅިގެން މެޗު ދޫކޮށްލައިފައެވެ. މި މެޗުގައި ފާއި ވަނީ މޮޅު ކުޅުމެއް ދައްކައިފައެވެ. މެޗުގެ ސެޓުތައް ބޫޓާން ކުޅުންތެރިޔާ ގެންދިޔައީ 6-7 އަދި 5-5 އިންނެވެ.\nފިރިހެން ޓީމު އިވެންޓުގެ ދެވަނަ މެޗުގައި ރާއްޖެއިން ކުޅެން އެރީ އިގްނާޒް މަންސޫރެވެ. މި މެޗުގައި ރާއްޖޭގެ އިގްނާޒް ރަނގަޅަށް ކުޅުން ނަމަވެސް ބޫޓާން ކުޅުންތެރިޔާ ވަނީ މި މެޗު ސީދާ ދެ ސެޓުން ކާމިޔާބު ކޮށްފައެވެ. މި މެޗުގެ ސެޓުތައް ބޫޓާން ކުޅުންތެރިޔާ ގެންދިޔައީ 2-6 އަދި 4-6 އިންނެވެ.\nޓީމު އިވެންޓުގެ ފަހު މެޗުގައި ރާއްޖޭގެ އިގްނާޒް މަންސޫރު އަދި ހުސެއިން ނާޒިފުގެ ޕެއަރ ބައްދަލުކުރި އިރު، މި މެޗު ބޫޓާން ޕެއަރ ކާމިޔާބުކުރީ ތިން ސެޓު އެއް ސެޓުންނެވެ. މި މެޗުގައި ރާއްޖޭގެ ޕެއަރ އިން ވަނީ ތަފާތު މޮޅު ކުޅުމެއް ކުޅެފައެވެ. މި މެޗުގެ ސެޓުތައް ބޫޓާނުން ކާމިޔާބުކުރީ 6-4، 6-4، 7-6 އަދި 3-7 އިންނެވެ.\nޓޭބަލް ޓެނިސް ޓީމު އިވެންޓުގައި ރާއްޖޭގެ އަންހެން ޓީމުން ނޭޕާލް އަތުން ބަލިވެފައިވަނީ 3-0 ގޭމުންނެވެ.\nއަންހެން ޓީމު އިވެންޓުގެ ފުރަތަމަ މެޗުގައި ރާއްޖޭގެ އަޔާނީ މޫސާ ޚަލީމް ނިކުތްއިރު، މި މެޗު ނޭޕާލް ކުޅުންތެރިޠާ ކާމިޔާބުކޮށްފައިވަނީ ސީދާ ދެ ސެޓުންނެވެ. މި މެޗުގެ ފުރަތަމަ ސެޓުގައި އަޔާނީގެ ފަރާތުން މޮޅު ކުޅުމެއް ފެނިގެންދިޔައިރު، މި ސެޓު ނޭޕާލް ކުޅުންތެރިޔާ ކާމިޔާބު ކޮށްފައިވަނީ 6-4 އިންނެވެ. ނަމަވެސް މެޗުގެ ދެވަނަ ސެޓުގައި އަޔާނީގެ ފަރާތުން މާކަ އެދެވޭ ކުޅުމެއް ފެނިފައެއް ނުވެއެވެ. މި ސެޓު ނޭޕާލް ކުޅުންތެރިޔާ ކާމިޔާބު ކޮށްފައިވަނީ 6-0 އިންނެވެ.\nރާއްޖޭގެ ދެވަނަ މެޗު ޒެއިނާ އަބްދުލް ރަޝީދުގެ މައްޗަށް ނޭޕާލުގެ ކުޅުންތެރިޔާ ކާމިތާބުކުރީ ސީދާ ދެ ސެޓުންނެވެ. މެޗުގެ ސެޓުތައް ނޭޕާލް ކުޅުންތެރިޔާ ކާމިޔާބުކުރީ 6-1، އަދި 6-3 އިންނެވެ.\nއަންހެން ޓީމު އިވެންޓުގެ ފަހު މެޗުގައި ރާއްޖޭގެ ރިފްގާ ޔޫސުފް ނަޖީބާއި، ހަޝްމާ ހާނިމް ބައްދަލުކުރި މެޗު ނޭޕާލްގެ ޕެއަރ އިން ވަނީ ސީދާ ދެ ސެޓުން ކާމިޔާބުކޮށްފައެވެ. މި މެޗުގެ ސެޓުތައް ނޭޕާލް ޕެއަރ އިން ކާމިޔާބުކުރީ 3-6 އަދި 3-6 އިންނެވެ.\nރާއްޖޭގެ ޓެނިސް ޓީމުގައި ހިމެނޭ ކުޅުންތެރިންނަކީ އިގްނާޒް މަންސޫރް، އަލީ ފާރިސް މުހައްމަދު، އަބްދުﷲ ފާއިހް ފަޒީލް، ހުސެއިން ނާއިފް، ޒެއިނާ އަބްދުލް ރަޝީދު، މަރިޔަމް ހަޝްމާ ހާނިމް، އަޔާނީ މޫޝާ ޚަލީމް އަދި ރިފްގާ ޔޫސުފް ނަޖީބެވެ.


B. Atholhu resort akah masthuvaa thakethi ethere kuran ulhunu bayaku hayyaru koffi\nއޭދަފުށި ޕޮލިސް ސްޓޭޝަނުން ހިންގި އޮޕަރޭޝަނުގައި ހޯދާފައިވާ މަސްތުވާތަކެތި -- ފޮޓޯ- ޕޮލިސް\nބ. އަތޮޅު ރިޒޯޓަކަށް މަސްތުވާ ތަކެތި އެތެރެކުރަން އުޅުނު ބަޔަކު ހައްޔަރު ކޮށްފި\nމަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން ފުލުހުން ހިންގި އޮޕަރޭޝަނެއްގައި މަސްތުވާތަކެއްޗާއެކު ހަތަރު މީހަކު ބ. އަތޮޅުގެ ރިސޯޓަކުން ހައްޔަރުކޮށްފިއެވެ.\nމިމައްސަލައާ ގުޅިގެން ހައްޔަރުކޮށްފައިވަނީ 26 އަހަރުގެ ދެ ފިރިހެނުންނާއި 24 އަހަރުގެ ދެ ފިރިހެނުންނެވެ. މިހަތަރު މީހުން ހައްޔަރުކޮށްފައިވަނީ ބ. އަތޮޅު ރިސޯޓަކަށް މަސްތުވާތަކެތި އެތެރެކުރަން އުޅޭކަމުގެ މަޢުލޫމާތު ފުލުހުންގެ އިންޓެލިޖެންސަށް ލިބުމާއި ގުޅިގެން ފުލުހުންގެ އިންޓެލިޖެންސާއި ބ. އޭދަފުށި ޕޮލިސް ސްޓޭޝަން ގުޅިގެން މާރިޗު މަހުގެ 18 ވަނަ ދުވަހު ހިންގި އޮޕަރޭޝަނުގައެވެ.\nރިޒޯޓުތަކުން އަތުލައިގެނެވޭ މަސްތުވާތަކެއްޗާއި ބެހޭ މިފަދަ މައްސަލައިގައި ހައްޔަރު ކުރީ ކޮން ރިޒޯޓަކުން ހާމަ ކުރަން ފުލުހުން ވަނީ އިންކާރު ކޮށްފައެވެ. ނަމަވެސް އަމިއްލަ ފަރުދުންގެ ގޭގެއާއި ވިޔަފާރިކުރާ ތަންތަނާއި ރަށްރަށުގެ ނަން ފުލުހުން ދަނީ ހާމަ ކުރަމުންނެވެ.\nމިކަމާ ގުޅިގެން ފުލުހުންގެ މީޑިއާ އޮފިޝަލް ކުރިން ވިދާޅުވެފައިވަނީ ރިޒޯޓުތަކުގެ ނަން ހާމަ ނުކުރަނީ އެއީ ވިޔަފާރި ކުރާ އަމިއްލަ ފަރާތްތަކެއްގެ ތަންތަނަށް ވާތީކަމަށެވެ.\nމިހަތަރު މީހުން ހައްޔަރުކޮށް ބަލައިފާސްކުރިއިރު އެމީހުންގެ އަތުން މަސްތުވާތަކެތިކަމަށް ޝައްކުކުރެވޭ އެއްޗެއްހުރި ފިލްމު ހުސްކުރި ދަޅެއް ފެނިފައިވެއެވެ. މިމައްސަލަ ބ. އޭދަފުށި ޕޮލިސް ސްޓޭޝަނުން ދަނީ ތަޙުޤީޤު ކުރަމުންނެވެ.\nޚާރިޖީ ވަޒީރު ސަޢޫދީ ޢަރަބިއްޔާއަށް ފުރާ ވަޑައިގަންފި